Diari Oficial de la Generalitat Valenciana


Sumari del DOGV 9275, del 10-02-2022 (2022/970)

RESOLUCIÓ de 7 de febrer de 2022, del director general de Relacions amb Les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA. (ECOEMBES).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9275

Data del DOGV
:   10-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/970


Data del document
:   07-02-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 7 de febrer de 2022, del director general de Relacions amb Les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA. (ECOEMBES). [2022/970]  
La Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA, han subscrit, prèvia tramitació reglamentària, els dies 2 de juliol de 2021 i 1 de juliol de 2021, respectivament, un conveni marc de col·laboració, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 7 de febrer de 2022 i número 99/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 7 de febrer de 2022.- El director general de Relacions amb Les Corts: Antonio Torres Salvador.  
  
  
CONVENI MARC ENTRE LA GENERALITAT, A TRAVÉS DE LA CONSELLERIA D'AGRICULTURA, DESENVOLUPAMENT RURAL, EMERGÈNCIA CLIMÀTICA I TRANSICIÓ ECOLÒGICA, I L'ENTITAT ECOEMBALAJES ESPAÑA, SA.  
  
REUNITS  
València, a la data de la signatura  
D'una part, Mireia Mollà Herrera, Honorable consellera d'Agricultura, Desenvolupament Rural, Emergència Climàtica i Transició Ecològica, nomenada pel Decret 6/2019, de 17 de juny, del president de la Generalitat, pel qual nomena les persones titulars de les vicepresidències i de les conselleries, en nom i representació de la Generalitat, segons el que es disposa en els articles 17.f i 28.g de la Llei 5/1983, de 30 de desembre, de la Generalitat, del Consell, en l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i expressament facultada per a la signatura d'aquest conveni per Acord del Consell de data 28 de mayo de 2021.  
D'una altra part, Óscar Martín Riva, en nom i representació d'Ecoembalajes España, SA ?d'ara en avant, Ecoembes?, domiciliada a Madrid, c/ Cardenal Marcelo Spinola, 14, 2a planta, societat constituïda davant del notari de Madrid, Francisco Javier Cedrón López-Guerrero, amb data 22 de novembre de 1996 i número 2355 del seu protocol, i inscrita en el Registre Mercantil de Madrid en el tom 12.100, la secció 8a del Llibre de Societats, foli 17, full M-190844. Fa ús d'apoderament conferit a favor seu per mitjà de l'escriptura atorgada davant del notari de Madrid, Ignacio Gil Antuñano Vizcaíno, amb data 10 de setembre de 2012, núm. 3.865 del seu protocol i inscrita en el Registre Mercantil de Madrid.  
Tots dos es reconeixen mútuament la capacitat legal necessària per a subscriure el present conveni i, a aquest efecte,  
  
EXPOSEN  
Primer. Que la Llei 11/1997, de 24 d'abril, d'envasos i residus d'envasos, incorpora a l'ordenament intern la Directiva 94/62/CE del Parlament Europeu i del Consell de 20 de desembre, relativa als envasos i residus d'envasos, que estableix les normes per a gestionar-los. Aquesta llei ha sigut desplegada pel Reial decret 782/1998, de 30 d'abril, pel qual s'aprova el Reglament de desplegament i execució de la llei esmentada. Així mateix, en el Reial decret 252/2006, de 3 de març, s'incorporen a l'ordenament intern els nous objectius de reciclatge i valorització establits en la Directiva 2004/12/CE.  
  
Segon. Que la referida llei té per objecte previndre i reduir l'impacte sobre el medi ambient dels envasos i la gestió dels residus d'envasos al llarg de tot el seu cicle de vida; es consideren envasos els definits així en l'article 2 de l'esmentada Llei 11/1997 i el seu Reglament de desplegament.  
  
Tercer. Que d'acord amb la Llei 11/1997, els envasadors i comerciants de productes envasats o, quan no siga possible identificar els anteriors, els responsables de la primera posada en el mercat dels productes envasats hauran de fer front a la gestió dels residus generats a conseqüència d'aquesta posada en el mercat. Per a fer-ho, s'hauran d'acollir necessàriament, amb caràcter general, a un sistema de depòsit, devolució i retorn, o bé eximir-se de les obligacions derivades d'aquest procediment quan participen voluntàriament en un sistema integrat de gestió (d'ara en avant, SIG) que garantisca el compliment dels objectius de reducció, reciclatge i valorització fixats en la llei.  
  
  
Quart. Que la Llei 11/1997 estableix que els SIG s'han de finançar mitjançant l'aportació pels envasadors d'una quantitat per cada producte envasat posat per primera vegada en el mercat i preveu que aquests sistemes financen la diferència de cost entre el sistema ordinari de recollida, transport i tractament dels residus urbans en abocador i el sistema integrat de gestió de residus d'envasos. A aquest efecte, els SIG hauran de compensar les entitats locals que voluntàriament hi participen pels costos addicionals que, en cada cas, hagen de suportar efectivament en els termes que s'establisquen en el corresponent conveni. Les aportacions econòmiques provocades per la posada en el mercat de productes envasats hauran de ser suficients per a cobrir com a mínim els esmentats costos addicionals, i, per tant, evitar riscos improcedents a aquestes entitats.  
  
Cinqué. Que els sistemes integrats de gestió tenen com a finalitat la recollida periòdica de residus d'envasos en el domicili del consumidor o en les proximitats d'aquest i hauran de ser autoritzats per l'òrgan competent de la comunitat autònoma.  
  
Sisé. Que l'entitat Ecoembes, constituïda sense ànim de lucre i amb la finalitat d'exercir la condició d'entitat gestora d'un sistema integrat de gestió de residus d'envasos lleugers i de paper-cartó, amb la sol·licitud prèvia, va ser autoritzada per a implantar i gestionar un SIG en l'àmbit de la Comunitat Valenciana, per la resolució de la Direcció General de Qualitat Ambiental de data 24 de juny de 1998, que va ser renovada, una vegada finalitzada la seua vigència, mitjançant les resolucions successives de 20 de juny de 2003, 3 de setembre de 2008, 3 de juliol de 2013 i 22 de març de 2019, aquesta última actualment vigent i, per tant, a la qual s'ajusta el present conveni.  
  
Seté. Que segons el que es disposa en l'article 9 i concordants de la Llei 11/1997 i del seu Reglament de desplegament, la participació de les entitats locals en els SIG d'envasos s'ha de dur a terme per mitjà de les comunitats autònomes a les quals pertanguen, quan aquestes tinguen aprovats plans de gestió de residus urbans, i s'ha d'acordar amb l'entitat autoritzada un conveni marc en el qual s'han d'incloure les condicions generals que cal aplicar a tots els municipis de la comunitat autònoma.  
  
D'acord amb el que s'establisca en aquests convenis, les entitats locals es comprometen a dur a terme la recollida selectiva dels residus d'envasos inclosos en el sistema integrat de gestió i a transportar-los fins a les instal·lacions de classificació, centres de recuperació o, si és el cas, directament als de reciclatge o valorització. El SIG està obligat a acceptar tots els residus d'envasos de la gestió dels quals són responsables, separats per materials, que li siguen lliurats per les entitats locals o, si és el cas, per la comunitat autònoma.  
  
Huité. Que la Comunitat Valenciana disposa d'un pla integral de residus aprovat pel Decret 81/2013, de 21 de juny, del Consell, d'aprovació definitiva del Pla integral de residus de la Comunitat Valenciana (PIRCVA), dictat d'acord amb el que es disposa en l'article 27 de la Llei 10/2000, de 12 de desembre, de residus de la Comunitat Valenciana, i revisat per mitjà del Decret 55/2019, de 5 d'abril, que conté la regulació actualment vigent del PIRCVA, l'objecte del qual és establir les disposicions de caràcter general i vinculants necessàries per a l'ordenació material i territorial de les activitats de gestió de residus a la Comunitat Valenciana, amb la finalitat de fer efectives les previsions de planificació contingudes en el pla i possibilitar el compliment dels objectius previstos en aquest, en la Llei 10/2000 i en la normativa comunitària i estatal en matèria de residus.  
Després de la revisió assenyalada en el paràgraf anterior, el PIRCVA, entre altres determinacions, es pot considerar adaptat a la planificació estatal vigent sobre residus, continguda en el Pla estatal marc de gestió de residus (PEMAR) 2016-2022, aprovat mitjançant l'Acord del Consell de Ministres de 6 de novembre de 2015.  
Segons el PIRCVA, correspon a la Generalitat, a través de la conselleria competent en matèria de medi ambient, acordar amb les entitats gestores dels sistemes integrats de gestió de residus d'envasos i envasos usats, els convenis o acords necessaris per al compliment dels objectius de l'esmentat pla.  
Els instruments de desenvolupament i millora del PIRCVA són els plans zonals de residus, que engloben tots els municipis de la Comunitat Valenciana i detallen i adapten les previsions d'aquest a cada zona, si bé, en tot cas, el PIRCVA preval sobre els plans zonals, en la mesura en què el PIRCVA és el document de planificació en matèria d'ordenació territorial i gestió de residus de rang superior a la Comunitat Valenciana.  
  
Entre les competències que assumeixen aquestes entitats locals i aquests consorcis es troben les de desenvolupar qualsevol línia d'actuació en relació amb les operacions de gestió de residus de competència municipal, així com aquelles altres que els siguen delegades per les administracions públiques, entre les quals s'inclou la gestió dels residus d'envasos lleugers i de paper-cartó.  
  
Nové. Que en virtut del Decret llei 13/2020, de 7 d'agost, del Consell, ha sigut declarada servei públic de titularitat de la Generalitat la prestació de les operacions de selecció i classificació d'envasos lleugers i residus d'envasos recollits selectivament en la via pública, així com en les xarxes globals d'ecoparcs de la Comunitat Valenciana.  
  
La prestació d'aquestes activitats s'ha de fer per gestió directa, a través de les entitats que integren el sector públic instrumental de la Generalitat definit en l'article 2.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Tot això, sense menyscapte de la possibilitat de col·laboració publicoprivada per al desenvolupament del servei, de conformitat amb les previsions establides en la Llei 9/2017, de 8 de novembre, de contractes del sector públic, així com sense perjudici del que es disposa en la resta de l'articulat d'aquesta norma.  
No obstant això, en el cas que alguna entitat de les que configuren l'Administració local de la Comunitat Valenciana, el consorci de residus o l'entitat local competent dels serveis de valorització de residus domèstics adopte la iniciativa de participar en la prestació del servei públic de selecció i classificació d'envasos lleugers i residus d'envasos recollits en la via pública i en la xarxa d'ecoparcs del seu àmbit d'actuació, amb la justificació prèvia del compliment dels requisits d'eficàcia i eficiència establits en la normativa sectorial, s'hauran de formalitzar, entre l'Administració de la Generalitat i l'entitat local interessada, els mecanismes de col·laboració oportuns en els termes assenyalats en la Llei 40/2015, d'1 d'octubre, de règim jurídic del sector públic en què quedaran regulades les condicions de la prestació del servei.  
  
  
Desé. Que la Generalitat, a través de la corresponent conselleria competent en medi ambient, i l'entitat Ecoembalajes España, SA, han subscrit successius convenis marc de col·laboració en data 6 d'abril de 2000, 1 de juliol de 2004, 30 de desembre de 2008 i 10 de desembre de 2013, de manera que és aquest últim el que substitueix aquest conveni.  
  
La clàusula dessetena del conveni subscrit el 10 de desembre de 2013 establia un període de duració de cinc anys, coincident amb el de la vigència de la renovació de l'autorització concedida per la resolució de la Direcció General de Qualitat Ambiental de data 3 de juliol de 2013 a l'entitat Ecoembes, que es pot entendre prorrogat per períodes de sis mesos, en cas de renovació de l'avantdita autorització.  
  
No obstant això, l'esmentat sistema de pròrrogues successives resulta contrari al que s'estableix en la Llei 40/2015, d'1 d'octubre, de règim jurídic del sector públic, per la qual cosa resulta necessari subscriure un nou conveni, sense perjudici de la pervivència de l'anterior, fins a la subscripció del present, en aplicació de la garantia en la continuïtat d'un servei que té la consideració d'essencial.  
  
Onzé. Que, amb posterioritat a la subscripció del conveni de col·laboració assenyalat en l'expositiu anterior, la legislació estatal bàsica sobre residus ha patit també una modificació important, per mitjà de la Llei 22/2011, de 28 de juliol, de residus i sòls contaminats, per la qual s'incorpora al dret espanyol la Directiva 2008/98/CE del Parlament Europeu i del Consell, de 19 de novembre de 2008, sobre els residus i per la qual es deroguen determinades directives. La Llei 22/2011 preveu una regulació detallada de la responsabilitat ampliada del productor (si bé estableix un règim transitori per als sistemes integrats de gestió de residus que hi havia abans que entrara en vigor), per la qual cosa aquest conveni s'ajusta a les previsions de la llei esmentada.  
  
  
Dotzé. Que en la tramitació d'aquest conveni s'ha tingut en compte el que es disposa en la Llei 40/2015, d'1 d'octubre, de règim jurídic del sector públic i en el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Tretzé. De conformitat amb el que s'ha exposat, com que aquesta és l'única via per a instrumentar la participació voluntària de les entitats locals de la Comunitat Valenciana en el SIG autoritzat a Ecoembes, i amb vista a complir amb els objectius de reciclatge i/o valorització, establits en la Llei 11/1997 i en la normativa posterior que la desplega o modifica, les dues parts volen fixar en aquest conveni marc els seus drets i obligacions respectius quant al desenvolupament d'un programa integral de recollida selectiva de residus d'envasos, selecció, reciclatge i/o valorització, segons siga procedent, per materials en l'àmbit territorial de la Comunitat Valenciana, d'acord amb el que es preveu en aquest sentit en l'autorització concedida a la societat esmentada (d'acord amb l'anterior expositiu sisé) i amb les següents  
  
CLÀUSULES  
  
Primera. Objecte i àmbit  
Aquest conveni marc té per objecte regular els compromisos de la Generalitat, a través de la conselleria competent en matèria de medi ambient, de les entitats locals que voluntàriament s'hi adherisquen, així com de l'entitat Ecoembes, pel que fa al funcionament del SIG gestionat per Ecoembes en l'àmbit territorial de la Comunitat Valenciana, amb la finalitat de garantir el compliment de la Llei 11/1997, de 24 d'abril, d'envasos i residus d'envasos i altra normativa que la desplegue, complemente, modifique o substituïsca, així com establir les condicions generals que cal aplicar a totes les entitats locals que participen en aquesta gestió i regular les condicions econòmiques que regiran les relacions entre les parts.  
En aquest sentit, en el que no es preveja en aquest conveni marc, cal ajustar-se al que es disposa en Llei 11/1997 i altra normativa que la desplega, així com als termes de l'autorització concedida a Ecoembes per a operar a la Comunitat Valenciana com a sistema integrat de gestió.  
  
L'àmbit d'aplicació del present conveni són els envasos usats i residus d'envasos adherits al SIG. Aquest àmbit determina la responsabilitat d'Ecoembes en el finançament del cost addicional de la recollida selectiva i selecció i en la garantia de reciclatge i valorització dels residus d'envasos, en particular quan els sistemes de gestió implantats no vagen destinats exclusivament a la recollida selectiva dels envasos i residus d'envasos adherits al SIG.  
  
Segona. Actuacions  
Les actuacions que s'han de dur a terme en l'àmbit d'aquest conveni marc són les que s'indiquen a continuació:  
2.1. Establir els compromisos necessaris per a garantir el compliment dels objectius previstos en l'article 5 de la Llei 11/1997, així com en la normativa posterior que els modifica.  
2.2. Regular les obligacions financeres del sistema integrat de gestió de residus d'envasos lleugers i de paper-cartó que haurà de ser costejat per Ecoembes.  
2.3. Establir les quantitats econòmiques que Ecoembes haurà d'abonar a les entitats locals d'acord amb el que es preveu en l'article 10.2 de la Llei 11/1997, les quals venen desplegades per conceptes en l'annex II d'aquest conveni marc.  
Així mateix, establir el compromís d'Ecoembes d'abonar el cost real del servei de separació i classificació dels residus d'envasos lleugers recollits selectivament que és prestat per la Generalitat en virtut del Decret llei 13/2020, de 7 d'agost, del Consell, de declaració de servei públic de titularitat de la Generalitat de la prestació de les operacions de selecció i classificació d'envasos lleugers i residus d'envasos recollits selectivament.  
2.4. Regular la participació voluntària de les entitats locals en el sistema integrat de gestió de residus d'envasos lleugers i de paper-cartó autoritzat a Ecoembes, així com establir els mecanismes per a adherir-se a aquest conveni marc que venen detallats en l'annex I.  
  
2.5. Promoure el desenvolupament de sistemes de recollida selectiva monomaterial d'envasos de paper-cartó i de sistemes de recollida selectiva multimaterial d'envasos de plàstic, de cartó per a begudes/aliments, de fusta i d'envasos metàl·lics amb criteris d'acceptació social, eficiència tècnica i viabilitat econòmica i ambiental.  
2.6. Promoure la realització de campanyes d'informació i sensibilització ambiental per a augmentar el grau d'eficàcia en la recollida selectiva, en quantitat recollida i en presència d'impropis, en la recollida selectiva, així com articular la col·laboració de les parts en el desenvolupament, el finançament i l'execució d'aquestes campanyes.  
2.7. Promoure el manteniment i la millora de les infraestructures necessàries per a la recollida selectiva de residus d'envasos lleugers i de paper-cartó en l'àmbit de la Comunitat Valenciana.  
2.8. Establir els fluxos d'informació entre la conselleria competent en matèria de medi ambient, Ecoembes i les entitats locals adherides al conveni.  
2.9. Promoure la prevenció en la generació dels residus d'envasos lleugers i de paper-cartó, així com la reducció de l'impacte ambiental generat, per mitjà d'actuacions concretes amb els agents econòmics de la Comunitat Valenciana.  
2.10. Establir els mecanismes per a garantir el reciclatge i/o la valorització dels residus d'envasos lleugers i de paper-cartó, segons siga procedent i per materials, d'acord amb el que es preveu en l'article 12 de la Llei 11/1997 i en la normativa posterior que la desplega o modifica.  
2.11. Promoure les actuacions necessàries, d'acord amb el règim competencial vigent, per a facilitar la correcta participació en el SIG dels agents responsables de la primera posada en el mercat de productes envasats, de cara a la definició dels envasos posats en el mercat i la consecució dels objectius, l'adequat suport econòmic del sistema i el manteniment de les condicions de competència de mercat.  
2.12. Establir els mecanismes necessaris de col·laboració per a garantir el compliment del que es preveu en el present conveni, implantant mesures d'intercanvi d'informació, així com mesures d'inspecció i control.  
  
Tercera. Compromisos de la Generalitat, a través de la conselleria competent en medi ambient  
La Generalitat, a través de la conselleria competent en medi ambient, dins de l'àmbit de les seues competències i en els termes fixats en aquest conveni marc, es compromet a promoure i, si és el cas, participar en la planificació, la coordinació, la gestió i el seguiment d'un programa integral de recollida selectiva i recuperació de residus d'envasos, amb criteris d'acceptació social, eficiència tècnica i viabilitat econòmica i ambiental, en col·laboració amb les entitats locals valencianes i Ecoembes, tot això d'acord amb el règim competencial aplicable a la gestió dels residus d'envasos en el marc de les obligacions establides per la Llei 11/1997 i altra normativa aplicable, i en concret a:  
3.1. Establir els mecanismes necessaris per a facilitar que les entitats locals es puguen adherir a aquest conveni marc, inclosa tant la informació i la difusió del seu contingut com la necessària cooperació i assessoria tècnica i jurídica. Aquestes adhesions hauran de ser degudament notificades a la conselleria competent en medi ambient, que al seu torn les haurà de comunicar a Ecoembes als efectes oportuns.  
3.2. Garantir que les entitats locals reben les compensacions econòmiques que estableix la Llei 11/1997, una vegada s'hagen adherit al present conveni marc en la forma que es detalla en l'annex II d'aquest. A aquest efecte, les entitats locals podran requerir la intervenció de la conselleria competent en medi ambient, a través de la comissió mixta de seguiment, vigilància i control regulada en la clàusula quinzena, davant dels problemes que puguen sorgir en la recepció d'aquests pagaments per part d'Ecoembes, de conformitat amb el que s'estableix en aquest conveni marc.  
3.3. Dissenyar i coordinar, en col·laboració amb Ecoembes, amb les entitats locals adherides, a través de la comissió mixta de seguiment, vigilància i control, les campanyes d'informació i sensibilització ambiental per a augmentar el grau d'eficàcia en la recollida selectiva i complir els objectius de la Llei 11/1997 i altra normativa que la desplega o modifica.  
3.4. Col·laborar amb les entitats locals per a facilitar el compliment de les obligacions assumides per aquestes amb motiu de la seua adhesió al present conveni.  
3.5. Autoritzar, d'acord amb el que s'estableix en la Llei 22/2011, de 28 de juliol, de residus i sòls contaminats i en la Llei 10/2000, de 12 de desembre, de residus de la Comunitat Valenciana, les empreses públiques o privades que pretenguen realitzar operacions de gestió de residus d'envasos lleugers o de paper-cartó en l'àmbit de la Llei 11/1997.  
3.6. Garantir el subministrament d'informació a Ecoembes perquè aquesta entitat puga acreditar el compliment de les seues obligacions, inclosa la informació relativa a les actuacions de control sobre les activitats desenvolupades per les plantes de selecció o classificació d'envasos lleugers, així com sobre les activitats de recollida selectiva realitzades per les entitats locals. Així mateix, intercanviar amb les entitats locals i Ecoembes qualsevol altra informació que siga d'interés per al desenvolupament i el seguiment de les actuacions previstes en aquest conveni marc.  
3.7. Col·laborar amb les entitats locals en la posada en marxa de dispositius d'inspecció, control i policia ambiental per al seguiment de les obligacions i actuacions previstes en aquest conveni i dins de l'àmbit de les competències de la conselleria competent en matèria de medi ambient.  
3.8. Intercanviar amb Ecoembes i amb les entitats locals qualsevol altra informació d'interés per al compliment correcte de les mesures previstes, en particular de les relatives als resultats que es vagen obtenint en la recollida selectiva i la gestió dels residus d'envasos lleugers i de paper-cartó a la Comunitat Valenciana.  
3.9. Posar en marxa els dispositius d'inspecció, control i sanció necessaris per al seguiment de totes les actuacions previstes en aquest conveni i, en concret, per a assegurar la validesa dels elements que serviran per a calcular els pagaments d'Ecoembes. Prendre les mesures necessàries en cas de detectar desviacions o incompliments en l'àmbit de les esmentades operacions i garantir que, en el marc d'aquest conveni, Ecoembes puga dur a terme un control sobre les operacions desenvolupades, per si mateixa o a través d'empreses externes. Així mateix, intercanviar amb les entitats locals i Ecoembes qualsevol altra informació que siga d'interés per al desenvolupament i el seguiment de les actuacions previstes en aquest conveni. Si és el cas, i amb l'objectiu d'incentivar la recuperació de residus d'envasos, difondre informació relativa als resultats de la recollida selectiva en l'àmbit de la comunitat autònoma.  
3.10. Promoure les actuacions necessàries, d'acord amb el règim competencial vigent, per a promoure la correcta participació en el SIG dels agents responsables de la primera posada en el mercat de productes envasats, de cara a la definició dels envasos posats en el mercat i la consecució dels objectius, l'adequat suport econòmic del sistema i el manteniment de les condicions de competència de mercat.  
3.11. Prestar les activitats de selecció i classificació de residus d'envasos lleugers recollits selectivament en la via pública i en les xarxes globals d'ecoparcs de la Comunitat Valenciana per mitjà de les seues instal·lacions autoritzades per a aquest fi, com a servei públic de titularitat autonòmica en virtut de la competència que li atribueix el Decret llei 13/2020, i designar les instal·lacions de selecció i classificació a les quals s'hauran de traslladar aquests residus.  
  
Quarta. Compromisos de l'entitat Ecoembalajes España, SA.  
En compliment de la legislació aplicable, tenint en compte els termes de l'autorització concedida a Ecoembes per a implantar un sistema integrat de gestió de residus d'envasos lleugers i de paper-cartó a la Comunitat Valenciana, aquesta entitat, en els termes del present conveni marc, es compromet a:  
4.1. Abonar a les entitats locals les quantitats econòmiques que s'estableixen en l'annex II d'aquest conveni, amb els terminis indicats en l'annex III. Aquestes quantitats són les que corresponguen per la realització de les operacions de recollida selectiva d'acord amb els sistemes enumerats en l'apartat 10.1 de la clàusula desena i en l'apartat 11.1 de la clàusula onzena, inclosos els nous sistemes de recollida selectiva d'envasos lleugers assenyalats en aquest últim precepte i en l'annex II.  
  
4.2. Responsabilitzar-se de la gestió dels residus d'envasos lleugers i de paper-cartó derivats dels productes envasats comercials i industrials posats en el mercat pels agents econòmics adherits a Ecoembes per mitjà del SIG.  
4.3. Garantir el reciclatge i/o la valorització dels residus d'envasos de paper-cartó procedents de la recollida monomaterial, així com dels residus d'envasos lleugers procedents de la recollida multimaterial adherits al SIG que, una vegada seleccionats i classificats per materials en les plantes de selecció i classificació, complisquen les especificacions tècniques dels materials recuperats (d'ara en avant, ETMR) que figuren en l'annex IV i que es posen a disposició d'Ecoembes segons el procediment establit en l'annex V.  
4.4. Col·laborar amb les entitats locals o, si és el cas, amb la conselleria competent en medi ambient en la millora de l'eficiència de la recollida monomaterial de residus de paper-cartó i de la recollida multimaterial de residus d'envasos lleugers.  
4.5. Finançar el SIG segons el que s'estableix en l'article 10.2 de la Llei 11/1997 i en la resolució de la Direcció General de Canvi Climàtic i Qualitat Ambiental de data 22 de març de 2019. A aquest efecte, les aportacions econòmiques realitzades pels agents econòmics adherits al SIG per la posada en el mercat dels envasos hauran de ser suficients per a cobrir, com a mínim, els costos addicionals que hagen de suportar les entitats locals, en els termes establits en aquest conveni marc, i els costos reals que suporte la Generalitat per la prestació del servei públic de separació i classificació dels residus d'envasos lleugers.  
  
4.6. Ecoembes ha de finançar la diferència de cost entre el sistema ordinari de recollida, transport i tractament dels residus urbans en abocador autoritzat i el sistema integrat de gestió, abonant a les entitats locals les quantitats econòmiques corresponents, tot això de conformitat amb el que es preveu en l'article 10.2 de la citada Llei 11/1997 i d'acord amb les condicions establides en l'annex II d'aquest conveni marc.  
  
4.7. Efectuar el pagament dels imports previstos en cada cas, en la forma establida en l'annex III, a les entitats titulars de les estacions de transferència o ecoparcs habilitats com a punts intermedis de lliurament, i a la societat mercantil Valenciana d'Aprofitament Energètic de Residus, SA (VAERSA) com a titular de les instal·lacions de selecció i classificació de residus d'envasos lleugers. A aquest efecte, l'Administració titular del servei podrà decidir, una vegada comunicat per escrit a Ecoembes, que siga una entitat pública o un tercer privat que materialment preste els corresponents serveis qui perceba les corresponents compensacions econòmiques establides en l'annex II, derivades de l'adhesió a aquest conveni marc.  
  
4.8. Complir els objectius de reducció, reciclatge i valorització fixats en la Llei 11/1997 i altra normativa que la desplegue, modifique o substituïsca.  
4.9. En els termes establits en l'apartat 2 de l'annex V, designar les instal·lacions de reciclatge, recuperació i valorització final dels residus i envasos lleugers classificats en les plantes de separació i classificació, que en tot cas han d'estar autoritzades per a realitzar aquestes operacions, d'acord amb la normativa sectorial en la matèria, siguen de la Comunitat Valenciana o estiguen situades en altres comunitats autònomes.  
En el cas de la recollida selectiva monomaterial de residus d'envasos de paper-cartó, donar la conformitat al recuperador o reciclador que designe l'entitat local en el supòsit d'optar per efectuar aquesta designació.  
4.10. Observar els principis d'equilibri territorial, de proximitat i d'autosuficiència recollits en els plans zonals de residus de les instal·lacions de tractament situades en l'àmbit territorial de la Comunitat Valenciana, sempre que aquestes disposen de la capacitat suficient i dins del marc previst en la normativa sobre competència.  
4.11. Promoure la realització de campanyes d'informació, conscienciació ciutadana i sensibilització ambiental per a augmentar el grau d'eficàcia en la recollida selectiva dels residus d'envasos lleugers i de paper-cartó, amb vista a facilitar l'assoliment dels objectius pretesos. Per a fer-ho, hauran de participar en el finançament de campanyes de sensibilització en la forma i en les quantitats establides en l'annex II del present conveni marc. Aquestes campanyes de sensibilització s'han de dur a terme en l'àmbit territorial de la Comunitat Valenciana i s'han de fer en castellà i valencià.  
Aquestes campanyes de sensibilització hauran de ser aprovades per la comissió mixta de seguiment, vigilància i control i es podran coordinar amb les campanyes de comunicació d'altres SIG de residus d'envasos i de residus d'aparells elèctrics i electrònics (RAEE).  
4.12. Facilitar a la conselleria competent en medi ambient la informació indicada en l'annex VII, relativa al desenvolupament i el seguiment d'aquest conveni. Així mateix, intercanviar amb la conselleria competent en medi ambient i les entitats locals adherides qualsevol informació que siga d'interés per al desenvolupament d'aquest. Si és el cas, i amb l'objectiu d'incentivar la recuperació de residus d'envasos, difondre informació relativa als resultats de la recollida selectiva en l'àmbit territorial de la Comunitat Valenciana.  
4.13. Acceptar, des de la signatura d'aquest conveni marc, l'adhesió de totes i cadascuna de les entitats locals segons el que es preveu en l'annex I, de conformitat amb el que s'estableix en la clàusula sisena d'aquest conveni marc.  
4.14. Posar en marxa els dispositius de control necessaris per al seguiment de totes les actuacions previstes en aquest conveni i, en concret, per a assegurar la validesa dels elements que serviran per a calcular els pagaments, segons el que es preveu en l'annex II, així com prendre les mesures necessàries en cas de detectar desviacions o incompliments en l'àmbit de les operacions esmentades.  
  
Cinquena. Compromisos de les entitats locals  
Dins de l'àmbit de les seues competències, les entitats locals han d'assumir, mitjançant l'adhesió a aquest conveni marc, els compromisos següents:  
5.1. Acceptar formalment les condicions establides en aquest conveni marc pel qual es regulen les condicions de la seua participació i comunicar mitjançant la signatura del protocol d'adhesió previst en l'annex I, en la forma i els terminis pertinents, la seua adhesió a aquest conveni.  
5.2. Realitzar la recollida selectiva i el transport dels residus d'envasos lleugers de la gestió dels quals és responsable el sistema integrat de gestió autoritzat a Ecoembes, fins als punts intermedis de lliurament i/o fins als centres de separació i classificació, que es designen d'acord amb el que s'estableix en l'apartat 5.5, així com altres activitats relacionades amb aquestes en les condicions definides en el present conveni. Tot això, a fi que, en els centres indicats, Ecoembes es puga fer càrrec de tots els residus d'envasos lleugers que, separats per materials, els siguen lliurats per la conselleria competent en medi ambient.  
  
Així mateix, dur a terme la recollida selectiva i el transport dels residus d'envasos de paper-cartó i el lliurament d'aquests als recuperadors o recicladors seleccionats per l'entitat local, llevat que haja optat perquè aquest lliurament siga realitzat per Ecoembes, d'acord amb el que es preveu en l'apartat 1 de l'annex V d'aquest conveni.  
5.3. Prestar, o vetlar perquè es preste adequadament, un servei de recollida selectiva dels residus d'envasos lleugers i de paper-cartó amb criteris d'acceptació social, eficiència tècnica i viabilitat econòmica i ambiental, en les condicions definides en aquest conveni, especialment pel que fa a la freqüència de buidatge dels contenidors i a la resolució d'incidències. Amb aquest fi, els contenidors hauran d'estar emplaçats, en la via pública, en aquells llocs més idonis per a complir amb la seua funció.  
En cas de lliurament de contenidors per alguna acció desenvolupada per Ecoembes i la conselleria, les entitats locals es comprometen a acceptar els contenidors, destinats a la recollida selectiva que els siguen lliurats, així com la propietat d'aquests i situar-los en la via pública a disposició dels ciutadans. Amb aquesta acceptació assumeixen el manteniment integral, fins i tot les reparacions i reposicions quan siguen necessàries, així com la neteja dels contenidors lliurats.  
5.4. Posar en marxa les mesures necessàries per a aconseguir una millora contínua dels resultats i l'eficiència del sistema, per a la qual cosa han de permetre la participació i la col·laboració de la conselleria competent en medi ambient i d'Ecoembes. En particular, garantir la correcta integració de la recollida selectiva d'envasos en l'àmbit de la gestió dels residus municipals.  
5.5. Acceptar la designació, per part de la Generalitat, de les instal·lacions de selecció i classificació a les quals s'hauran de traslladar els residus d'envasos lleugers recollits selectivament tant en la via pública com en les xarxes globals d'ecoparcs de la Comunitat Valenciana, segons el que s'estableix en l'apartat 3.11 de la clàusula tercera i d'acord amb la planificació autonòmica sobre residus.  
5.6. Dictar, o si és el cas, adequar, les ordenances i els contractes relatius a la gestió dels residus domèstics o municipals, en els supòsits en què la prestació dels serveis corresponents es faça per gestió indirecta, així com altres disposicions aplicables, amb la finalitat de possibilitar el compliment de les obligacions assumides mitjançant l'adhesió a aquest conveni marc.  
5.7. Subministrar a la conselleria competent en medi ambient, abans del 31 de març de l'any següent al període anual al qual estiguen referides les dades, la informació sobre la quantitat de residus d'envasos lleugers i de paper-cartó recollits i lliurats a la Generalitat, en les plantes de selecció i classificació, i al sistema integrat de gestió, així com la d'aquells que, si és el cas, hagen destinat directament a reciclatge o valorització, tot això de conformitat amb les determinacions establides en l'Ordre de 5 de desembre de 2002, de la Conselleria de Medi Ambient, per la qual es regula el model de la Declaració anual d'envasos i residus d'envasos (DOGV 4401, 18.12.2002).  
  
5.8. Possibilitar la realització de campanyes d'informació i sensibilització ambiental per a augmentar el grau d'efectivitat en la recollida selectiva en el seu àmbit territorial que s'emmarquen en les directrius fixades per la conselleria competent en medi ambient a fi d'aconseguir l'activa i correcta participació ciutadana en la recollida selectiva de residus d'envasos lleugers i de paper-cartó.  
5.9. Les entitats locals, per mitjà del corresponent acord amb Ecoembes, podran fer-se càrrec voluntàriament de la gestió de residus de paper-cartó d'origen comercial la gestió dels quals siga responsabilitat d'Ecoembes ?a conseqüència de l'adhesió al SIG dels agents econòmics responsables de la seua posada en el mercat?, mitjançant el sistema complementari de recollida porta a porta d'envasos de cartó generats en el comerç urbà. Els termes d'aquest acord es recullen en l'annex II.  
  
5.10. Presentar les factures corresponents, en aplicació de l'annex II, en la forma i amb la documentació justificativa indicada en l'annex III.  
5.11. Posar en marxa els dispositius de control necessaris per al seguiment de totes les actuacions previstes en aquest conveni i, en concret, per a assegurar la validesa dels elements que serviran per a calcular els pagaments d'Ecoembes. Prendre les mesures necessàries en cas de detectar desviacions o incompliments en l'àmbit de les esmentades operacions i facilitar, en el marc d'aquest conveni, que Ecoembes puga efectuar un treball de control i seguiment sobre les activitats desenvolupades per ells o pels seus operadors.  
5.12. Desenvolupar el que es preveu en la clàusula onzena en relació amb la recuperació i el reciclatge dels residus d'envasos de paper cartó.  
  
  
Sisena. Participació de les entitats locals valencianes en el sistema integrat de gestió  
L'adhesió de les entitats locals que voluntàriament es vulguen adherir a aquest conveni marc quedarà subjecta a la realització dels tràmits següents:  
6.1. Primera adhesió  
1. Adopció per part del ple de la corporació municipal d'un acord exprés que preveja els aspectes següents:  
a) Aprovació de la implantació, el manteniment i la millora de la recollida selectiva de residus d'envasos lleugers i de paper-cartó en l'àmbit territorial corresponent.  
b) Acceptació de la totalitat de les condicions reflectides en aquest conveni marc.  
c) Autorització al president de la corporació municipal a fi de la signatura del protocol d'adhesió que figura en l'annex I ?model A o B?, així com de la totalitat dels documents que es deriven de l'adhesió.  
  
2. En el cas que les entitats locals decidisquen que siga una entitat pública o un tercer privat qui perceba les corresponents compensacions econòmiques establides en l'annex II, derivades de l'adhesió a aquest conveni marc, haurà d'adjuntar un acord de delegació dels drets de facturació i/o cobrament en l'entitat designada, de la qual es facilitarà el nom, el domicili social i el número d'identificació fiscal, segons el model inclòs en l'annex III.  
3. En el cas que els acords anteriors hagen sigut adoptats per la Junta de Govern, caldrà remetre un document expedit per la secretaria de la corporació municipal en què s'acredite la delegació de competències en aquest òrgan.  
4. Signatura del protocol d'adhesió, que s'haurà d'ajustar al model que figura en l'annex I ?model A o B?.  
Tots els acords adoptats, així com el protocol d'adhesió signat, s'hauran d'enviar a la conselleria competent en medi ambient en dos exemplars.  
La conselleria competent en medi ambient haurà de notificar a Ecoembes l'adhesió de cada nova entitat local participant remetent-li un exemplar del protocol d'adhesió degudament omplit i subscrit, mentre que un altre exemplar haurà de quedar en poder de la direcció general competent.  
6.2. Adhesió de les entitats locals i els consorcis ja adherits al conveni anterior  
Aquelles entitats locals que hagen formalitzat la seua adhesió al conveni marc subscrit en data 10 de desembre de 2013 entre la Generalitat, a través de la conselleria competent en matèria de medi ambient, i Ecoembes hauran d'adoptar, per part del ple de la corporació municipal, o, si és el cas, per la junta de govern local si té les competències delegades, un acord exprés que preveja l'acceptació de la totalitat de les condicions reflectides en aquest conveni marc. Aquest acord haurà de ser remés a la conselleria competent en medi ambient en el termini màxim de sis mesos a partir de l'endemà de la publicació en el Diari Oficial de la Generalitat Valenciana. En aquest acord s'hauran d'incloure, si és procedent, les determinacions fixades en l'epígraf 2 de l'anterior apartat 6.1, si l'entitat local decideix que siga una entitat pública o un tercer privat qui perceba les corresponents compensacions econòmiques establides en l'annex II, derivades de l'adhesió a aquest conveni marc.  
  
Les condicions econòmiques són aplicables amb efectes des del dia 1 del mes de la signatura del conveni marc.  
Les entitats locals no podran presentar factures pels serveis prestats d'acord amb les condicions econòmiques d'aquest conveni marc fins a la formalització del corresponent acord d'adhesió. No obstant això, mentre tramiten l'acord d'adhesió assenyalat en el paràgraf anterior, durant un període màxim de sis mesos des de la data de signatura d'aquest conveni, les entitats locals podran presentar factures pels serveis prestats, d'acord amb els criteris, conceptes i imports previstos en el conveni de 10 de desembre de 2013, per a garantir la continuïtat en la prestació d'un servei que té la consideració d'essencial. La comissió mixta de seguiment, vigilància i control regulada en la clàusula quinzena podrà ampliar aquest termini, de manera absolutament excepcional i després d'una anàlisi cas per cas.  
  
En el cas de superar els terminis assenyalats en el paràgraf anterior, els efectes econòmics són aplicables des del dia 1 del mes de la signatura del conveni d'adhesió sense efectes retroactius; fins llavors és aplicable el que es preveu en l'article 9.2 de la Llei 11/1997.  
6.3. Entrada en vigor i duració  
Els protocols d'adhesió entren en vigor en el moment en què se signen, tenen una duració inicial coincident amb la vigència d'aquest conveni marc i queden automàticament renovats en tots els seus termes en el cas que es prorroguen, de conformitat amb el que s'estableix en la clàusula dessetena, excepte en el cas que l'entitat local adherida adopte un acord exprés en sentit contrari per mitjà del ple de la corporació municipal, en el termini màxim de tres mesos a partir de l'endemà de la data d'entrada en vigor de la pròrroga d'aquest conveni marc. En aquest cas, haurà de ser remés el certificat de l'acord plenari adoptat a la conselleria competent en medi ambient en el termini màxim de quinze dies naturals comptats a partir de l'endemà de ser adoptat.  
  
  
Setena. Facturació a Ecoembes  
7.1. Les entitats locals que formalitzen la seua adhesió a aquest conveni marc han de percebre les compensacions econòmiques que la Llei 11/1997 estableix per a aquelles que participen en el sistema integrat de gestió autoritzat a Ecoembes.  
La Generalitat i les entitats locals han de facturar a Ecoembes pels conceptes recollits en l'annex II, en la forma i amb la documentació justificativa establits en l'annex III. No es consideraran factures completes aquelles que no incloguen la documentació assenyalada en aquest annex. Les factures s'han d'emetre segons el que es disposa en l'apartat 4 d'aquesta clàusula.  
7.2. A aquest efecte, la Generalitat i les entitats locals o en qui aquestes deleguen, hauran d'emetre, dins del mes següent al període mensual anterior, una factura a Ecoembes, en la forma i per les quantitats establides en els annexos II i III d'aquest conveni marc, a les quals cal afegir l'IVA corresponent, de conformitat amb el que es preveu en la normativa relativa a l'aplicació de l'Impost sobre el valor afegit a determinades operacions efectuades en el marc dels SIG d'envasos usats i residus d'envasos, regulats en la Llei 11/1997 per les entitats de gestió dels referits sistemes i per altres agents econòmics.  
  
A l'efecte de verificació de les quantitats facturades, les entitats locals adherides, la Generalitat, així com les empreses explotadores de les instal·lacions de selecció o transferència de residus d'envasos lleugers, han de posar a disposició d'Ecoembes la documentació indicada en l'annex III, així com qualsevol altre document justificatiu relacionat amb el conjunt d'operacions objecte de la facturació, sempre que hi haja la corresponent justificació i notificació prèvia.  
7.3. De manera alternativa al que es preveu anteriorment, i en el cas que la prestació dels serveis de recollida selectiva de residus d'envasos o de qualsevol altre dels serveis previstos en l'annex II la duga a terme una entitat pública o privada diferent de la mateixa entitat local o la Generalitat, aquestes últimes podran, mantenint la responsabilitat que sobre la gestió de residus d'envasos els atribueix l'article 9.1 de la Llei 11/1997 i la resta de legislació vigent, designar i comunicar a Ecoembes, segons el model d'escrit recollit en l'annex III, l'entitat o entitats que realitzen els serveis relatius a les operacions considerades en l'annex II.  
A partir d'aquest moment l'emissió de factures i la presentació de la documentació justificativa necessària han de ser realitzades directament per l'entitat o entitats designades a aquest efecte. Qualsevol modificació en les designacions ha de ser comunicada per l'entitat local, el consorci o la Generalitat a Ecoembes amb antelació suficient. A aquest efecte, l'entitat local haurà de comunicar a Ecoembes, si és el cas, l'inici del procés de licitació per a la selecció de l'empresa de gestió, en el termini màxim de quinze dies des de la data de començament d'aquest procés; posteriorment, hauran de comunicar a Ecoembes el resultat del procediment de contractació, en el termini màxim de 15 dies des de l'adjudicació. Les designacions comunicades entren en vigor obligatòriament per mesos complets. Ecoembes es reserva la facultat d'acceptar la delegació de facturació en el cas que hi haja algun deute pendent de saldar amb Ecoembes per part de l'entitat de facturació anterior.  
  
Les designacions que ja hagen sigut comunicades a Ecoembes, en execució del conveni marc subscrit en data 10 de desembre de 2013, entre la Generalitat, a través de la conselleria competent en medi ambient i Ecoembes es consideren prorrogades als efectes anteriors, llevat que es comunique el contrari a Ecoembes.  
7.4. La facturació per part de les entitats locals i de la Generalitat s'haurà d'ajustar a la normativa aplicable en cada cas en matèria d'hisenda i hisendes locals, així com al que es disposa en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, quan siga procedent.  
7.5. Les obligacions de pagament a les entitats locals adherides a aquest conveni marc que haja d'abonar Ecoembes pels costos derivats de la participació d'aquelles en el SIG, en aplicació de les previsions establides en l'article 8.bis de la Directiva 2018/851/UE, s'apliquen a partir del moment en què aquestes obligacions resulten exigibles per als sistemes integrats de gestió existents, d'acord amb el que s'estableix en la norma interna d'incorporació de l'esmentada directiva, sense perjudici de la novació d'aquest conveni segons el que es preveu en la clàusula denovena.  
  
Huitena. Pagament a les entitats locals  
8.1. Les entitats locals han de percebre els pagaments esmentats sempre que estiga degudament omplit i subscrit el protocol d'adhesió establit en l'annex I.  
8.2. El pagament de les factures que ha d'abonar Ecoembes per la realització de les operacions de gestió previstes en aquest conveni s'ha d'efectuar en els termes establits en l'annex II, i segons el que es preveu en l'annex III.  
8.3. Ecoembes ha de posar a disposició de la conselleria competent en medi ambient, si així ho requereix, la informació que estiga en poder seu provinent de les entitats locals o, si és el cas, dels operadors designats per aquestes per a la realització de les operacions de recollida selectiva de residus d'envasos, en relació amb les actuacions que duguen a terme per a desenvolupar aquest conveni.  
  
Novena. Pagament per les operacions de selecció i classificació d'envasos i residus d'envasos  
9.1. Ecoembes ha d'abonar a VAERSA, com a societat mercantil de la Generalitat que integra el sector públic instrumental de la Generalitat definit en l'article 2.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els pagaments de les factures que corresponguen per la prestació de les activitats de selecció i classificació d'envasos lleugers i residus d'envasos recollits selectivament en la via pública així com en les xarxes globals d'ecoparcs de la Comunitat Valenciana, en virtut del que es disposa en el Decret llei 13/2020, de 7 d'agost, del Consell, pel qual es declara servei públic de titularitat de la Generalitat la prestació d'aquestes operacions de valorització de residus. Tot això, sense menyscapte de la possibilitat de col·laboració publicoprivada per al desenvolupament del servei, de conformitat amb les previsions establides en la Llei 9/2017, de 8 de novembre, de contractes del sector públic.  
9.2. Així mateix, Ecoembes ha d'abonar aquests pagaments a aquelles entitats locals que configuren l'Administració local de la Comunitat Valenciana, el consorci de residus o l'entitat local competent dels serveis de valorització de residus domèstics que adopten la iniciativa de participar en la prestació del servei públic de selecció i classificació de residus d'envasos lleugers recollits en la via pública i en la xarxa d'ecoparcs del seu àmbit d'actuació, sempre que aquells acrediten haver formalitzat amb l'Administració de la Generalitat els mecanismes de col·laboració oportuns en els termes assenyalats en la Llei 40/2015, d'1 d'octubre, de règim jurídic del sector públic, en què queden regulades les condicions de la prestació del servei, de conformitat amb el que es disposa en el Decret llei 13/2020.  
9.3. El pagament de les factures que ha d'abonar Ecoembes per la realització d'aquestes operacions de gestió s'ha d'efectuar en els termes establits en l'annex II, i segons el que es preveu en l'annex III.  
  
Desena. Requisits bàsics per a la recollida monomaterial de residus d'envasos de paper-cartó  
10.1. Els sistemes de recollida selectiva monomaterial d'envasos de paper-cartó són els següents, d'acord amb el que es preveu en l'annex II:  
- Iglú  
- Càrrega posterior  
- Càrrega lateral  
- Soterrat  
- Porta a porta (bolseo)  
10.2. Les parts signants d'aquest conveni marc, incloses les entitats locals adherides a aquest, es comprometen a impulsar la recollida selectiva monomaterial dels residus d'envasos de paper-cartó, per als envasos posats en el mercat a través del SIG gestionat per Ecoembes. Per a la resta dels envasos de paper-cartó s'estarà al que es disposa en la Llei 11/1997 i en la normativa posterior que la desplegue, modifique o substituïsca.  
10.3. Els residus d'envasos de paper i cartó s'han de recollir en un contenidor específic identificat amb el color blau i han de ser lliurats en una planta de recuperació o directament en una fàbrica de paper per a ser reciclats.  
10.4. L'àmbit d'implantació de la recollida, la dotació i la ubicació de contenidors i altres paràmetres de prestació del servei de recollida s'hauran de definir de manera que es puguen obtindre quantitats suficients de paper-cartó amb la qualitat necessària per a garantir el compliment de les ETMR, aplicant per a fer-ho criteris d'acceptació social, eficiència tècnica i viabilitat ambiental i econòmica que garantisquen la sostenibilitat del sistema. Per a la determinació de la viabilitat ambiental, les parts han d'acordar l'aplicació de metodologies amb enfocament de cicle de vida o similars sobre els impactes de la gestió dels residus.  
  
En el cas que es produïsquen desviacions en el compliment de les ETMR per presència d'altres materials diferents del paper-cartó en el sistema de recollida implantat que en dificulten la recuperació posterior, l'entitat competent haurà de posar en marxa les mesures correctores necessàries i facilitar, si es considera necessari, la col·laboració d'Ecoembes.  
  
Onzena. Requisits bàsics per a la recollida multimaterial de residus d'envasos lleugers  
11.1. Els sistemes de recollida selectiva multimaterial de residus d'envasos lleugers són els següents, d'acord amb el que es preveu en l'annex II:  
- Iglú  
- Càrrega posterior  
- Càrrega lateral  
- Soterrat  
- Pneumàtica  
- Porta a porta (bolseo)  
11.2. Les parts signants d'aquest conveni marc, incloses les entitats locals adherides a aquest, es comprometen a impulsar la recollida selectiva multimaterial dels residus d'envasos lleugers dels envasos posats en el mercat a través del sistema integrat gestionat per Ecoembes.  
  
11.3. Els residus d'envasos lleugers ?entesos com els residus d'envasos plàstics, metàl·lics, de fusta i de cartó per a begudes i aliments- s'han de recollir conjuntament en un contenidor específic identificat amb el color groc i han de ser lliurats en les plantes de selecció i classificació o, si és el cas, en estacions de transferència per a ser transportats posteriorment a aquestes plantes.  
11.4. L'àmbit d'implantació de la recollida, la dotació, la ubicació i el tipus de contenidors i altres paràmetres de prestació del servei han de ser adequats al tipus de recollida i material sol·licitat, i s'han de definir de manera que es puga obtindre un material amb la qualitat necessària per a garantir que els envasos recuperats complisquen les ETMR, aplicant criteris d'acceptació social, eficiència tècnica i viabilitat econòmica i ambiental, que garantisquen la sostenibilitat del sistema. Per a la determinació de la viabilitat ambiental, les parts han d'acordar l'aplicació de metodologies amb enfocament de cicle de vida o similars sobre els impactes de la gestió dels residus.  
En el cas que apareguen quantitats significatives d'altres materials no sol·licitats en el contenidor d'envasos lleugers, els consorcis, les entitats locals o l'entitat en la qual aquestes hagen delegat hauran de posar en marxa les mesures correctores necessàries i facilitar, si es considera necessari, la col·laboració d'Ecoembes.  
11.5. En particular l'entitat local competent ha de tindre en compte la suficiència i la col·locació adequada dels mitjans per a la recollida de les altres fraccions amb la finalitat d'impedir el desviament d'aquests materials al contenidor de residus d'envasos lleugers.  
  
Dotzena. Garantia de recuperació i reciclatge dels residus d'envasos.  
12.1. Amb caràcter general, en compliment del que es preveu en els articles 9 i 12 de la Llei 11/1997, així com en la resolució de 22 de març de 2019 per la qual es renova l'autorització atorgada a Ecoembes com a sistema integrat de gestió per a operar a la Comunitat Valenciana, aquest sistema ?a través de la seua entitat gestora i de les entitats de materials previstes en l'article 12.2.b del Reial decret 782/1998, de 30 d'abril- garanteix el reciclatge i/o la valorització dels residus d'envasos adherits al SIG que les entitats locals i la Generalitat posen a disposició seua, i que complisquen les ETMR recollides en l'annex IV, d'acord amb el contingut de l'annex V.  
12.2. La designació del recuperador, reciclador o valorizador que es farà càrrec dels residus d'envasos de paper cartó podrà realitzar-la l'entitat local o bé Ecoembes, en funció de l'opció triada per aquelles en aplicació del procediment de designació de recuperadors de l'apartat 1 de l'annex V. L'opció triada tindrà aplicació durant la totalitat de la vigència del present conveni.  
12.3. La designació del recuperador, reciclador o valoritzador que es farà càrrec dels residus d'envasos lleugers, una vegada separats i classificats per materials en les plantes de separació i classificació designades per la Generalitat, ha de ser realitzada per Ecoembes, d'acord amb el que es preveu en l'apartat 2 de l'annex V.  
12.4. L'entitat que realitze la designació corresponent, en funció de l'opció triada, ha de procurar la traçabilitat dels materials recuperats i seleccionats fins a la seua destinació final de reciclatge o valorització, segons el que es preveu en l'annex V.  
12.5. Les designacions o delegacions de la designació que s'hagen comunicat a Ecoembes en execució del conveni anterior es consideraran prorrogades, llevat que es comunique el contrari a Ecoembes.  
  
Tretzena. Especificacions tècniques dels materials recuperats (ETMR)  
13.1. Els residus d'envasos de paper-cartó procedents de la recollida selectiva monomaterial de paper, que lliure una entitat local o un consorci en els centres de classificació o reciclatge de paper, hauran de complir les ETMR de l'annex IV del conveni. De la mateixa manera, les diferents fraccions materials de residus d'envasos que siguen recuperades en les plantes de selecció i classificació dels residus d'envasos lleugers procedents de la recollida selectiva multimaterial hauran de complir les ETMR de l'annex IV del conveni.  
13.2. Amb la finalitat de comprovar el compliment de les ETMR, Ecoembes podrà dur a terme mesures de control de la qualitat dels materials segons el procediment descrit en l'annex IV. Aquests mecanismes de comprovació de la qualitat es podran desenvolupar en totes les plantes de selecció, independentment de l'opció triada per l'entitat per a la designació dels recuperadors o recicladors.  
  
Catorzena. Control i seguiment  
14.1. La conselleria competent en medi ambient i les entitats locals adherides, en el marc de les seues respectives competències, han de posar en marxa els dispositius de control necessaris per a assegurar que, tant les operacions de recollida selectiva i transport dels residus d'envasos adscrits al SIG, com les operacions de selecció i classificació dels residus d'envasos lleugers es duen a terme de manera adequada i, en concret, per a assegurar la validesa dels elements que serveixen de base per al càlcul dels pagaments d'Ecoembes segons l'annex II.  
Així mateix, han de prendre totes les mesures correctores necessàries en cas de detectar-se desviacions o incompliments en l'àmbit d'aquestes operacions i notificar a Ecoembes qualsevol circumstància que tinga incidència sobre l'execució d'aquest conveni.  
14.2. Les entitats locals adherides es comprometen a omplir o, si és el cas, a fer omplir als seus operadors i als recicladors, recuperadors o valoritzadors, uns albarans o, si és el cas, registres informàtics amb eixida directa de bàscula, per a cada transacció de material que es duga a terme. En l'annex III es defineix el contingut mínim d'aquests albarans.  
  
14.3. Les entitats locals adherides es comprometen a posar en marxa els dispositius de control i protecció dels sistemes de recollida selectiva d'envasos que garantisquen la no interferència d'operadors no designats per a la prestació d'aquests serveis.  
14.4. Així mateix, les entitats locals adherides es comprometen a posar tots els mitjans necessaris per a l'aplicació dels procediments operatius de seguiment descrits en l'annex IV, així com a facilitar a Ecoembes, o a l'empresa contractada per aquesta, el desenvolupament de les operacions necessàries per a fer-ho.  
14.5. Ecoembes ha de posar a disposició de la conselleria competent en medi ambient, en el moment que ho sol·licite, la informació que tinga en poder seu provinent de les entitats locals del seu àmbit territorial, en relació amb les actuacions que duguen a terme per a desenvolupar aquest capítol.  
14.6. Ecoembes ha de posar en marxa els mecanismes necessaris per a assegurar que les operacions de recollida selectiva i transport es duen a terme de manera adequada. A aquest efecte, la conselleria competent en medi ambient i les entitats locals adherides al conveni han de facilitar que Ecoembes puga dur a terme les actuacions previstes en aquest apartat i traslladar aquest compromís, si és el cas, a les empreses que desenvolupen cada activitat.  
El seguiment podrà ser tant de verificació documental com de comprovació del desenvolupament de les diferents activitats, incloent-hi el desenvolupament dels procediments de seguiment de l'annex IV. Aquestes actuacions podran ser dutes a terme directament per Ecoembes o per mitjà d'empreses contractades per aquesta i s'hauran d'efectuar de manera que causen el mínim d'interferències en el desenvolupament de les activitats.  
14.7. La conselleria competent en medi ambient ha d'establir mesures per a verificar que els fluxos d'eixida de les plantes de selecció i classificació de residus d'envasos lleugers, quant a les fraccions materials seleccionades, són coherents amb els fluxos d'entrada a aquestes, en funció de la composició dels fluxos d'entrada, de la tecnologia de les plantes i dels rendiments de recuperació previsibles per a cada tipus de material.  
Per a fer-ho, Ecoembes podrà realitzar estudis in situ en les plantes de selecció i classificació; particularment per a verificar que aquelles plantes que disposen de doble línia de tractament (per a residus d'envasos lleugers i per a fracció de rebuig) tinguen els fluxos de materials totalment diferenciats ?tant en la recepció com en el procés i en l'emmagatzematge final- fins que es posen a disposició d'Ecoembes perquè siguen lliurats als agents econòmics per a ser objecte de recuperació, reutilització, reciclatge o valorització, d'acord amb el que es disposa en l'article 12 de la Llei 11/1997 i la concordant del seu reglament de desplegament. Així mateix, podrà establir mesures específiques per a comprovar la coherència de fluxos d'entrada i eixida en les estacions de transferència.  
14.8. En el cas que, per impediment o falta de col·laboració de l'entitat titular i/o l'operador de l'activitat, no es puguen dur a terme els procediments de seguiment sense que hi haja motius justificats per a fer-ho, Ecoembes procedirà a la retenció dels pagaments associats a les operacions desenvolupades una vegada transcorreguts tres mesos des de la comunicació dels fets, circumstància que s'haurà d'elevar a la comissió mixta de seguiment, vigilància i control. En cas de reiteració de l'impediment, es considerarà incompliment greu a l'efecte de la rescissió del conveni en relació amb aquesta entitat.  
  
Quinzena. Comissió mixta de seguiment, vigilància i control  
15.1. D'acord amb l'article 49.f de la Llei 40/2015, d'1 d'octubre, de règim jurídic del sector públic i l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, es crea una comissió mixta de seguiment, vigilància i control de l'execució d'aquest conveni i dels compromisos assumits pels signants.  
D'acord amb l'esmentat article 9 del Decret 176/2014, la direcció general competent en residus serà l'òrgan de la Generalitat al qual caldrà remetre una còpia de les actes, acords o informes que aquesta comissió mixta emeta, si és el cas, en el desenvolupament i l'execució de les funcions que té assignades.  
15.2. La comissió mixta ha d'estar formada pels membres següents, amb veu i vot, procurant la presència equilibrada de dones i homes, en aplicació del que es preveu en el II Pla d'igualtat de dones i homes de l'Administració de la Generalitat, aprovat per l'Acord de 10 de març de 2017:   
- Presidència: la persona titular de la direcció general competent en residus de la conselleria competent en medi ambient, o la persona que designe.  
- Vocals:  
- 1 representant de la conselleria competent en matèria de medi ambient, el qual ostentarà la secretaria de la comissió mixta.  
- 2 representants de les entitats locals i els consorcis adherits al conveni marc.  
- 2 representants d'Ecoembes.  
En cas d'empat entre els membres de la comissió mixta, s'haurà de dirimir amb el vot de qualitat del president.  
En tot cas, les persones membres de la comissió mixta podran estar eventualment assistides per consellers tècnics, econòmics o jurídics. Així mateix, caldrà nomenar suplents dels membres de la comissió mixta.  
15.3. El funcionament de la comissió mixta s'ha d'adequar al que es preveu en l'article 15 i següents de la Llei 40/2015, d'1 d'octubre, de règim jurídic del sector públic.  
La comissió mixta s'ha de reunir tantes vegades com es considere necessari, sense perjudici de les reunions extraordinàries que es puguen celebrar a petició de qualsevol de les parts signants del conveni, amb l'aprovació prèvia del president de la comissió mixta.  
15.4. Sense perjudici del que es disposa en l'article 9 del Decret 176/2014, a la comissió mixta s'atribueixen les funcions següents:  
- Constituir-se com a via de participació per a totes aquelles entitats locals i tots aquells consorcis que formalitzen la seua adhesió a aquest conveni marc.  
- Plantejar totes les qüestions i tots els problemes no resolts o no previstos específicament en aquest conveni.  
- Assolir solucions de consens a les qüestions que puguen sorgir i, si és el cas, consensuar possibles adaptacions i modificacions d'aquest conveni.  
- Resoldre totes les qüestions tècniques, interpretatives o pràctiques plantejades per les parts que se susciten en el curs del compliment d'aquest conveni marc, amb la finalitat d'assolir solucions de consens als problemes que puguen sorgir.  
- Estudiar, valorar i proposar nous criteris o modificar els existents, relatius a la prestació del servei de recollida selectiva de residus d'envasos lleugers i paper-cartó.  
- Vetlar per la unificació de criteris en el sistema de recollida selectiva, així com en l'emmagatzematge d'aquelles instal·lacions dependents de les entitats locals i els consorcis.  
- Supervisar les actuacions que es deriven de l'aplicació d'aquest conveni marc, de la interpretació d'aquest o de les propostes de modificació, si és el cas. En aquest últim cas, qualsevol modificació d'aquest conveni que implique alguna alteració substancial del seu funcionament o de les condicions tant logístiques com econòmiques que conté, s'haurà d'incorporar com a addenda una vegada aprovada.  
- Estudiar, valorar i proposar la modificació, amb caràcter puntual o general, temporal o definitiu, de les ETMR establides en l'annex IV, a conseqüència de canvis en els processos tecnològics de selecció de residus d'envasos i de canvis en el mercat d'envasament de productes.  
  
- Estudiar, valorar i proposar criteris nous o modificar els existents, relatius tant a la prestació del servei de recollida selectiva en qualsevol de les modalitats descrites en l'annex II, com a les operacions de selecció de residus d'envasos en plantes d'envasos recollits selectivament.  
  
- Aprovar el contingut de les campanyes de conscienciació ciutadana i sensibilització social ?respecte dels quals la direcció general competent en matèria de residus podrà sol·licitar un informe al Centre d'Educació Ambiental de la Comunitat Valenciana- i els pressupostos per a executar-les, així com acordar, en aquest sentit, l'import econòmic que s'ha de destinar a cadascuna en funció de l'objectiu que es pretén i l'àmbit d'aplicació en el qual s'ha de desenvolupar.  
- Acordar les mesures necessàries per a determinar i delimitar la responsabilitat d'Ecoembes, segons l'àmbit definit en la clàusula primera, si s'identifica un grau significatiu de no adhesió al SIG per a alguna fracció d'envasos domèstics, dins dels sistemes de gestió recollits en l'àmbit d'aquest conveni.  
- Estudiar qualsevol sol·licitud presentada per les entitats locals i els consorcis.  
15.5. La comissió mixta s'ha de constituir en el termini màxim d'un mes després de la publicació d'aquest conveni marc en el Diari Oficial de la Generalitat Valenciana i cadascuna de les parts ha de comunicar els seus representants abans d'aquest termini.  
15.6. En el cas que alguna de les parts considere que s'ha produït una incidència greu que puga afectar el desenvolupament adequat del conveni marc, podrà convocar una reunió extraordinària i urgent de la comissió mixta, i la part convocada haurà de respondre en un termini màxim de 15 dies. La reunió s'haurà de celebrar en el termini màxim d'un mes des de la data de recepció de la convocatòria. Si la part convocada no respon en aquest termini o si, celebrada la reunió extraordinària les parts no arriben a un acord sobre la qüestió plantejada, es podrà pactar la intervenció diriment d'un tercer, la resolució del qual haurà de ser acceptada per les parts una vegada emesa i tindrà els efectes assenyalats en la Llei 60/2003, de 23 de desembre, d'arbitratge.  
  
Setzena. Transmissió de titularitat  
16.1. Les entitats locals que s'adherisquen a aquest conveni marc són les titulars dels residus de paper-cartó i dels residus d'envasos lleugers des del moment en què aquestes comencen a exercir, directament o indirectament, les operacions de recollida, transport i emmagatzematge d'aquests residus des que siguen lliurats pels ciutadans. Això implica que a partir d'aquest moment les entitats locals assumeixen les responsabilitats de tota índole respecte a aquests.  
16.2. La Generalitat, com a titular de les plantes de selecció i classificació dels residus d'envasos lleugers, assumeix les responsabilitats de tota índole respecte a aquests residus des del moment en què se'n faça càrrec en aquestes instal·lacions després que siguen lliurats per les entitats locals que hagen realitzat la recollida selectiva, i fins que Ecoembes se'n faça càrrec, una vegada separats per materials, per a ser lliurats posteriorment als recuperadors, recicladors o valoritzadors segons el que es disposa en l'article 9.1 de la Llei 11/1997 i d'acord amb el Reial decret 782/1998.  
16.3. Els recuperadors, recicladors o valoritzadors adquireixen la titularitat dels residus de paper-cartó des del moment en què aquests els siguen lliurats per l'entitat local.  
Els recuperadors, recicladors o valoritzadors adquireixen la titularitat dels residus d'envasos lleugers separats per materials des del moment en què els siguen lliurats per Ecoembes segons el que s'indica en l'apartat 12.2 de la clàusula dotzena.  
16.4. En el cas que els responsables de la posada en el mercat de productes envasats en envasos industrials o comercials els posen en el mercat per mitjà del sistema integrat de gestió autoritzat a Ecoembes, Ecoembes és el titular responsable de gestionar els corresponents residus d'envasos d'acord amb el que s'estipula en la Llei 11/1997 i en el Reglament per al desplegament i l'execució d'aquesta.  
  
Dessetena. Penalitzacions  
Les parts acorden que, en el supòsit d'incompliment per part d'Ecoembes de les obligacions derivades d'aquest conveni marc i que no siga determinant de la seua resolució, la Generalitat podrà exigir una penalització del 2 % sobre les quantitats que, en concepte d'aportació, haja d'abonar Ecoembes durant el mes natural en què s'haja produït l'incompliment.  
Això sense perjudici del que es disposa en la clàusula vint-i-unena respecte a les causes de resolució anticipada i rescissió del conveni marc, i de les conseqüències derivades d'aquestes.  
  
Dihuitena. Entrada en vigor i duració del conveni  
Aquest conveni marc entra en vigor una vegada signat i té una duració inicial de dos anys, prorrogable any a any fins a un màxim de quatre anys, incloent-hi les pròrrogues. En qualsevol cas, la vigència del conveni queda vinculada a la vigència de l'autorització concedida a Ecoembes per la resolució de la Direcció General del Canvi Climàtic i Qualitat Ambiental de data 22 de març de 2019, la qual té vigència fins al 22 de març de 2024. Tot això sense perjudici del que s'estableix en l'article 49.h de la Llei 40/2015, d'1 d'octubre, de règim jurídic del sector públic i de la possibilitat de resolució anticipada per qualsevol de les causes enumerades en la clàusula vintena.  
  
No obstant el que s'estableix en el paràgraf anterior, excepcionalment, per al cas d'entitats locals que ja hagen desenvolupat el sistema de recollida porta a porta (bolseo) previst en aquest conveni, l'entrada en vigor de les mesures inherents a aquests sistemes, incloent-hi el que es refereix als efectes econòmics, és des de la data en què s'acredite que els han desenvolupats i comunicats a Ecoembes, amb la comprovació prèvia per part de la comissió mixta de seguiment, vigilància i control.  
  
  
Denovena. Novació  
En el cas de produir-se alguna modificació de les condicions de l'autorització al SIG atorgada mitjançant la Resolució de 22 de març de 2019 i que tinguen efecte sobre les disposicions del present conveni, les parts han d'incorporar-les a aquest per mitjà d'una acta addicional.  
  
En el cas que entre en vigor alguna disposició legal o decisió judicial que puga afectar l'execució d'aquest conveni marc i els drets i les obligacions de les parts que s'hi estableixen, quedarà tàcitament modificat sense necessitat d'un nou pacte entre les parts; així mateix, s'haurà d'interpretar i complir en avant de manera que la norma en qüestió resulte correctament aplicada. No obstant això, en el cas que la norma implique la necessitat de modificar alguna clàusula del conveni marc a l'efecte d'ajustar-lo a aquesta, les dues parts es comprometen, en el termini màxim de trenta dies naturals des de l'entrada en vigor de la disposició legal o decisió judicial, a informar l'altra part i prendre les mesures necessàries a l'efecte de modificar els aspectes que requerisquen aquest ajust. En el cas que no siga possible assolir un acord sobre els termes en què haja de quedar modificat el conveni marc, s'haurà de suspendre l'eficàcia d'aquest, ja que s'obté aquell.  
  
  
Vintena. Naturalesa i jurisdicció  
Aquest conveni té naturalesa administrativa i, atés que l'aplicació directa de la legislació general està exclosa de la contractació administrativa, es regeix per les seues pròpies normes, i en el que no estiga previst, supletòriament, pels principis d'aquesta legislació i els generals de l'ordenament juridicoadministratiu.  
Les qüestions litigioses que puguen sorgir en la interpretació, el compliment i l'eficàcia d'aquest conveni marc han de ser del coneixement i la competència de l'ordre jurisdiccional contenciós administratiu.  
  
  
Vint-i-unena. Causes de resolució  
1. Aquest conveni s'extingirà pel compliment de les actuacions que constitueixen el seu objecte o per incórrer en causa de resolució.  
2. Són causes de resolució, a més de les previstes en l'article 51 de la Llei 40/2015, d'1 d'octubre, del règim jurídic del sector públic, les següents:  
- La impossibilitat d'aconseguir l'objecte o la finalitat previstos en aquest conveni.  
- Per falta de viabilitat econòmica o tècnica d'Ecoembes.  
- Per suspensió, caducitat o revocació de l'autorització del SIG per part de l'òrgan competent per a atorgar-la.  
La producció de qualsevol supòsit dels previstos anteriorment donarà lloc a la corresponent indemnització de danys i perjudicis a favor de la part que no haja incomplit i a càrrec de la part responsable de l'acció o l'omissió que ho haja motivat.  
  
Vint-i-dosena. Efectes de la rescissió o resolució anticipada  
Sense perjudici del que s'estableix en l'article 52 de la Llei 40/2015, en el cas que en el moment d'instar-se la rescissió d'aquest conveni marc, en alguna de les formes previstes en la clàusula anterior, les entitats locals i els consorcis hagen prestat serveis de recollida i gestió de residus d'envasos de paper-cartó o d'envasos lleugers, respectivament, que es troben pendents de pagament, Ecoembes haurà d'abonar la corresponent compensació econòmica reportada a favor dels esmentats consorcis i entitats locals.  
  
Vint-i-tresena. Causes de resolució de les adhesions de les entitats locals  
Són causa de resolució de l'adhesió de les entitats locals i els consorcis:  
- L'incompliment de les obligacions que corresponen a les entitats locals adherides a aquest conveni marc.  
- El desistiment voluntari de les entitats locals i els consorcis a l'adhesió d'aquest conveni marc.  
- Qualsevol de les causes previstes en el marc normatiu vigent.  
  
Vint-i-quatrena. Règim transitori per a compromisos econòmics pendents  
El termini de presentació de factures dels consorcis, les entitats locals, les entitats titulars/explotadores de les plantes de selecció i classificació d'envasos lleugers o, si és el cas, la conselleria competent en matèria de medi ambient reportades fins a la data de fi de vigència del conveni anterior, no pot excedir els 9 mesos a comptar de la finalització del període al qual es referisquen les factures, llevat que resulte aplicable el que s'estableix en el primer paràgraf de l'apartat 6.2 de la clàusula sisena.  
Una vegada transcorregut el termini indicat en l'apartat anterior, els compromisos econòmics d'Ecoembes, que no hagen sigut degudament reclamats, quedaran sense efecte.  
  
Vint-i-cinquena. Procediment de notificació i comunicació a la Comissió Europea  
Les aportacions establides en aquest conveni queden excloses de l'àmbit de l'article 107 del Tractat de funcionament de la Unió Europea (TFUE) als efectes previstos en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar les ajudes públiques.  
  
La causa de no subjecció a la prohibició de l'article 107 del TFUE és que les activitats subvencionades no tenen la condició d'activitat econòmica ni repercuteixen en les activitats econòmiques que puguen realitzar, si és el cas, els beneficiaris de les ajudes.  
En atenció a allò que s'ha exposat, es considera que en aquest conveni s'aplica la dispensa de l'obligació de notificació prevista en l'article 108 del TFUE.  
  
Vint-i-sisena. Protecció i seguretat de la informació  
Sense perjudici de les obligacions en matèria de publicitat activa i dret d'accés a la informació pública previstes en la Llei 19/2013, de 9 de desembre, de transparència, accés a la informació pública i bon govern, i en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, les parts es comprometen a respectar la confidencialitat de la informació que se subministra en l'execució d'aquest conveni.  
Així mateix, les parts s'obliguen a complir les previsions del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades i pel qual es deroga la Directiva 95/46/CE (d'ara en avant, RGPD) i les específiques de la Llei orgànica 3/2018, de 5 de desembre, de protecció de dades personals i garantia dels drets digitals, quant a les dades personals que, a conseqüència de l'execució, la gestió o les operacions de control d'aquest conveni, tracte cadascuna de les parts o es comuniquen entre aquestes.  
  
Vint-i-setena. Obligacions econòmiques per a la Generalitat  
L'aplicació i l'execució del present conveni, incloent-s'hi a aquest efecte tots els actes jurídics que es puguen dictar en l'execució i el desenvolupament d'aquest, no podran suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
  
Vint-i-huitena. Publicació  
S'haurà de publicar el text íntegre, una vegada subscrit, en el portal de transparència de la Generalitat GVA Oberta i en la pàgina web d'Ecoembes, en el termini de 10 dies hàbils des de la inscripció del conveni en el Registre de convenis de la Generalitat, d'acord amb els articles 9.1.c i 10.1 i 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana i els articles 3.4 i 12.2 del Decret 105/2017, de 28 de juliol, del Consell, el qual desplega la Llei 2/2015 esmentada.  
  
  
I com a prova de conformitat amb tot el que antecedeix, les dues parts subscriuen aquest conveni marc per quadruplicat en el lloc i en la data expressats en l'encapçalament.  
  
LA CONSELLERA D'AGRICULTURA, DESENVOLUPAMENT RURAL, EMERGÈNCIA CLIMÀTICA I TRANSICIÓ ECOLÒGICA  
Mireia Mollà Herrera  
Signat: 02.07.2021  
  
ECOEMBALAJES ESPAÑA, SA  
Óscar Martín Riva  
Signat: 01.07.2021  
  
LLISTA D'ANNEXOS  
  
ANNEX I. Model de protocol d'adhesió d'una entitat local  
ANNEX II. Condicions econòmiques d'aplicació  
ANNEX III. Facturació i documentació  
ANNEX IV. Procediments de seguiment i control d'activitats  
  
ANNEX IV. I. Procediments de seguiment de la recollida selectiva  
  
IV.I.1. Programa de caracterització de residus d'envasos lleugers  
IV.I.1.bis. Caracterització del paper-cartó de la recollida monomaterial  
IV.I.2. Procediment de rebuig de vehicles de recollida d'envasos lleugers en instal·lacions  
IV.I.3. Procediment de seguiment de la qualitat del servei de recollida selectiva  
IV.I.4. Procediment de verificació de la contenidorització  
ANNEX IV. II. Procediments de seguiment de la selecció  
IV.II.1. Especificacions tècniques dels materials recuperats (ETMR); modificació, compliment i control  
IV.II.2. Procediment de disconformitat  
IV.II.3. Procediments de seguiment operatiu en plantes de selecció de residus d'envasos lleugers  
ANNEX V. Designació del recuperador/reciclador dels materials recuperats  
ANNEX VI. Característiques i criteris per a la realització de campanyes de comunicació  
ANNEX VII. Informació sobre el desenvolupament del conveni marc  
ANNEX VIII. Pla d'acció Comunitat Valenciana fase II - Contenidorització  
ANNEX IX. Acords sobre noves estacions de transferència a la Comunitat Valenciana  
  
  
annex I  
Protocols d'adhesió  
  
MODEL A  
PROTOCOL D'ADHESIÓ PER A ENTITATS LOCALS D'ÀMBIT MUNICIPAL  
  
Per mitjà d'aquest protocol, l'entitat local - s'adhereix al conveni marc signat, amb data - de/d- - de. - , entre la Generalitat, a través de la conselleria competent en matèria de medi ambient, i Ecoembalajes España, SA, segons el que es disposa en l'article 9 de la Llei 11/1997, de 24 d'abril, d'envasos i residus d'envasos, i assumeix tots els compromisos i condicions que s'hi defineixen.  
Prèviament a la signatura d'aquest protocol, el ple de la corporació, en sessió celebrada en data - ha adoptat aquest acord pel qual s'accepten les condicions de l'esmentat conveni marc.  
Atés que l'autorització a Ecoembalajes España, SA, preveu que les entitats locals puguen participar voluntàriament en el sistema integrat de gestió autoritzat, aquesta autorització es fa efectiva mitjançant l'adhesió al conveni marc subscrit entre la Generalitat, a través de la conselleria competent en matèria de medi ambient, i Ecoembalajes España, SA.  
  
1. SOBRE LA RECOLLIDA SELECTIVA MONOMATERIAL DE RESIDUS D'ENVASOS DE PAPER-CARTÓ  
Pel que fa a la recollida i el transport dels residus d'envasos de paper-cartó procedents de la recollida selectiva monomaterial, l'entitat local opta per:  
(Transcriviu únicament l'opció triada)  
1. L'entitat local signant designa el recuperador o reciclador al qual ha de lliurar el material recollit.  
- Nom de l'empresa:  
- Domicili social:  
- CIF:  
(No transcrigueu: aquesta designació, una vegada comunicada pel present protocol d'adhesió a la conselleria competent en medi ambient, està condicionada a la conformitat posterior d'Ecoembalajes España, SA).  
  
2. Ecoembalajes España, SA, designa, mitjançant un procediment obert de selecció, el recuperador o reciclador al qual s'ha de lliurar el material recollit.  
(No transcrigueu: aquesta designació, una vegada comunicada pel present protocol d'adhesió a la conselleria competent en medi ambient, està condicionada a la conformitat posterior de l'entitat local signant).  
  
  
2. RECOLLIDA SELECTIVA MULTIMATERIAL D'ENVASOS LLEUGERS  
Pel que fa a la recollida i el transport dels residus d'envasos lleugers procedents de la recollida selectiva multimaterial, l'entitat local signant opta per:  
(Transcriviu únicament l'opció triada)  
1. Dur a terme, directament o a través dels seus operadors, la recollida selectiva de residus d'envasos lleugers segons el model definit en el Pla integral de residus de la Comunitat Valenciana, així com en els plans zonals de residus que el desenvolupen, i lliurar-los en un punt intermedi de lliurament o a la planta de selecció o classificació que es designe. La conselleria competent en matèria de medi ambient de la Generalitat, per si mateixa o a través d'Ecoembalajes España, SA, o de l'entitat titular de la planta de classificació, ha de dur a terme un control periòdic de la qualitat del material recollit per a determinar la quantitat d'impropis, a fi d'aplicar les condicions de pagament previstes en l'annex II.  
2. Delegar en - , com a entitat local d'àmbit supramunicipal, la realització de la recollida selectiva d'envasos lleugers d'acord amb el model previst en el Pla integral de residus de la Comunitat Valenciana, i lliurar-los al punt intermedi de lliurament o a la planta de selecció o classificació que es designe. La conselleria competent en matèria de medi ambient de la Generalitat ha de dur a terme un control periòdic de la qualitat del material recollit per a determinar la quantitat d'impropis, a fi d'aplicar les condicions de pagament previstes en l'annex II.  
  
  
3. CONEIXEMENT DEL CONVENI MARC  
L'entitat local signant coneix el contingut d'aquest conveni marc entre la Generalitat, a través de la conselleria competent en matèria de medi ambient, i l'entitat Ecoembalajes España, SA, inclosos tots els seus annexos, i queda obligada pel seu contingut.  
  
4. VIGÈNCIA DEL PROTOCOL D'ADHESIÓ  
Aquest protocol d'adhesió entra en vigor en el moment en què se signe, té una duració inicial fins al final de la vigència d'aquest conveni marc i queda automàticament renovat en tots els seus termes en el cas que es prorrogue, de conformitat amb el que s'estableix en la clàusula sisena, excepte en el cas que l'entitat local signant adherida adopte un acord exprés en sentit contrari a través del ple, en el termini màxim de tres mesos a partir de l'endemà de la data d'entrada en vigor del conveni marc. En aquest cas, haurà de ser remés el certificat de l'acord plenari adoptat a la conselleria competent en matèria de medi ambient en el termini màxim de quinze dies naturals comptats a partir de l'endemà de ser adoptat.  
  
5. RESOLUCIÓ DEL PROTOCOL D'ADHESIÓ  
Seran causes de resolució d'aquest protocol d'adhesió aquelles que es detallen en la clàusula vint-i-dosena del present conveni marc.  
  
  
I com a prova de conformitat amb tot el que antecedeix, el Sr./la Sra - , alcalde/essa-president/a de/d- - , facultat/ada per acord del ple de la corporació de data - , subscriu aquest protocol d'adhesió en doble exemplar.  
  
- , - de/d- - de -   
  
Signat: l'alcalde/essa-president/a de/d- -   
  
  
MODEL B  
PROTOCOL D'ADHESIÓ  
PER A ENTITATS LOCALS D'ÀMBIT SUPRAMUNICIPAL  
  
Per mitjà d'aquest protocol, l'entitat local - s'adhereix al conveni marc signat, amb data - de/d- - de - , entre la Generalitat, a través de la conselleria competent en matèria de medi ambient, i Ecoembalajes España, SA, segons el que es disposa en l'article 9 de la Llei 11/1997, de 24 d'abril, d'envasos i residus d'envasos, i assumeix tots els compromisos i condicions que s'hi defineixen.  
  
Prèviament a la signatura d'aquest protocol, el ple de la corporació, en la sessió celebrada en data - , ha adoptat aquest acord pel qual s'accepten les condicions de l'esmentat conveni marc, que s'aplicaran a totes les entitats locals que, amb la delegació expressa prèvia, es detallen a continuació:  
(Transcriviu la llista d'ajuntaments que representeu per a aquesta opció)  
  
- -   
  
Atés que l'autorització a Ecoembalajes España, SA, preveu que les entitats locals puguen participar voluntàriament en el sistema integrat de gestió autoritzat, aquesta autorització es fa efectiva mitjançant l'adhesió al conveni marc subscrit entre la Generalitat, a través de la conselleria competent en matèria de medi ambient, i Ecoembalajes España, SA.  
  
1. SOBRE LA RECOLLIDA SELECTIVA MONOMATERIAL DE RESIDUS D'ENVASOS DE PAPER-CARTÓ  
Pel que fa a la recollida i el transport dels residus d'envasos de paper-cartó procedents de la recollida selectiva monomaterial, l'entitat local opta per:  
(Transcriviu únicament l'opció triada)  
1. L'entitat local signant designa un o diversos recuperadors o recicladors als quals ha de lliurar el material recollit.  
- Nom de l'empresa:  
- Domicili social:  
- CIF:  
(No transcrigueu: aquesta designació, una vegada comunicada pel present protocol d'adhesió a la conselleria competent en medi ambient, està condicionada a la conformitat posterior d'Ecoembalajes España, SA).  
  
2. Ecoembalajes España, SA, designa, mitjançant un procediment obert de selecció, el recuperador o reciclador al qual s'ha de lliurar el material recollit.  
(No transcrigueu: aquesta designació, una vegada comunicada pel present protocol d'adhesió a la conselleria competent en medi ambient, està condicionada a la conformitat posterior de l'entitat local signant).  
  
2. RECOLLIDA SELECTIVA MULTIMATERIAL DE RESIDUS D'ENVASOS LLEUGERS  
Pel que fa a la recollida i el transport dels residus d'envasos lleugers procedents de la recollida selectiva multimaterial, l'entitat local ha de dur a terme, directament o a través dels seus operadors, la recollida selectiva de residus d'envasos lleugers segons el model definit en el Pla integral de residus de la Comunitat Valenciana, així com en els plans zonals de residus que el desenvolupen, i els ha de lliurar al punt intermedi en la planta de selecció o classificació que es designe. La conselleria competent en matèria de medi ambient de la Generalitat ha de dur a terme un control periòdic de la qualitat del material recollit per a determinar la quantitat d'impropis, a fi d'aplicar les condicions de pagament previstes en l'annex II.  
  
3. CONEIXEMENT DEL CONVENI MARC  
L'entitat local coneix el contingut del conveni marc entre la Generalitat, a través de la conselleria competent en matèria de medi ambient, i l'entitat Ecoembalajes España, SA, inclosos tots els seus annexos, i queda obligada pel seu contingut.  
  
4. VIGÈNCIA DEL PROTOCOL D'ADHESIÓ  
Aquest protocol d'adhesió entra en vigor en el moment en què se signe, té una duració inicial fins al final de la vigència del present conveni marc i queda automàticament renovat en tots els seus termes en el cas que es prorrogue, de conformitat amb el que s'estableix en la clàusula sisena, excepte en el cas que l'entitat local signant adherida adopte un acord exprés en sentit contrari a través del ple, en el termini màxim de tres mesos a partir de l'endemà de la data d'entrada en vigor del conveni marc. En aquest cas, haurà de ser remés el certificat de l'acord plenari adoptat a la conselleria competent en matèria de medi ambient de la Generalitat en el termini màxim de quinze dies naturals comptats a partir de l'endemà de ser adoptat.  
  
5. RESOLUCIÓ DEL PROTOCOL D'ADHESIÓ  
Són causes de resolució d'aquest protocol d'adhesió aquelles que es detallen en la clàusula vint-i-dosena d'aquest conveni marc.  
  
I com a prova de conformitat amb tot el que antecedeix, el Sr./la Sra - , president/a de l'entitat local - , facultat/ada per l'acord del ple de la corporació de data - , subscriu aquest protocol d'adhesió en doble exemplar.  
  
- , - de/d- - de 20 €   
  
Signat: president/a de/d- -   
  
  
ANNEX II  
Condicions econòmiques  
  
En aquest annex es defineix l'aportació econòmica d'Ecoembes per a les diferents activitats incloses en el present conveni marc.  
  
Els conceptes, imports i requisits d'aquest annex entren en vigor el dia 1 del mes en què se signe aquest conveni marc, llevat que s'especifique un altre termini en l'apartat corresponent. Aquests conceptes, imports i requisits estan actualitzats per a l'any 2020 i s'han d'actualitzar segons els criteris establits en aquest conveni.  
Per a totes aquelles quantitats econòmiques o dades/paràmetres que estiguen referenciats a anys naturals, i en el cas que la data d'entrada en vigor o finalització del conveni no coincidisca amb l'inici o el final de l'any natural, la quantitat econòmica o la dada/el paràmetre considerat per a aquest any és el corresponent a la part proporcional de l'any en què el conveni estiga en vigor.  
  
Índex de l'annex  
  
1. Conceptes i definicions bàsiques  
2. Recollida monomaterial de residus d'envasos de paper-cartó en contenidor específic  
3. Recollida porta a porta de residus d'envasos de cartó generats en el comerç urbà  
4. Recollida de residus d'envasos lleugers en contenidor específic  
5. Transport de residus d'envasos lleugers  
6. Selecció de residus d'envasos lleugers  
7. Gestió de residus d'envasos a través de punts nets  
8. Col·laboració en la realització de campanyes de comunicació  
9. Col·laboració en el desenvolupament d'accions de promoció  
10. Criteris de revisió de les condicions econòmiques  
  
1. CONCEPTES I DEFINICIONS BÀSIQUES  
En aquest apartat es defineixen una sèrie de conceptes associats amb els municipis i la distribució de la seua població, i que defineixen el tipus de servei-activitat que ha de ser desenvolupat per a cobrir les necessitats dels usuaris i garantir una correcta participació d'aquests en la recollida selectiva. Els aspectes inclosos són la grandària de la població, l'activitat turística, la distribució territorial i la densitat urbana.  
1.1. Tipologia de municipis  
Els municipis s'han de tipificar segons la classificació següent, prenent com a referència l'última població de dret publicada per l'INE a principi de gener de l'any d'aplicació:  
- Tipologia urbana: municipis amb població igual o superior als 50.000 habitants.  
- Tipologia semiurbana: municipis amb població entre 5.000 i 50.000 habitants.  
- Tipologia rural: municipis amb població igual o inferior a 5.000 habitants.  
1.2. Població generadora i població generadora incorporada  
Es defineix com a població generadora d'un municipi la suma de la població de dret més la part de la població addicional que caldria considerar per a dimensionar un servei ajustat a la generació real de residus d'envasos, tenint en compte la influència d'aquesta població. S'aplica a municipis amb un impacte elevat de l'activitat turística, si bé es considera a l'efecte del servei de recollida, de manera que aquesta població pot no afectar-los en funció del dimensionament establit per les entitats locals en cada cas.  
Quan s'implanta el servei de recollida selectiva, passa a considerar-se la població generadora incorporada (per a la recollida monomaterial de residus d'envasos de paper-cartó i/o per a la recollida de residus d'envasos lleugers).  
Per al càlcul de la població generadora, en primer lloc s'estima la població addicional bé a través de les places d'allotjaments turístics i el seu percentatge d'ocupació al llarg de l'any, o bé a través de l'evolució mensual de la generació de residus domèstics; en funció del valor obtingut es determina si el municipi es considera o no turístic a l'efecte de recollida selectiva (el municipi pot ser turístic quant a sector terciari, si bé no a l'efecte de serveis de recollida establits en aquest conveni per les infraestructures i el disseny del servei prestat per l'entitat); si es considera turístic quant a necessitats de servei de recollida, s'estableix si la població addicional afecta la recollida de manera estacional o no estacional; finalment s'aplica la fórmula per a calcular la població generadora, en funció d'aquesta condició.  
  
El procés complet és el següent:  
- Estimació de la població addicional  
S'aplica una de les metodologies següents:  
Si es disposa d'estadístiques completes i actualitzades en l'àmbit municipal, s'estima la població addicional en funció de les places d'allotjaments turístics i el percentatge d'ocupació al llarg de l'any. Com a allotjaments turístics es consideren: hotels, càmpings, turisme rural, apartaments i segones residències. En el cas de segones residències, es consideren 3,5 persones per habitatge, i com a percentatge d'ocupació, es pren la meitat dels caps de setmana en el període de gener a maig i d'octubre a desembre; i el mateix percentatge d'ocupació que en els establiments hotelers per al període de juny a setembre. A partir de la població addicional de cada mes, s'obté la població addicional anual com a mitjana aritmètica de la població addicional mensual.  
Si es disposa de dades completes i actualitzades sobre generació mensual de residus domèstics per municipi, s'estima la població addicional en funció de la variació de la producció mensual de residus respecte al mes de febrer, que es pren com a mes base. La variació de la producció de cada mes es divideix per la ràtio de quantitat generada per habitant (segons la dada del mes de febrer) per a obtindre l'increment de població (és a dir, la població addicional) de cada mes. A partir de la població addicional de cada mes, s'obté la població addicional anual com a mitjana aritmètica de la població addicional mensual.  
  
  
- Determinació de si es tracta d'un municipi amb població addicional a l'efecte de la recollida selectiva  
Una vegada estimada la població addicional anual es calcula la ràtio següent:  
  
Ràtio = (població de dret + població addicional anual) / població de dret  
  
Si aquesta ràtio és superior a 1,64, es tracta d'un municipi amb població addicional que impacta en la recollida selectiva i s'hi aplica el concepte de població generadora.  
Si és inferior a 1,64, es tracta d'un municipi sense població addicional a l'efecte de recollida selectiva  
  
- Classificació entre població addicional estacional o no estacional  
Per a classificar la població addicional a l'efecte de recollida selectiva en estacional o no estacional, s'analitza l'evolució mensual de la generació de residus sòlids urbans i es calcula un índex igual a la desviació típica de les dades dels 12 mesos dividit per la mitjana anual de la generació.  
Si aquest índex és inferior a 0,2, es tracta d'un municipi amb població addicional no estacional.  
Si l'índex és superior a 0,2, es tracta d'un municipi amb població estacional.  
  
- Càlcul de la població generadora  
La població generadora s'obté sumant a la població de dret la part de la població addicional que caldria considerar per a dimensionar un servei ajustat a la generació-aportació real de residus d'envasos. Es calcula de manera diferent si es tracta d'un turisme estacional o no estacional.  
- Municipi amb població addicional estacional  
Es considera que l'ampliació del servei de recollida selectiva a causa de la població addicional es pot fer, en part, amb un augment de la freqüència de recollida; per això es fa una correcció a la població addicional que cal considerar.  
La població generadora es calcula aplicant la fórmula següent:  
  
Població generadora = població de dret + (població addicional - 0,64 població de dret)  
  
En el cas d'un municipi amb població estacional, la població generadora no s'aplica en relació amb la tipologia del municipi definit en l'apartat 1.1.  
  
- Municipi amb població no estacional  
En aquest cas es té en compte que la població addicional produeix residus d'envasos (en quantitat i en agregació) de manera diferent de la població de dret i que, per tant, no requereix els mateixos mitjans de recollida; per això es fa un ajust a la població addicional estimada.  
  
La població generadora es calcula aplicant la fórmula següent:  
  
Població generadora = població de dret + (0,6 × població addicional)  
  
En el cas d'un municipi amb població no estacional, la tipologia de municipi segons la classificació de l'apartat 1.1 s'ha d'establir amb la dada de la població generadora.  
En els dos casos, tant si es tracta de població estacional com no estacional, la població addicional calculada s'aplica, com a mínim, per a un any natural i pot ser revisada amb caràcter anual per acord de les parts, sempre que les variacions en les dades suposen una modificació de la població generadora de + 25 %.  
La població generadora incorporada a la recollida d'envasos lleugers o a la recollida de paper-cartó es determina per a cada municipi segons la població addicional a la qual es preste cada servei de recollida.  
  
1.3. Índex de dispersió poblacional (IDP)  
Determinats municipis semiurbans i urbans estan formats per diverses entitats de població, algunes de les quals tenen una població inferior als 5.000 habitants i que, si foren municipis autònoms, serien considerats rurals.  
Per a tindre en compte aquesta realitat, es proposa un indicador de dispersió poblacional (IDP), basat en factors poblacions i territorials, i que assigne als municipis semiurbans i urbans un índex que reflectisca la seua ruralitat parcial, i que considera els aspectes següents:  
1. La població de les diferents entitats, representada per les variables següents:  
- Ràtio de població en entitats de dimensions reduïdes (PEDR).  
- Ràtio de població no inclosa en les entitats principals (PNEP).  
  
2. Les entitats de població en què s'agrupen els habitants:  
- Ràtio de nombre d'entitats de població de menys de 5.000 habitants (EP 5M).  
3. Les distàncies existents entre les diferents entitats representades per la variable.  
- Distància mitjana real entre les entitats de població (D).  
  
Els valors de les variables anteriors es transformen a una escala 0-1, de tal manera que el valor 0 de la variable recodificada es corresponga amb el valor mitjà de la variable en l'àmbit estatal i el valor 1 es corresponga amb el valor màxim existent.  
L'indicador de dispersió poblacional (IDP) conjuga les quatre variables una vegada transformades a escala 0-1, a través d'un model matemàtic definit com la mitjana dels valors de les diferents variables, recollit segons la fórmula següent:  
  
IDPX = PNEPX+ PEDRX + (EP 5MX + DX  
 4  
  
en què:  
  
PNEPX: Factor de població no inclosa en les entitats principals del municipi ?x?. Aquest factor s'obté d'acord amb les dades poblacionals de l'INE.  
PEDRX: Factor de població en entitats de dimensions reduïdes en el municipi ?x?. Aquest factor s'obté d'acord amb les dades poblacionals de l'INE.  
EP5MX: Factor d'entitats de població inferior o igual a 5.000 hab. en el municipi ?x?. Aquest factor s'obté d'acord amb les dades de l'INE.  
DX: Factor de distància mitjana entre entitats del municipi ?x?. Aquest factor s'obté d'acord amb les dades reals de distància  
  
  
Si la població no inclosa en les tres entitats principals de més de 5.000 habitants és inferior a la dada mitjana de tot el territori nacional, no és aplicable l'IDP. És a dir, si PNEP = 0, llavors IDP = 0. En tot cas, el valor de l'IDP no pot ser superior a la ràtio entre la població de les entitats de menys de 5.000 habitants i la població total.  
  
Per tant, es defineix com a índex de dispersió poblacional (IDP) l'índex resultant d'aplicar la metodologia específica que determina el grau de ruralitat d'aquells municipis urbans o semiurbans que, tot i no tindre tipologia rural en funció de la seua població, tenen unes certes característiques assimilables a aquesta tipologia. Aquest índex s'ha de tindre en compte en el càlcul del pagament per recollida selectiva d'envasos lleugers i de paper-cartó, d'acord amb el que es preveu en els respectius apartats.  
L'IDP calculat s'aplica, com a mínim, per a un any natural i es pot revisar amb caràcter anual per acord de les parts, sempre que les variacions en les dades d'origen suposen una modificació de l'índex del + 25 %.  
En el cas d'entitats formades per diversos municipis, l'IDP es calcula per a cadascun i, si cal obtindre l'IPD agregat per a l'aplicació de les fórmules de pagament, s'obté mitjançant ponderació per la població generadora.  
1.4. Factor d'horitzontalitat (FH)  
Aquest factor és un indicador de la densitat urbana dels municipis basat en la seua horitzontalitat urbanística. De la mateixa manera que l'índex de dispersió poblacional, el que fa és assignar un grau de ruralitat a determinats municipis urbans o semiurbans.  
Aquest factor té en compte l'estructura urbanística dels municipis, basant-se en la distribució de les altures dels seus edificis segons dades oficials publicades per l'INE. Es considera que els municipis més horitzontals (percentatge més elevat d'edificis de baixa altura) tenen menys densitat de població i necessiten més contenidors per a aconseguir una distància mitjana dels usuaris als contenidors.  
Per a estimar-ho es fan dos grups d'altures d'edificis, sumant els percentatges de cada altura: percentatge d'1 a 2 altures (HOR) i percentatge de 5 o més altures (VER). S'obtenen els percentatges mitjans a Espanya de cada grup (HORMITJÀ i VERMITJÀ) per als municipis urbans, i s'obté el valor següent per a cada municipi urbà:  
  
  
Percentatge d'horitzontalitat = (HOR - HORMITJÀ) + (VERMITJÀ - VER)  
  
Aquest percentatge d'horitzontalitat es converteix a un factor d'horitzontalitat (FH) que tinga un valor entre 0 i 1. Associem el valor 1 al municipi amb un valor més alt i el valor 0 per a un percentatge establit com a mitjana. Es calcula el factor linealment entre 0 i 1 per a tots els municipis urbans. Es repeteix el mateix procés descrit anteriorment per als municipis semiurbans.  
Un factor d'horitzontalitat de valor 1 significa que el municipi, encara que per població tinga tipologia urbana, per estructura urbanística és rural i, per tant, la dotació de contenidors necessària seria la d'un municipi rural.  
Per tant, es defineix com a factor d'horitzontalitat (FH) el valor resultant d'aplicar la metodologia específica que determina el grau de ruralitat d'aquells municipis urbans o semiurbans que, tot i no tindre tipologia rural, posseeixen unes certes característiques assimilables a aquesta tipologia. Aquest índex s'ha de tindre en compte en el càlcul del pagament per recollida selectiva d'envasos lleugers i de paper-cartó, d'acord amb el que es preveu en els respectius apartats.  
L'FH calculat s'aplica, com a mínim, per a un any natural i es pot revisar amb caràcter anual per acord de les parts, sempre que les variacions en les dades d'origen suposen una modificació del factor del + 25 %.  
En el cas d'entitats formades per diversos municipis, l'FH es calcula per a cadascun i, si cal obtindre l'FH agregat per a l'aplicació de les fórmules de pagament, s'obté mitjançant ponderació per la població generadora.  
1.5. Tractament conjunt de l'IDP i de l'FH  
En els municipis que tenen un valor diferent de 0 tant per a l'IDP com per a l'FH, s'aplica el següent:  
- Es calcula l'IDP per al total de la població del municipi.  
- L'FH calculat es multiplica pel percentatge de població que resideix en els nuclis principals del municipi, amb la qual cosa s'obté un nou valor d'FH.  
- Se sumen els dos índexs; si la suma és superior al valor 1, s'assigna valor 1.  
  
En la taula adjunta s'incorpora la llista amb el valor dels diferents indicadors per als municipis de la Comunitat:  
  
Municipi IDP FH Idp+fh  
Alcalà de Xivert 0,65744 0,65164  
Alfàs del Pi (l?) 0,02933 0,02746  
Alginet 0,34328 0,34940  
Almenara 0,57136 0,57692  
Benejúzar 0,74359 0,74022  
Benissa 0,08343 0,16400 0,24571  
Bétera 0,26076 0,26757  
Bigastro 0,12583 0,12719  
Canet d'en Berenguer 0,57437 0,57382  
Catral 0,58668 0,58069  
Chiva 0,19063 0,19406  
Cox 0,85683 0,85213  
Dolores 0,40841 0,40109  
Eliana (l?) 0,52106 0,52101  
Moncofa 0,63996 0,63614  
Monforte del Cid 0,58240 0,58641  
Montserrat 0,80318 0,80463  
Montesinos (Los) 0,52943 0,52105  
Nàquera 0,62738 0,62358  
Nucia (la) 0,49306 0,49633  
Orihuela 0,29206 0,47605 0,77564  
Orpesa 0,58937 0,58233  
Pedreguer 0,70788 0,70583  
Pilar de la Horadada 0,11320 0,11344  
Pinós (el) 0,42408 0,42434  
Pobla de Farnals (la) 0,57138 0,57436  
Pobla de Vallbona (la) 0,26033 0,21531 0,48906  
Poble Nou de Benitatxell (el) 0,42051 0,42604  
Redován 0,57470 0,57679  
Riba-roja de Túria 0,57846 0,57818  
Rojales 0,57756 0,57792  
San Antonio de Benagéber 0,57386 0,57422  
San Fulgencio 0,94653 0,94461  
San Miguel de Salinas 0,79374 0,79302  
Sollana 0,57210 0,57074  
Teulada 0,51297 0,51548  
Torrevieja 0,48118 0,48317  
Turís 0,59343 0,59548  
Vilamarxant 0,58250 0,58772  
Xeraco 0,57829 0,57144  
  
  
  
2. RECOLLIDA MONOMATERIAL DE PAPER-CARTÓ EN CONTENIDOR ESPECÍFIC  
Determinació del percentatge del paper-cartó recollit responsabilitat del SIG  
Atés que en aquest servei es recullen, a més d'envasos domèstics de paper-cartó, envasos de cartó d'origen comercial i residus de paper no envàs, la responsabilitat del SIG en aquesta activitat de recollida s'ha d'ajustar al percentatge corresponent als envasos adherits a aquest.  
  
Durant el període de vigència d'aquest conveni s'apliquen a la facturació per aquesta activitat els següents percentatges d'envasos sobre el material recollit (s'hi aplica el més elevat dels dos):  
- 40 % o el percentatge resultant de l'aplicació de la recta del punt següent (cas més favorable), sempre que les quantitats totals recollides en l'àmbit de la comunitat autònoma siguen iguals o inferiors a les de l'any 2011.  
- El percentatge resultant de l'aplicació de la recta següent si les quantitats recollides en l'àmbit de la comunitat autònoma són superiors a les de l'any 2011, en funció de l'aportació:  
  
Aportació Percentatge d'envasos  
< 28 quilos/habitant any [46,15353 € (aportació × 0,53055)] /100  
 28 quilos/habitant any 31,24 %  
  
  
  
  
- Es podrà dur a terme la modificació de la recta que defineix el percentatge de material adherit, l'any posterior a aquell en què es detecte una variació acumulada superior al 25 % en la quantitat d'envàs comercial adherida voluntàriament al SIG, en relació amb l'any 2011. Per a fer-ho, Ecoembes haurà de justificar a les entitats i/o a la comunitat autònoma aquesta circumstància al llarg del segon trimestre de l'any posterior a aquell en què s'haja produït la variació acumulada, calculant i comunicant el nou valor durant l'últim trimestre d'aquest any, perquè s'aplique a partir de l'any següent. La modificació de la recta per a l'anyX+1 s'ha de fer aplicant la fórmula següent:  
  
Aportació Percentatge d'envasos10 any(x+1):  
< 28 quilos/habitant any [46,15847 (aportació any(x) × 0,53853)] / 100 + Actualització per adhesió comercial any(x)  
 28 quilos/habitant any 31,24 % + Actualització per adhesió comercial any(x)  
  
  
en què l'actualització per adhesió comercial (Actualització) és un percentatge que es calcula de la manera següent:11  
  
Actualització any(x) (%) = 4,25 % × [(quantitat adherida comercial any(x-1) / quantitat adherida any 201111) - 1]  
  
El mateix procés d'ajust s'ha de dur a terme en anys posteriors quan es produïsquen variacions acumulades del 25 % sobre l'últim valor d'adhesions voluntàries considerat, per a la qual cosa s'ha d'utilitzar la mateixa fórmula i aplicar-la als anys de referència.  
Per a entitats de nova incorporació el percentatge d'envasos d'aplicació per al primer any serà del 40 %.  
Si una entitat no està d'acord amb el percentatge considerat en aquest apartat, podrà sol·licitar el desenvolupament d'un pla de caracterització del material seguint el que s'estableix en l'annex IV.I.1.bis, després de la conclusió del qual el valor obtingut s'ha d'aplicar en la facturació. Ecoembes també es podrà acollir al que es preveu en l'esmentat annex per a una determinada entitat, si hi ha proves raonables que el percentatge assenyalat en aquest apartat no representa el percentatge real d'envasos de paper-cartó adherits al SIG.  
  
Fórmula de pagament per la recollida monomaterial  
El pagament d'Ecoembes per la recollida monomaterial de paper-cartó en contenidors específics es compon d'una part associada als contenidors instal·lats, que denominem part fixa, i una altra part associada al material recollit, que denominem part variable.  
Aquest sistema de pagament s'aplica als sistemes de recollida mitjançant iglú, contenidor de càrrega posterior amb tapa tancada, contenidor de càrrega lateral amb tapa tancada, contenidor soterrat amb tapa tancada i porta a porta (bolseo). Per a qualsevol sistema de recollida monomaterial de paper-cartó diferent dels esmentats s'haurà de definir en un acord particularitzat previ amb Ecoembes.  
Si en una entitat coexisteixen diversos sistemes, la facturació s'ha de fer per a cada sistema per separat, tenint en compte la població generadora incorporada a la qual es presta servei amb cadascun d'aquests i les quantitats recollides per cada sistema.  
  
PART FIXA  
Pagament associat al desplegament del servei  
  
El desplegament del servei es refereix als contenidors efectivament instal·lats en les proximitats del domicili del consumidor. Aquest pagament inclou l'amortització i càrrega financera d'adquisició dels contenidors, la llavada, el manteniment i la reposició d'aquests, el cost de moviments improductius i un percentatge corresponent a despeses d'estructura, despeses generals i benefici industrial.  
L'import del pagament mensual es calcula en funció de la població generadora incorporada a la recollida monomaterial de paper-cartó quan la dotació de contenidors arribe a les següents ràtios de referència o les supere:  
  
 Dotació de referència: litres/habitant  
 Iglú Càrrega posterior Càrrega lateral Soterrats  
Urbana 6,00 7,50 7,50 6,00  
Semiurbana 7,50 9,38 9,38 7,50  
Rural 10,90 13,63 10,90 10,90  
  
  
En aquest cas s'apliquen els següents imports unitaris (?/hab. i any):  
  
  
 Dotació de referència: ?/(habitant i any)  
 Iglú Càrrega posterior Càrrega lateral Soterrats  
Urbana 0,33360 0,44297 0,72126 0,93767  
Semiurbana 0,40325 0,55826 0,90064 1,16943  
Rural 0,56630 0,73384 1,01704 1,66352  
  
  
Si la dotació és inferior a la considerada de referència, el pagament es fa en funció dels litres efectivament instal·lats, aplicant els imports següents (?/litre i any):  
  
 Import unitari: ?/(litre i any)  
 Iglú Càrrega posterior Càrrega lateral Soterrats  
Urbana 0,05590 0,05567 0,09110 0,15614  
Semiurbana 0,05683 0,05751 0,09414 0,15130  
Rural 0,05968 0,05134 0,09121 0,15236  
  
  
Tots els imports unitaris assenyalats s'han d'incrementar en uns percentatges, per la consideració del pagament per gestió administrativa, amb la quantia següent:  
- Tipologia urbana: 6,5 %  
- Tipologia semiurbana i rural: 8,0 %  
El càlcul de la dotació s'ha de fer per municipi i sistema de recollida.  
L'import del pagament fix s'obté, inicialment, aplicant una de les fórmules següents en funció de si s'ha arribat, o no, a la dotació de referència, i sobre la base del percentatge d'envasos calculat al principi de l'apartat:  
Si s'ha arribat a la dotació de referència:  
Part fixa (A) = (import unitari per habitant i any / 12) × (1 + pagament per gestió administrativa) × població generadora incorporada mes de referència × percentatge d'envasos  
  
Si no s'ha arribat a la dotació de referència:  
Part fixa (A) = (import unitari per litre instal·lat i any / 12) × (1 + pagament per gestió administrativa) × litres instal·lats mes de referència × percentatge d'envasos  
  
A l'import A obtingut s'apliquen, si és el cas, els ajustos següents:  
  
AJUST 1: increment del pagament fix per característiques poblacionals i urbanístiques de l'entitat: índex de dispersió població (IDP) i factor d'horitzontalitat (FH).  
Aquest ajust es correspon amb un increment dels contenidors instal·lats que es poden facturar, en funció del valor dels paràmetres IDP i FH, definits en l'apartat 1 d'aquest annex. La seua finalitat és introduir el criteri de proximitat dels usuaris als contenidors a l'hora de determinar la dotació adequada. Amb l'aplicació d'aquests factors, alguns municipis urbans i semiurbans poden aproximar la seua dotació límit a la definida per als municipis rurals, considerant que tenen una certa ruralitat en la distribució de la seua població.  
El màxim valor de la suma de l'IDP i de l'FH és 1; a aquest valor màxim li correspondria l'increment màxim de dotació calculat com la diferència entre la ràtio de referència (litres/hab.) d'un municipi rural i la ràtio de referència (litres/hab.) d'un municipi urbà o semiurbà, si és el cas, per a cada sistema de recollida selectiva.  
  
Per als municipis que tinguen un valor IDP+FH diferent de zero, l'augment de la dotació de contenidors que s'han de facturar es calcula com:  
Increment ràtio contenidorització (l/hab.) = Increment màxim dotació (l/hab.) × (IDP + FH)  
  
Si la dotació realment instal·lada, tot i ser superior a la de referència, no arriba a la nova ràtio de contenidorització (suma de la ràtio de referència més l'increment), l'ajust del pagament fix es calcula en funció dels litres instal·lats:  
Increment pagament fix = (litres instal·lats - litres segons dotació de referència per tipologia) × importe unitari (?/l/any) per tipologia / 12 × (1 + pagament per gestió administrativa) × percentatge d'envasos  
  
Si la dotació realment instal·lada supera la nova ràtio de contenidorització, l'ajust del pagament fix es calcula en funció de la població generadora:  
Increment pagament fix = població generadora × increment ràtio contenidorització × import unitari (?/l/any) per tipologia / 12 × (1 + pagament per gestió administrativa) × percentatge d'envasos  
  
El nou import del pagament fix (A\*) s'obté sumant al valor inicial l'increment pagament fix:  
A\* = A + Increment pagament fix per dispersió poblacional  
  
AJUST 2: ajust del pagament fix en funció de pagament variable  
Es fa un ajust a l'import A\* obtingut perquè el pagament per la part fixa no supere un cert percentatge de la suma de la part fixa i la part variable:  
  
 Iglú Càrrega posterior Càrrega lateral Soterrats  
Condició A\*   
61 % (A\*+C) A\*   
62 % (A\*+C) A\*   
84 % (A\*+C) A\*   
89 % (A\*+C)  
  
  
Aplicant aquesta condició s'obté l'import final que s'ha de facturar com a part fixa, que és:  
  
Iglú Càrrega posterior Càrrega lateral Soterrats  
Mínim  
(A\*; 1,56749 × C) Mínim  
(A\*; 1,63544 × C) Mínim  
(A\*; 5,2500 × C) Mínim  
(A\*; 8,09594 × C)  
  
  
Per a les entitats en les quals hagen transcorregut menys de tres anys naturals des que es va implantar la recollida selectiva de paper-cartó, no s'aplica aquest ajust, de manera que el possible increment que això supose puga ser destinat per l'entitat a accions de foment, promoció i millora de la recollida selectiva.  
A l'efecte de l'aplicació del concepte d'ajust del pagament fix en funció del pagament variable es considera:  
C = Pagament total de la part variable = B\* + Increment per dispersió poblacional  
  
Plus fix anual per efectivitat del sistema de recollida  
S'aplica a municipis que hagen recollit durant l'any transcorregut una quantitat K de paper-cartó per població generadora i sistema de recollida superior a una aportació de referència (Kref) i que tinguen instal·lats un nombre de litres [Dot] per població generadora i sistema de recollida superior a la dotació de referència una vegada corregits, si és el cas, pels factors IDP i FH.  
El plus fix anual consisteix en un augment del nombre de contenidors que poden ser facturats.  
S'estableix la següent aportació de referència i efectivitat (definida com a quilos recollits per litre instal·lat):  
  
Aportació referència (Kref) 26,1  
Efectivitat (Ef) 4  
  
  
L'import del plus fix per efectivitat es calcula de la manera següent:  
  
Plus per efectivitat = Suma de la facturació fixa al llarg de l'any × Z  
en què Z és el valor mínim dels següents:  
Mín (Z1 = ((K-K ref)/Ef)/Dot facturada); Z2 = (Dot Dot facturada) / Dot facturada)  
  
L'entitat ha de remetre la factura d'aquest plus per efectivitat de manera anual, una vegada tancada la facturació de l'any precedent  
  
PART VARIABLE  
Pagament associat al material recollit  
  
Aquest concepte inclou els costos de personal, l'amortització i la càrrega financera d'adquisició dels vehicles i els costos d'explotació i manteniment d'aquests, incloent-hi un percentatge corresponent a despeses d'estructura, despeses generals i benefici industrial. Per a determinar el pagament diferencial de la part variable s'inclou un percentatge com a pagament de gestió administrativa i es descompta l'estalvi per eliminació.  
Els quilos d'envasos que cal facturar s'han de calcular aplicant el percentatge d'envasos al total de quilos lliurats en instal·lació de recuperació o reciclatge.  
Part variable (B\*) = pagament variable per recollida (B) + pagament gestió administrativa (E) - estalvi eliminació (D)  
en què:   
B = b × quilos d'envasos  
E = b × percentatge de gestió administrativa × quilos envasos  
D = d × quilos envasos  
  
El factor b [Import unitari de pagament variable] ?/kg pren els valors unitaris següents per tipologia i sistemàticament:  
  
 Import unitari: ?/kg  
 Iglú Càrrega posterior Càrrega lateral Soterrats Porta a porta (bolseo)  
Urbana 0,05661 0,05812 0,03369 0,03685 0,10541  
Semiurbana 0,06408 0,09885 0,05541 0,06360 0,10257  
Rural 0,10892 0,12172 0,06803 0,06661 0,10225  
  
El percentatge per gestió administrativa és el següent:  
- Tipologia urbana: 6,5 %  
- Tipologia semiurbana i rural: 8,0 %  
  
En el cas d'unitats de gestió que agrupen diversos municipis, si no es poden desagregar les quantitats recollides en cadascun, es fa un repartiment dels quilos per habitant de manera proporcional a la població assignada i sistema de recollida per l'entitat.  
El valor unitari (d) per eliminació pren el valor:  
  
d = 0,024 ?/kg  
  
Si hi ha indicis que el cartó recollit mitjançant aquest sistema no compleix les ETMR de l'annex IV per a la qualitat 1.01, es podrà dur a terme un control de qualitat. Si es confirma l'incompliment, l'entitat i Ecoembes han de fer una anàlisi de la situació de les infraestructures i l'adequació d'aquestes. Ecoembes pot aportar, per a aquesta anàlisi, una anàlisi de contenidorització in situ detallada. Si a conseqüència de l'anàlisi realitzada es determina la necessitat d'introduir millores, l'entitat les implantarà en un termini màxim de 2 mesos. Una vegada transcorregut aquest termini sense que les mesures s'hagen implantat, s'aplica un ajust en el pagament variable en funció del percentatge d'impropis que supere els admesos en les ETMR.  
  
Increment per dispersió poblacional  
L'ajust per dispersió poblacional es correspon amb un increment de l'import unitari de pagament variable en els municipis urbans o semiurbans que tinguen un IDP (índex de dispersió de població) superior al valor 0, per a tindre en compte la seua ruralitat parcial.  
El valor màxim (increment màxim pagament variable) de l'ajust de la part variable (que correspondria a un IDP=1), es calcula com a diferència entre l'import unitari de pagament variable (?/kg) d'un municipi rural i el d'un municipi semiurbà o urbà, si és el cas, per a cada sistema de recollida.  
En els municipis que tinguen un IDP superior a 0, l'ajust de l'import unitari de pagament variable seria:  
Increment pagament variable unitari (?/kg) = increment màxim pagament variable × IDP × (1 + pagament per gestió administrativa)  
  
L'import de l'ajust es calcularia llavors:  
Increment pagament variable per dispersió poblacional (?) = increment pagament variable unitari × quilos envasos  
  
Aquest increment del pagament variable se suma a l'import obtingut inicialment en la part variable, per a obtindre la quantitat final que cal facturar per aquest concepte.  
  
L'entitat ha de remetre, amb caràcter mensual, la factura per la part fixa A\* considerant la població generadora incorporada a la recollida selectiva de paper-cartó o, si és el cas, els litres efectivament instal·lats en l'entitat durant el mes de referència, i per la part variable pels quilos d'envasos de paper-cartó recollits durant el mes de referència.  
  
Plus variable anual per eficiència del sistema de recollida  
Amb la finalitat de fomentar la millora de l'eficiència de la recollida selectiva, s'estableix un sistema d'incentivació als municipis que recullen quantitats per damunt d'unes aportacions de referència.  
Aquelles entitats que hagen recollit, en un determinat sistema de recollida, durant l'any considerat una quantitat per habitant que supere l'aportació de referència [Q1] definida a continuació, rebran un plus per eficiència, consistent en un 20 % de l'import unitari variable (b) per als quilos que superen aquesta aportació de referència.  
El plus d'eficiència que s'ha de facturar es calcula de la manera següent:  
Plus variable = (quantitat envasos recollits - quantitat envasos segons aportació de referènciaQ1) × b × 0,2  
- Quantitat envasos recollits = quilos recollits × percentatge d'envasos  
- Quantitat d'envasos segons aportació de referència = Q1 × població generadora incorporada × percentatge d'envasos  
  
Com a aportació de referència, es fixa la següent:  
  
[Q1] (kg/hab. i any)  
Aportació referència 26,1 kg/hab. any  
  
  
La factura per aquest concepte s'ha d'emetre de manera anual, una vegada tancada la facturació de l'any precedent.  
  
3. RECOLLIDA PORTA A PORTA D'ENVASOS DE CARTÓ GENERATS EN EL COMERÇ URBÀ  
Aquesta modalitat de recollida es pot desenvolupar en zones del nucli urbà amb una densitat i una activitat comercial elevades, on es puguen recollir quantitats apreciables de cartó comercial.  
Les entitats que vulguen accedir a la col·laboració econòmica per aquest servei hauran de donar d'alta l'activitat aportant una sèrie d'informació bàsica sobre aquesta, en particular la justificació que les zones on s'implanta el servei compleixen el que s'estableix en el paràgraf anterior. Una vegada validada la informació per part d'Ecoembes es podran emetre les corresponents factures.  
És requisit imprescindible per a poder accedir a aquest concepte que en l'entitat estiga implantada la recollida selectiva monomaterial de paper-cartó.  
  
Quantitat per facturar  
Tenint en compte que el percentatge majoritari dels envasos de cartó generats en els establiments comercials no està adherit al SIG i, per tant, no ha contribuït a finançar-lo, s'estableix un límit a la quantitat per facturar a Ecoembes respecte al total recollit. Les quantitats que s'han de considerar per a la facturació són les següents (s'aplica la quantitat més elevada de les dues):  
- S'aplica un màxim de 3 kg/hab. i any per a municipis de tipologia urbana i 2 kg/hab. i any per a municipis de tipologia semiurbana.  
- S'aplica la fórmula de pagament següent en funció de la quantitat recollida i el percentatge considerat responsabilitat del SIG, si s'arriba a una quantitat recollida superior a la recollida en 2011:  
  
Pagament recollida porta a porta = pagament unitari × quantitat recollida x percentatge adherit  
  
en què:  
  
Percentatge adherit = 25 %  
   
Si una entitat no està d'acord amb aquest percentatge, pot sol·licitar el desenvolupament d'un pla de caracterització del material seguint el que s'estableix en l'annex IV.I.1.bis, després de la conclusió del qual el valor obtingut serà aplicable en la facturació. Ecoembes també es pot acollir al que es preveu en l'esmentat annex per a una determinada entitat, si hi ha proves raonables que el percentatge assenyalat en aquest apartat no representa el percentatge real d'envasos de paper-cartó adherits al SIG.  
El pagament unitari pren el valor 0,12922 ?/kg.  
Si hi ha indicis que el cartó recollit mitjançant aquest sistema no compleix les ETMR de l'annex IV per a la qualitat 1.04, es pot dur a terme un control de qualitat. Si es confirma l'incompliment, l'entitat i Ecoembes han de fer una anàlisi del servei prestat, incloent-hi la realització de control de la participació dels comerços. Si a conseqüència de l'anàlisi realitzada, es determina la necessitat d'introduir millores, l'entitat les ha d'implantar en un termini màxim de 2 mesos. Una vegada transcorregut aquest termini sense que les mesures s'hagen implantat, s'haurà d'aplicar un ajust en el pagament en funció del percentatge d'impropis que supere els admesos en les ETMR.  
Igualment, si en les rutes realitzades es produeixen lliuraments de paper no envàs, es pot acordar entre les parts l'aplicació d'un percentatge corrector sobre la quantitat màxima que s'ha de facturar.  
  
L'entitat ha de remetre les factures amb caràcter mensual considerant el material recollit durant el mes de referència.  
  
4. RECOLLIDA D'ENVASOS LLEUGERS EN CONTENIDOR ESPECÍFIC  
La col·laboració econòmica per la recollida selectiva d'envasos lleugers en contenidor específic es compon d'una part associada als contenidors, que denominem part fixa i una altra part associada al material recollit, que denominem part variable.  
Aquest sistema de pagament s'aplica als sistemes de recollida mitjançant iglú, contenidor de càrrega posterior amb tapa tancada, contenidor de càrrega lateral amb tapa tancada, contenidor soterrat amb tapa tancada, recollida pneumàtica i porta a porta (bolseo).  
Si en una entitat coexisteixen diversos sistemes de recollida, la facturació s'ha de dur a terme per a cada sistema per separat, tenint en compte la població generadora incorporada a la qual es presta servei amb cadascun i les quantitats recollides per cada sistema.  
Els conceptes, imports i requisits d'aquest epígraf entren en vigor el dia en què se signe aquest conveni. Fins llavors es mantenen vigents les condicions recollides en el conveni subscrit anteriorment.  
  
  
  
PART FIXA  
Pagament associat al desplegament del servei  
  
El desplegament del servei es refereix als contenidors efectivament instal·lats en les proximitats del domicili del consumidor. El pagament per aquest concepte inclou l'amortització i càrrega financera de la inversió d'adquisició dels contenidors, la llavada, el manteniment i la reposició d'aquests, el cost de moviments improductius, i un percentatge corresponent a despeses d'estructura, despeses generals i benefici industrial.  
L'import del pagament mensual es calcula en funció de la població generadora incorporada a la recollida selectiva d'envasos lleugers, quan la dotació de contenidors arribe a les següents ràtios de referència o les supere:  
 Dotació de referència: litres/habitant  
 Iglú Càrrega  
posterior Càrrega  
lateral Pneumàtica Soterrats  
Urbana 5,00 7,69 6,86 2,50 6,67  
Semiurbana 6,25 8,33 8,00 € 8,00  
Rural 9,09 10,00 9,60 € 10,00  
  
  
En aquest cas s'apliquen els imports unitaris següents:  
  
 Import unitari: ?/(habitant i any)  
 Iglú Càrrega  
posterior Càrrega  
lateral Pneumàtica Soterrats  
Urbana 0,56754 0,92034 0,97364 3,37121 1,25477  
Semiurbana 0,69174 0,96287 1,13146 € 1,50614  
Rural 0,84720 0,99995 1,22459 € 1,77940  
  
  
Si la dotació de contenidors [Dot] és inferior a la considerada de referència, el pagament es fa en funció dels litres efectivament instal·lats aplicant els imports següents:  
  
 Import unitari: ?/(litre i any)  
 Iglú Càrrega  
posterior Càrrega  
lateral Pneumàtica Soterrats  
Urbana 0,11707 0,11396 0,14597 1,34131 0,18760  
Semiurbana 0,11578 0,11949 0,14684 € 0,18349  
Rural 0,09487 0,09147 0,12886 € 0,17951  
  
  
Els imports unitaris assenyalats anteriorment s'incrementaran en un percentatge, per la consideració del pagament de gestió administrativa [pagament per gestió administrativa], amb la quantia següent:  
- Tipologia urbana: 6,5 %  
- Tipologia semiurbana i rural: 8,0 %  
  
El càlcul de la dotació s'ha de fer per municipi i sistema de recollida.  
L'import del pagament fix s'obté, inicialment, aplicant una de les fórmules següents en funció de si s'ha arribat, o no, a la dotació de referència:  
Si s'ha arribat a la dotació de referència:  
Part fixa (A) = (import unitari per habitant i any / 12) × població generadora incorporada mes de referència × (1 + pagament per gestió administrativa)  
  
Si no s'ha arribat a la dotació de referència:  
  
Part fixa (A) = (import unitari per litre instal·lat i any / 12) × litres instal·lats mes de referència × (1 + pagament per gestió administrativa)  
  
  
A l'import A obtingut s'han d'aplicar, si és el cas, els ajustos següents:  
AJUST 1: increment del pagament fix per característiques poblacionals i urbanístiques de l'entitat: índex de dispersió poblacional (IDP) i factor d'horitzontalitat (FH).  
Aquest ajust es correspon amb un increment dels contenidors instal·lats que es poden facturar, en funció del valor dels paràmetres IDP i FH, definits en l'apartat 1 d'aquest annex. La seua finalitat és introduir el criteri de proximitat dels usuaris als contenidors a l'hora de determinar la dotació adequada. Amb l'aplicació d'aquests factors, alguns municipis urbans i semiurbans poden aproximar la seua dotació límit a la definida per als municipis rurals, considerant que tenen una certa ruralitat en la distribució de la seua població.  
El màxim valor de la suma de l'IDP i de l'FH és 1; correspondria a aquest valor màxim l'increment màxim de dotació calculat com la diferència entre la ràtio de referència (litres/hab.) d'un municipi rural i la ràtio de referència (litres/hab.) d'un municipi semiurbà o urbà, si és el cas, per a cada sistema de recollida selectiva.  
  
Per als municipis que tinguen un valor IDP+FH diferent de zero, l'augment de la dotació de contenidors que s'han de facturar es calcula com:  
  
Increment ràtio contenidorització (l/hab.) = increment màxim dotació (l/hab.) × (IDP + FH)  
  
Si la dotació realment instal·lada, tot i ser superior a la de referència, no arriba a la nova ràtio de contenidorització (suma de la ràtio de referència més l'increment), l'ajust del pagament fix es calcula en funció dels litres instal·lats:  
  
Increment pagament fix = (litres instal·lats - litres segons dotació de referència per tipologia) × import unitari (?/l any) per tipologia / 12 × (1 + pagament per gestió administrativa)  
  
Si la dotació realment instal·lada supera la nova ràtio de contenidorització, l'ajust del pagament fix es calcula en funció de la població generadora:  
  
Increment pagament fix= població generadora × increment ràtio contenidorització × import unitari (?/lt/any) per tipologia / 12 × (1 + pagament per gestió administrativa)  
  
El nou import del pagament fix (A\*) s'obté sumant, al valor inicial, l'increment pagament fix: A\* = A + increment pagament fix per dispersió poblacional. Aquest ajust és aplicable als sistemes: iglú, càrrega posterior, càrrega lateral i soterrats.  
  
AJUST 2: ajust del pagament fix en funció de pagament variable  
Es fa un ajust a l'import A\* obtingut, perquè el pagament per la part fixa no supere un cert percentatge de la suma de la part fixa i la part variable:  
  
 Iglú Càrrega posterior Càrrega lateral Pneumàtica Soterrats  
Condició A\*  
43 % (A\*+ C) A\*  
47 % (A\*+ C) A\*  
60 % (A\*+ C) A\*  
75 % (A\*+ C) A\*  
60 % (A\*+ C)  
  
  
Ací, C és el pagament total en concepte de part variable tal com es recull més avant, inclòs l'ajust per qualitat sense comptar plusos.  
  
Aplicant aquesta condició s'obté l'import final que cal facturar com a part fixa, que és:  
  
Iglú Càrrega posterior Càrrega lateral Pneumàtica Soterrats  
Mínim  
(A\*; 0,75477 × C) Mínim  
(A\*; 0,88856 × C) Mínim  
(A\*; 1,5 × C) Mínim  
(A\*; 3 × C) Mínim  
(A\*; 1,5 × C)  
  
  
Per a les entitats en què hagen transcorregut menys de tres anys naturals des que es va implantar la recollida selectiva d'envasos lleugers, no s'aplica aquest ajust, de manera que el possible increment que això supose puga ser destinat per l'entitat a accions de foment, promoció i millora de la recollida selectiva.  
A l'efecte de l'aplicació del concepte d'ajust del pagament fix en funció del pagament variable es considera:  
C = pagament total de la part variable sense plusos = B\* × percentatge del pagament (ajust per qualitat del material) + increment pagament variable per dispersió poblacional  
  
Plus fix anual per efectivitat del sistema de recollida  
S'aplica a municipis que hagen recollit durant l'any transcorregut una quantitat (K) d'envasos lleugers per població generadora i sistema de recollida superior a una aportació de referència (Kref), que el percentatge d'impropis no haja superat el 25 % i que tinguen instal·lats un nombre de litres (Dot) per població generadora i sistema de recollida, superior a la dotació de referència una vegada corregida, si és el cas, pels factors IDP i FH.  
El plus fix anual consisteix en un augment del nombre de contenidors que poden ser facturats.  
S'estableix la següent aportació de referència i efectivitat (definida com a quilos recollits per litre instal·lat) igual per a tots els sistemes de recollida i tipologies:  
  
 Iglú Càrrega posterior Càrrega lateral Soterrats  
Aportació referència (Kref)  
kg/(hab. i any) 8,98 10,91 10,26 11,03  
Efectivitat (Ef) 1,1 kg/litre  
  
  
L'import del plus fix per efectivitat es calcula de la manera següent:  
  
  
Plus per efectivitat = suma de la facturació fixa al llarg de l'any × Z  
  
en què Z és el valor mínim dels següents:  
  
Mín (Z1 = (K-Kref)/Ef)/Dot facturada; Z2 = (Dot Dot facturada) / Dot facturada)  
  
L'entitat ha de remetre la factura d'aquest plus per efectivitat de manera anual, una vegada tancada la facturació de l'any precedent  
  
PART VARIABLE  
Pagament associat al material recollit  
  
Aquest concepte inclou els costos de personal, l'amortització i la càrrega financera d'adquisició dels vehicles i els costos d'explotació i manteniment d'aquests, incloent-hi un percentatge corresponent a despeses d'estructura, despeses generals i benefici industrial. Per a determinar el pagament diferencial de la part variable s'inclou un percentatge com a pagament de gestió administrativa i es descompta l'estalvi per eliminació.  
La quantia d'aquest pagament es calcula en funció del pes de material lliurat en planta de selecció o estació de transferència, aplicant la fórmula següent:  
  
Part variable (B\*) = pagament variable de recollida (B) + pagament de gestió administrativa (E) - estalvi eliminació (D)  
  
en què:  
B = b × quilos d'envasos recollits  
E = b × percentatge de gestió administrativa × quilos recollits  
D = d × quilos recollits  
El factor b [Import unitari de pagament variable] (?/kg) pren els següents valors unitaris per tipologia i sistemàticament:  
  
 Import unitari: ?/kg  
 Iglú Càrrega posterior Càrrega lateral Pneumàtica Soterrats Porta a porta (bolseo)  
Urbana 0,15916 0,15544 0,12798 0,06522 0,12920 0,2637  
Semiurbana 0,18979 0,19763 0,15651 € 0,17092 0,27260  
Rural 0,23386 0,23455 0,15555 € 0,18754 0,2981  
  
  
El percentatge de gestió administrativa és el següent:  
- Tipologia urbana: 6,5 %  
- Tipologia semiurbana i rural: 8 %  
  
En el cas d'unitats de gestió que agrupen diversos municipis, si no es poden desagregar les quantitats recollides en cadascun, s'ha de fer un repartiment dels quilos per habitant de manera proporcional a la població assignada i el sistema de recollida per l'entitat.  
El valor unitari (d) per eliminació pren el valor:  
d = 0,02866 ?/kg  
  
Al valor B\* obtingut s'apliquen, si és el cas, els ajustos següents:  
  
AJUST 1: ajust del pagament variable per qualitat del material  
El pagament variable s'ha d'ajustar en funció del contingut d'impropis quan el valor de la mitjana mòbil que s'ha d'aplicar en el període siga inferior al 20 % o superior al 30 %.  
L'ajust consisteix en un increment del pagament quan el percentatge d'impropis siga inferior al 20 % i en un ajust del pagament quan el valor de la mitjana mòbil siga superior al 30 %, aplicant les fórmules següents:  
  
Pagament variable = B\* × percentatge del pagament  
  
Si % impropis < 20 %: Percentatge del pagament (%) = 120  % impropis  
Si % impropis entre 20 % i 30 %: Percentatge del pagament (%) = 100 %  
Si % impropis > 30 %: Percentatge del pagament (%) = 180 2,667 × % impropis  
Si % impropis > 60 %: Percentatge del pagament (%) = 20 %  
  
AJUST 2: increment per dispersió poblacional  
L'ajust per dispersió poblacional es correspon amb un increment de l'import unitari de pagament variable en els municipis urbans o semiurbans que tinguen un índex de dispersió de població (IDP) superior al valor 0, per a tindre en compte la seua ruralitat parcial.  
El valor màxim (increment màxim pagament variable) de l'ajust de la part variable (que correspondria a un IDP = 1), es calcula com a diferència entre l'import unitari de pagament variable (?/kg) d'un municipi rural i el d'un municipi semiurbà o urbà, si és el cas, per a cada sistema de recollida.  
En els municipis que tinguen un IDP superior a 0, l'ajust de l'import unitari de pagament variable seria:  
Increment pagament variable unitari (?/kg) = increment màxim pagament variable × IDP × (1 + pagament per gestió administrativa)  
  
L'import de l'ajust es calcularia llavors:  
Increment pagament variable per dispersió poblacional (?)= increment pagament variable unitari × quilos recollits × percentatge del pagament  
(Ajust del pagament variable per qualitat del material)  
  
Aquest increment del pagament variable s'ha de sumar a l'import obtingut inicialment en la part variable, per a obtindre la quantitat final que s'ha de facturar per aquest concepte. Aquest ajust s'aplica als sistemes: iglú, càrrega posterior, càrrega lateral i soterrats.  
L'entitat ha de remetre les factures per la part fixa amb caràcter mensual considerant la població generadora incorporada a la recollida selectiva d'envasos lleugers o, si és el cas, els litres efectivament instal·lats en l'entitat durant el mes de referència i per la part variable pels quilos d'envasos lleugers recollits durant el mes de referència.  
  
Plus variable anual per eficiència del sistema de recollida  
Amb la finalitat de fomentar la millora de l'eficiència de la recollida selectiva, tant en quantitat com en qualitat, s'estableix un sistema d'incentivació en dos trams, als municipis que recullen quantitats per damunt d'unes aportacions de referència i que arriben a uns mínims nivells de qualitat.  
El plus d'eficiència és la suma de dos plusos, cadascun dels quals es calcula sobre els quilos recollits durant l'any que excedisquen les respectives aportacions de referència, aplicant-se un percentatge de l'import unitari (b) de la part variable, i sempre que el percentatge d'impropis no haja superat uns valors de qualitat mínima. És a dir:  
  
Plus1 = (quantitat recollida total - quantitat segons aportació de referència Q1e) × (b) × 0,20  
  
Plus2 = (quantitat recollida total - quantitat segons aportació de referència Q2e) × (b)\* 0,15  
  
Ací les aportacions de referència i qualitat mínima requerida són les següents:  
  
PLUS 1  
Qualitat mínima  
(% impropis) Aportació de referència 1 [Q1] (kg/(hab. i any))  
 Iglú Càrrega posterior/  
porta a porta (bolseo) Càrrega lateral Soterrats i pneumàtica  
25 % 8,98 10,91 10,26 11,03  
  
  
PLUS 2  
Qualitat mínima  
(% impropis) Aportació de referència 2 [Q2] (kg/(hab. i any))  
 Iglú Càrrega posterior/  
porta a porta (bolseo) Càrrega lateral Soterrats i pneumàtica  
20 % 9,88 12,00 11,29 12,14  
  
  
L'entitat ha de remetre la factura d'aquest plus de manera anual, una vegada tancada la facturació de l'any precedent  
  
5. TRANSPORT D'ENVASOS LLEUGERS  
Aquelles entitats que estiguen situades a més de 40 minuts de transport fins a la planta de selecció o, si és el cas, estació de transferència, rebran una col·laboració econòmica en concepte de transport, amb els següents imports unitaris per minut addicional:  
  
 Iglú Càrrega posterior/  
porta a porta (bolseo) Càrrega lateral Soterrat  
Import unitari   
(?/kg minut) 0,00155 0,00742 0,00495 0,00044  
  
  
Amb base en la distància fins a la planta de selecció o estació de transferència, Ecoembes ha de comunicar a l'entitat que sol·licite el pagament per transport l'import unitari per quilo recollit que s'aplicarà en la facturació, considerant que la velocitat mitjana de transport per al càlcul del temps de desplaçament és de 60 km/h.  
En els preus unitaris és considerat el temps d'anada i tornada, per la qual cosa per a quantificar el temps de transport només es té en compte la distància entre l'entitat i la planta de selecció o estació de transferència. En el cas que l'entitat estiga composta per més un municipi, es considerarà la distància mitjana a la instal·lació de descàrrega de tots els municipis, ponderada per població.  
Aquests imports poden ser revisats anualment durant el mes de gener a sol·licitud per escrit de qualsevol de les parts, si la variació en l'import ponderat, a causa de modificacions en la distribució de població, excedeix el + 5 %.  
  
L'entitat ha de remetre les factures amb caràcter mensual considerant el material transportat durant el mes de referència.  
  
6. GESTIÓ D'ENVASOS LLEUGERS A TRAVÉS D'ESTACIONS DE TRANSFERÈNCIA  
El material recollit en el contenidor groc, en alguns casos i a causa de les distàncies existents entre el lloc de recollida i la planta de selecció, es fa necessari que passe a través d'estacions de transferència per a ser transportat posteriorment a una planta de selecció.  
En l'estació de transferència no es podran mesclar els fluxos procedents de la recollida selectiva d'envasos lleugers amb d'altres que es pogueren gestionar en la instal·lació. En cas que es detectara aquest fet, i en funció de la gravetat i repetició d'aquest, la comissió mixta de seguiment, vigilància i control establiria les mesures oportunes que la unitat de gestió de l'estació de transferència hauria d'aplicar.  
  
La col·laboració econòmica aplicada durant el conveni anterior per aquest concepte per a les instal·lacions en servei es continuarà aplicant sobre la quantitat que, procedent de l'estació de transferència, es lliure en planta de selecció. En aquest concepte es considera la gestió dels envasos lleugers lliurats per les entitats locals i el transport del material fins a la planta de selecció.  
  
Pagament = tarifa × quantitat mensual d'eixida de l'estació de transferència  
  
En tot cas, si la quantitat que entra en la planta de selecció és superior a la quantitat que ha entrat en l'estació de transferència procedent de la recollida selectiva, es pren la dada d'entrada a l'estació de transferència per a calcular el pagament per transferència, llevat que aquesta diferència siga deguda a residus no transferits en el mes considerat.  
  
Mensualment s'ha de dur a terme un contrast entre els fluxos d'entrada i eixida de l'estació o estacions de transferència i els fluxos d'entrada a planta o plantes de selecció, procedents d'aquesta estació o estacions de transferència.  
Si es detecten diferències superiors al 2 % entre les entrades a una estació de transferència (envasos lleugers recollits i lliurats en l'estació de transferència) i les entrades a la planta de selecció procedents d'aquesta estació de transferència, que no puga ser justificada per diferències en els períodes d'entrada-eixida de material, l'entitat titular de l'estació de transferència i Ecoembes poden estudiar l'origen de la variació de fluxos, acordant l'establiment de les mesures oportunes perquè es corregisca la situació, una vegada detectada la causa d'aquesta.  
  
Si transcorreguts 3 mesos des que es va comunicar a l'entitat la incidència sobre la variació de fluxos es continua produint una disminució superior al 2 % entre les entrades a l'estació de transferència i les entrades a la planta de selecció, que no puga ser justificada, Ecoembes pot dur a terme una correcció en el pagament per transferència, equivalent al cost de la recollida selectiva de la quantitat de material corresponent a la disminució per damunt del 2 %.  
Per a estacions de transferència no considerades, l'entitat titular de la instal·lació haurà de sol·licitar el pagament per transferència a la comissió mixta de seguiment, vigilància i control, amb la finalitat que es puga valorar la idoneïtat d'aquesta. Per a fer-ho, l'entitat haurà de facilitar la informació que li siga requerida, com ara ubicació, pressupost de l'obra civil, inversió en maquinària, especificacions tècniques dels equips (fixos i de transport), previsió de tones per a gestionar, conveni de personal, horari, dies d'obertura i operativa prevista.  
En el cas que la comissió mixta de seguiment, vigilància i control considere adequada la sol·licitud de gestió a través d'estació de transferència, s'haurà d'acordar entre l'entitat titular de la instal·lació i Ecoembes un pagament per quilo per a la transferència del material (gestió i transport), el qual haurà de ser comunicat a la comissió mixta. El càlcul del pagament per transferència s'haurà de realitzar atenent criteris de màxima eficiència i no podrà resultar en cap cas superior a la suma dels pagaments per transport directe a planta de selecció de les entitats implicades.  
Per al cas de les estacions de transferència de Dénia i Villena (Alacant), VAERSA haurà de facturar a ECOEMBES, en concepte de «gestió a través d'estació de transferència», amb periodicitat mensual des de l'1 juny de 2020.  
Quan el material tractat anualment en l'estació de transferència de Dénia no arribe a les huit mil tones (<8.000 t/any), la col·laboració econòmica per aquest concepte es calcularà aplicant una tarifa de 0,05534 ?/kg sobre la quantitat que, procedent de l'estació de transferència, es lliure en la planta de selecció. A partir de gener de l'any següent a aquell en què se superen les huit mil tones (>8.000 t/any), la tarifa passarà a ser de 0,04654 ?/kg. En aquest concepte es considera la gestió dels envasos lleugers lliurats per les entitats locals i el transport del material fins a la planta de selecció.  
  
Pel que fa a l'estació de transferència de Caudete de las Fuentes i de Loriguilla, el Consorci València Interior haurà de facturar a ECOEMBES, en concepte de «gestió a través d'estació de transferència», amb periodicitat mensual des de l'1 abril de 2020,  
Quan el material tractat anualment a l'estació de transferència de Caudete de las Fuentes i de Loriguilla no arribe a les dues mil tones (<2.000 t/any), la col·laboració econòmica per aquest concepte s'haurà de calcular aplicant una tarifa de 0,05437 ?/kg sobre la quantitat que, procedent de l'estació de transferència, es lliure en la planta de selecció. A partir de gener de l'any següent a aquell en què se superen les dues mil tones (>2.000 t/any), la tarifa passarà a ser de 0,04690 ?/kg. La relació de tractament aproximadament a Caudete de las Fuentes serà d'un 20 % del total i un 65 % a Loriguilla. En aquest concepte es considera la gestió dels envasos lleugers lliurats per les entitats locals i el transport del material fins a la planta de selecció.  
  
L'entitat haurà de remetre les factures amb caràcter mensual considerant el material transferit durant el mes de referència.  
  
7. OBLIGACIONS ECONÒMIQUES PER A LA SELECCIÓ I CLASSIFICACIÓ DE RESIDUS D'ENVASOS LLEUGERS  
El càlcul del pagament per aquest concepte es farà sobre el pes dels residus d'envasos procedents de la recollida selectiva multimaterial, seleccionats en les plantes d'acord amb les ETMR de l'annex IV i lliurats a un recuperador/reciclador.  
El pagament es compon de dues partides:  
Partida 1. Pagament mensual per la selecció i classificació, calculat com la suma d'una tarifa segons l'estàndard tècnic les instal·lacions de selecció i classificació (establit en funció de la capacitat de tractament de cadascuna) i una tarifa en funció de la fracció material recuperada en el procés de selecció i classificació. Aquestes partides es diferencien segons la planta siga de selecció manual o selecció automàtica. Les plantes de selecció automàtica es classifiquen segons la seua capacitat de tractament (t/h).  
Ecoembes proposarà a les plantes de selecció automàtica la seua classificació sobre la base de la capacitat de tractament definida en el projecte adjudicat i/o la capacitat determinada per l'equip limitant de la instal·lació. Ecoembes podrà fer proves per a determinar la capacitat de tractament i la classificació de la planta a l'efecte del pagament a aplicar.  
Les plantes de selecció manual que en un any superen les 3.000 tones de material d'entrada seran considerades plantes de selecció automàtica a l'efecte del pagament a partir de l'any següent. Ecoembes proposarà a aquestes plantes la classificació sobre la base de la capacitat de tractament (t/h) que corresponga a la recollida, considerant la població generadora del territori al qual done servei aquesta planta.  
Les plantes de selecció manual que en un any no superen les 3.000 tones de material d'entrada i que tinguen, en el seu àmbit provincial o insular, una altra planta de selecció amb prou capacitat per a gestionar aquest material seran considerades plantes de selecció automàtica a l'efecte del pagament. En aquest cas, a totes les plantes se'ls aplicarà el pagament que correspondria a la planta de selecció automàtica que tractaria tot el material.  
D'acord amb el que s'ha dit i les condicions actuals de disseny i operatives de les instal·lacions, les plantes de selecció d'envasos actualment existents de la Comunitat Valenciana es consideren, a l'efecte de la seua classificació per al pagament, com a:  
- Castelló de la Plana: planta automàtica de 4 tones/hora.  
- Alzira: planta automàtica de 3 t/h.  
- Picassent: planta automàtica de 6 t/h.  
- Elx: planta automàtica de 3 t/h.  
- Benidorm: planta automàtica de 7 t/h.  
Si en el futur es duen a terme reformes en les plantes, siga per automatització de la instal·lació o per ampliació de la seua capacitat de tractament (t/h) en el cas de plantes automàtiques, s'hauran d'aplicar les tarifes que corresponguen a la seua capacitat nova a partir del mes següent a aquell en què la planta comence a funcionar en les noves condicions de procés. En l'acta de la comissió mixta de seguiment, vigilància i control, les parts hauran d'acordar la nova capacitat de la planta automàtica que s'aplicarà a l'efecte de la facturació.  
Partida 2. Pagament anual per incentiu de rendiment. Amb la finalitat de fomentar el rendiment de recuperació de les plantes, es considera un pagament anual addicional en concepte d'incentiu per rendiment.  
  
1. Pagament mensual per selecció. Inclou dos conceptes:  
- Pagament per tarifa segons l'estàndard tècnic les instal·lacions de selecció i classificació: s'obté multiplicant la tarifa pels quilos lliurats al recuperador/reciclador. La tarifa és comuna per a totes les fraccions materials de residus d'envasos lleugers recuperades. El paper-cartó no aplica per al càlcul del pagament per preu base.  
  
  
  
Capacitat tractament planta (t/h) Tarifa (?/kg)  
3 0,28154  
4 0,24256  
5 0,23554  
6 0,20444  
7 0,19567  
8 0,18869  
  
  
- Pagament per tarifa segons la classe de fracció material recuperada en el procés de selecció i classificació: s'obté multiplicant la tarifa de cadascun dels materials pels quilos seleccionats i lliurats a un recuperador/reciclador de cadascun dels materials. Les tarifes són les següents:  
  
Capacitat planta automàtica Preu (?/kg)  
 PET PEAD color i PEAD mescla PEAD natural Film Plàstic mescla Cartó begudes Acer Alumini Paper-cartó  
3 t/h 0,10576 0,11041 0,14621 0,12436 0,15105 0,06385 0,02227 0,79798 0,0300  
4 t/h 0,07581 0,08074 0,11265 0,09577 0,11953 0,04569 0,02788 0,84156   
5 t/h 0,08378 0,07664 0,10053 0,08229 0,10300 0,07536 0,02749 0,85806   
6 t/h 0,07333 0,07058 0,10818 0,07455 0,08555 0,06524 0,01144 0,88927   
7 t/h 0,06865 0,07734 0,10702 0,06823 0,09196 0,05282 0,01334 0,88006   
8 t/h 0,06416 0,06465 0,09702 0,05187 0,08341 0,04443 0,01276 0,90107   
  
  
Quan una planta manual s'automatitze, o es duguen a terme reformes en una planta automàtica per a modificar la seua capacitat de tractament (t/h), s'hauran d'aplicar les tarifes que corresponen a partir del mes següent a aquell en què la planta comence a funcionar en les noves condicions de procés.  
Amb motiu del canvi de conveni, quan en un mateix any s'hagen aplicat dos criteris de pagament diferents, una vegada tancada la facturació de tot l'any, es realitzarà la regularització del pagament, si escau. Per a fer-ho, es determinarà un pagament unitari mitjà tenint en compte el total del material seleccionat en l'any transcorregut i simulant el pagament anual que s'hauria fet per aquest concepte en funció dels diferents intervals d'eixides de material definits en el conveni anterior. La regularització s'aplicarà, segons el pagament unitari mitjà calculat, al material seleccionat facturat per al període d'aplicació de l'anterior conveni.  
Respecte als envasos de paper-cartó, com que es tracta d'un material no sol·licitat en el contenidor d'envasos lleugers, la quantitat màxima que podrà ser facturada a Ecoembes serà un 2,5 % de la suma de les eixides mensuals d'envasos lleugers. Una vegada finalitzada la facturació corresponent a l'any transcorregut, es procedirà a regularitzar, si és el cas, la facturació per aquest concepte, així com per la recuperació/reciclatge en el cas que Ecoembes n'haja designat el recuperador, tenint en compte la quantitat total de paper-cartó d'eixida i considerant el 2,5 % de la quantitat total d'envasos lleugers.  
Si en aplicació del que es preveu en l'article 2 del conveni i en l'annex IV.I.I (programa de caracterització) es demostra que, per a una fracció concreta de material sol·licitat, el grau d'adhesió al SIG és inferior al 80 %, en la comissió mixta de seguiment, vigilància i control s'haurà d'acordar la metodologia que s'aplicarà per a ajustar la quantitat de material seleccionat d'aquesta fracció en la facturació per selecció en funció del grau d'adhesió al SIG.  
Així mateix, si per a algun material de residu d'envàs, la recuperació equivalent per habitant (calculada dividint el total de material seleccionat en la planta, anualitzat, per la població generadora a la qual dona servei la planta) és superior a la quantitat adherida al SIG per habitant (calculada dividint el total adherit d'aquests envasos al SIG en l'àmbit nacional per la població de dret a Espanya), s'elevarà el tema a la comissió mixta de seguiment, vigilància i control per a buscar-ne l'explicació i acordar l'ajust que convindrà fer en la facturació per selecció i en la responsabilitat del SIG en la designació del recuperador/reciclador. Transcorreguts sis mesos des de la detecció del problema, si en la comissió mixta no s'ha arribat a un acord sobre el sistema d'ajust, Ecoembes comunicarà a l'entitat titular de la planta que, a partir del mes següent, la quantitat de material que podrà ser facturada a Ecoembes s'ajustarà al 100 % de la quantitat equivalent d'envasos d'aquest material adherits al SIG corresponents a la població generadora a la qual done servei la planta.  
En el cas que s'identificara una tecnologia alternativa a la gestió del rebuig de les plantes de selecció a través d'abocament controlat, amb un millor balanç ambiental i econòmic, i en línia amb les prioritats de gestió establides en la legislació vigent, les parts acorden desenvolupar-la i traslladar l'estalvi econòmic derivat al pagament per selecció. Si l'entitat gestora no accepta l'opció de gestió del rebuig identificada, Ecoembes només assumirà el cost equivalent al de la nova opció, i es procedirà al corresponent ajust del pagament per selecció pel diferencial amb l'opció de gestió a través d'abocament controlat.  
  
  
L'entitat haurà d'emetre les factures de selecció amb caràcter mensual, pel pagament base i pel pagament unitari, corresponents als materials recuperats en la planta i lliurats al recuperador/reciclador durant el mes de referència.  
  
2. Pagament anual per incentiu de rendiment  
Amb la finalitat de fomentar l'eficiència de les plantes de selecció i classificació, s'estableix un pagament anual en concepte d'incentiu per rendiment del procés. Es calcula aplicant un incentiu anual de rendiment (IAR) sobre la totalitat de residus d'envasos lleugers recuperats en la planta i lliurats a un recuperador/reciclador al llarg de l'any considerat (el paper-cartó no s'inclou per al càlcul de l'IAR). És a dir, es calcularà de la manera següent:  
  
Pagament anual per incentiu = IAR × quilos de residus d'envasos lleugers lliurats a un recuperador/reciclador  
  
en què l'IAR es calcularà en funció de l'efectivitat anual de selecció de la manera següent:  
  
Efectivitat anual IAR  
(euro/kg) Efectivitat anual IAR (euro/kg) Efectivitat anual IAR  
(euro/kg)  
E <82 % 0 E 82 % 0,05\*E-0,033 E 90 % 0,01730  
  
  
en què E és l'efectivitat anual de selecció que s'obté com a:  
  
E (%) = kg de residus d'envasos lleugers lliurats a un recuperador-reciclador / (kg totals d'entrada × caracterització representativa de la planta) × 100  
  
En el cas de disconformitats que es resolguen amb el rebuig del material per part dels recuperadors/recicladors, aquest material no computarà per al càlcul del rendiment anual i del pagament anual per incentiu.  
Amb motiu del canvi de conveni, quan en un mateix any s'hagen aplicat dos criteris de pagament diferents, es procedirà a determinar el rendiment i l'efectivitat anual de selecció una vegada tancada la facturació de tot l'any. El rendiment i l'efectivitat anual seran la referència per al càlcul de l'incentiu unitari segons els dos criteris de pagament vigents l'any per a cada conveni. Cada incentiu unitari s'aplicarà al material seleccionat en el període d'aplicació de cada criteri de pagament.  
  
  
L'entitat haurà d'emetre la factura per aquest concepte, si és el cas, una vegada tancada la facturació de l'any precedent, considerant els materials procedents dels residus d'envasos lleugers lliurats i acceptats per recuperador/reciclador en aquest any, i sempre que s'hagen resolt els procediments de disconformitat.  
  
  
8. GESTIÓ DE RESIDUS D'ENVASOS A TRAVÉS DE PUNTS NETS  
El pagament d'Ecoembes per la gestió de residus d'envasos en punts nets inclou les partides següents:  
- Si el punt net disposa de contenidors de recollida selectiva de paper-cartó o d'envasos lleugers per a ser usats per particulars, similars als utilitzats en via pública, i amb rutes de recollida independents de la recollida de contenidors en via pública, s'aplicaran les condicions establides en els apartats corresponents d'aquest annex, relatives a la recollida selectiva en contenidor, i també el pagament fix en funció dels litres instal·lats.  
  
L'entitat haurà de remetre les factures amb caràcter mensual, considerant els quilos d'envasos lleugers o d'envasos de paper-cartó, segons la quantitat d'entrada a les respectives instal·lacions de destinació, durant el mes de referència.  
  
- Si el punt net disposa de caixes grans obertes per a la recollida selectiva de paper-cartó o d'envasos lleugers per a ús exclusiu de particulars, s'haurà d'aplicar la fórmula següent:  
  
Pagament per recollida = pagament unitari × quantitat recollida envasos  
  
en què:  
- Pagament unitari per envasos lleugers: 0,12 ?/kg  
- Pagament unitari per envasos paper-cartó: 0,03 ?/kg  
  
L'entitat haurà de remetre les factures per la part fixa amb caràcter mensual, considerant els quilos d'envasos lleugers o d'envasos de paper-cartó, segons la quantitat d'entrada a les respectives instal·lacions de destinació, durant el mes de referència.  
  
- Si bé els envasos lleugers d'origen domèstic que han contingut productes especials poden depositar-se, després d'haver-se buidat totalment, en els contenidors grocs de recollida selectiva, a vegades els punts nets estan habilitats per a rebre aquests envasos per a gestionar-los de manera diferenciada a través d'un gestor autoritzat. En aquests casos, el pagament d'Ecoembes, amb les condicions indicades posteriorment, serà el següent:  
  
Pagament anual = quantitat anual gestionada × percentatge envasos × cost unitari  
  
en què:  
Quantitat gestionada: correspon a la quantitat anual de residus gestionada en el punt net corresponent a través d'un gestor o gestors autoritzats.  
Percentatge d'envasos: representa el percentatge d'envasos adherits a Ecoembes, sobre el pes total de residu gestionat a través de gestor autoritzat, que inclou envasos i producte rebutjat. Es fixa en un 18 %.  
  
Cost unitari: és el cost diferencial unitari, i correspon a una mitjana de les diferents vies de gestió dels diferents materials. Es fixa en 0,8 ?/kg.  
  
S'estableix un límit per a la quantitat a facturar (és a dir, per al valor de «quantitat anual gestionada × percentatge envasos») de 0,02 quilos a l'any per població generadora del municipi on estiguen els punts nets (o, en el cas d'una entitat que agrupe diversos municipis, per la suma de població de tots aquests).  
Podran accedir a aquest pagament els municipis (o entitats que agrupen diversos municipis) amb una població superior a 5.000 habitants.  
  
L'entitat haurà de remetre un màxim de dues factures anuals, amb el límit de quilos establit anteriorment.  
  
L'entitat haurà d'lliurar els residus d'envasos a un agent autoritzat, d'acord amb el que es preveu en l'article 12 del Reial decret 782/1998, de 30 d'abril. Ecoembes no es farà càrrec del pagament de la gestió dels residus d'envasos adherits l'ús dels quals no haja coincidit amb l'assignat per l'envasador, així com del contingut d'aquests envasos.  
Quan una entitat dispose de diversos punts nets, podrà emetre factures úniques per a la quantitat gestionada en la totalitat d'aquests.  
  
  
9. COL·LABORACIÓ EN LA REALITZACIÓ DE CAMPANYES DE COMUNICACIÓ  
Amb la finalitat de servir de col·laboració i suport a la implantació i el desenvolupament del servei de recollida selectiva d'envasos lleugers i envasos de cartó i paper, Ecoembes finançarà, amb una quantitat anual, la realització de campanyes de comunicació i conscienciació social, calculada en funció de la població generadora incorporada a la recollida selectiva d'envasos lleugers.  
La quantia d'aquest finançament es fixa en 0,1902 - por habitant i any (IVA no inclòs). L'any de posada en marxa de la recollida selectiva d'envasos lleugers, es considerarà la quantia anual completa per habitant incorporat, independentment del mes de la posada en marxa del servei.  
La facturació corresponent a l'any en curs haurà de rebre's en Ecoembes abans del 30 de setembre de l'any següent. Les parts podran acordar una ampliació del termini.  
Ecoembes ofereix a les entitats els seus serveis d'assessoria i suport per a totes les qüestions referents als plans de comunicació i campanyes, així com un programa de comunicació. Així mateix, Ecoembes podrà gestionar algunes accions de comunicació amb un acord previ de les parts.  
Les campanyes de comunicació i conscienciació social s'hauran de regir pel que estipula l'annex VI del conveni, «Característiques i criteris per a la realització de campanyes de comunicació».  
  
Condicions particulars per al finançament de campanyes d'entitats adherides al conveni marc  
La comissió mixta de seguiment, vigilància i control podrà acordar que la totalitat dels fons o part d'aquests siguen utilitzats per les entitats adherides al conveni marc.  
En aquest cas, les entitats adherides al conveni marc hauran de desenvolupar les accions de comunicació al llarg de cada any natural i les factures corresponents hauran de ser rebudes en Ecoembes abans del 31 de març de l'any següent.  
  
Finalitzat aquest termini, els fons corresponents no utilitzats per les entitats adherides passaran a ser gestionats per la comunitat autònoma la qual, al seu torn, tindrà fins al 30 de setembre de l'any següent perquè les factures siguen rebudes en Ecoembes.  
Les parts podran acordar una ampliació dels terminis esmentats.  
  
  
  
10. COL·LABORACIÓ EN EL DESENVOLUPAMENT D'ACCIONS DE PROMOCIÓ  
La Generalitat i Ecoembes promocionaran i fomentaran la recollida selectiva i la selecció de residus d'envasos, mitjançant el desenvolupament d'actuacions com la col·laboració i el suport a entitats locals, estudis d'optimització de la gestió, projectes d'R+D, accions divulgatives, informatives i de promoció, actuacions de comunicació (considerant en aquest cas els principis establits en l'annex VI), etc.  
Ecoembes haurà de finançar a la comunitat autònoma aquestes actuacions, amb una quantitat anual equivalent a 0,054 - per habitant de dret de la comunitat autònoma.  
La destinació d'aquests fons serà acordada per la comunitat autònoma i Ecoembes. En alguns casos es podrà acordar també que la gestió dels fons siga assumida per Ecoembes.  
La facturació corresponent a l'any en curs haurà de rebre's en Ecoembes abans del 30 de setembre de l'any següent. Les parts podran acordar una ampliació del termini.  
  
  
11. CRITERIS DE REVISIÓ DE LES CONDICIONS ECONÒMIQUES  
L'actualització de les condicions de pagament es farà amb caràcter anual, el gener de cada any, d'acord amb els criteris següents:  
  
A. Recollida monomaterial de paper-cartó en un contenidor específic  
Part fixa associada al desplegament del servei  
Per a calcular els nous imports unitaris a aplicar durant l'any, tant per habitant de dret com per litre instal·lat, s'actualitzaran, per a cada tipologia de població i sistema de recollida, el 40 % dels imports unitaris indicats en l'annex per al nou any, segons l'IPC nacional de l'any transcorregut.  
  
Import anual unitari any i = import anual unitariany i-1 × [0,600 + 0,400 × (1 + IPC any i-1)]  
  
Part variable pel material recollit  
Per a calcular els nous imports unitaris per quilogram a aplicar durant l'any, per a cada tipologia de població i sistema de recollida, s'aplicarà la següent fórmula d'actualització, que té en compte la variació de l'IPC de l'any transcorregut i la variació de l'índex de cost del combustible:  
  
Import anual unitari any i = import anual unitari any i-1 × [0,201 + 0,684 × (1 + IPC any i-1) + 0,115 × (1 + I combustible)]  
  
Import unitari d'abocador  
Per a calcular el nou import unitari d'abocador a aplicar durant l'any, s'actualitzarà l'import unitari segons l'IPC nacional de l'any transcorregut.  
  
Import anual unitari any i = import anual unitari any i-1 × (1 + IPC any i-1)  
  
No obstant això, en el cas que hi haja una variació del cost mitjà real d'abocador en la comunitat autònoma respectiva 5 punts percentuals per damunt de l'IPC, es prendrà com a import unitari el nou cost mitjà.  
  
B. Recollida porta a porta de cartó d'origen comercial  
Per a calcular els nous imports unitaris per quilogram a aplicar durant l'any, s'actualitzaran els imports unitaris aplicables durant l'any transcorregut segons l'IPC nacional de l'any transcorregut.  
  
Import anual unitariany i = import anual unitariany i-1 × (1 + IPCany i-1)  
  
C. Recollida selectiva d'envasos lleugers en un contenidor específic  
Part fixa associada al desplegament del servei  
Per a calcular els nous imports unitaris a aplicar durant l'any, tant per habitant de dret com per litre instal·lat, s'actualitzaran, per a cada tipologia de població, el 65 % dels imports unitaris indicats en l'annex per al nou any segons l'IPC nacional de l'any transcorregut.  
  
  
Import anual unitariany i = import anual unitariany i-1 × [0,350 + 0,650 × (1 + IPCany i-1)]  
  
Part variable pel material recollit  
Per a calcular els nous imports unitaris per quilogram a aplicar durant l'any, per a cada tipologia de població i sistema de recollida, s'aplicarà la següent fórmula d'actualització, que té en compte la variació de l'IPC de l'any transcorregut i la variació de l'índex de cost del combustible:  
  
Import anual unitari any i = Import anual unitariany i-1 × [0,184+ 0,654 × (1 + IPCany i-1) + 0,162 × (1 + I combustible)]  
  
Import unitari d'abocador  
Per a calcular el nou import unitari d'abocador a aplicar durant l'any, s'actualitzarà l'import unitari segons l'IPC nacional de l'any transcorregut.  
  
Import anual unitari any i = Import anual unitari any i-1 × (1 + IPC any i-1)  
  
No obstant això, en el cas que hi haja una variació del cost mitjà real d'abocador en la comunitat autònoma respectiva 5 punts percentuals per damunt de l'IPC, es prendrà com a import unitari el nou cost mitjà.  
  
  
D. Transport, transport marítim i transferència de residus d'envasos lleugers  
Per a calcular els nous imports unitaris per quilogram a aplicar durant l'any, s'aplicarà la següent fórmula d'actualització, que té en compte la variació de l'IPC de l'any transcorregut i la variació de l'índex de cost del combustible.  
  
Import anual unitari any i = import anual unitari any i-1 × (0,184 + 0,654 × (1 + IPC any i-1) + 0,162 × (1 + I combustible))  
  
E. Selecció d'envasos lleugers  
Preu base de selecció:  
Per a calcular els nous preus unitaris a aplicar durant l'any, s'actualitzarà:  
Plantes de selecció manual: s'actualitzarà el 67,71 % dels imports unitaris indicats en l'annex per a l'any que corresponga, segons l'IPC nacional de l'any transcorregut  
  
Preu base anual any i = preu base anual any i-1 × [0,3229 + 0,6771 × (1 + IPC any i-1)]  
  
Plantes de selecció automàtica: per a cada tipus de planta s'actualitzaran els imports unitaris indicats en l'annex per a l'any que corresponga, segons l'IPC nacional de l'any transcorregut  
  
3 t/h: preu base anual any i = preu base anual any i-1 × [0,3652 + 0,6348 × (1 + IPC any i-1)]  
  
4 t/h: preu base anual any i = preu base anual any i-1 × [0,3662 + 0,6338 × (1 + IPC any i-1)]  
  
5 t/h: preu base anual any i = preu base anual any i-1 × [0,3578 + 0,6422 × (1 + IPC any i-1)]  
6 t/h: preu base anual any i = preu base anual any i-1 × [0,3532 + 0,6468 × (1 + IPC any i-1)]  
  
7 t/h: preu base anual any i = preu base anual any i-1 × [0,3651 + 0,6349 × (1 + IPC any i-1)]  
  
8 t/h: preu base anual any i = preu base anual any i-1 × [0,3619 + 0,6381 × (1 + IPC any i-1)]  
  
Preu unitari  
Per a calcular els nous imports unitaris s'actualitzaran els imports unitaris dels envasos lleugers, segons l'IPC nacional de l'any transcorregut.  
  
Preu unitari anual any i = preu unitari anual any i-1 × (1 + IPC any i-1)  
  
Al preu unitari del paper-cartó multimaterial no s'ha d'aplicar cap revisió anual.  
  
  
ANNEX III  
Facturació i documentació  
  
En aquest annex es detalla la informació necessària per a dur a terme la facturació, la documentació que la Generalitat (en virtut del que disposa el Decret llei 13/2020), els consorcis i les entitats locals adherides posaran a la disposició d'Ecoembes per a la verificació dels imports facturats, així com els terminis per a la realització dels pagaments.  
  
  
FACTURACIÓ  
En aquesta part de l'annex s'inclou la informació que la Generalitat, els consorcis i les entitats locals han d'aportar per internet a Ecoembes, mitjançant una aplicació desenvolupada a aquest efecte i denominada sistema web de gestió de residus, a fi de dur a terme la facturació. S'hi inclou també la informació documental que ha de presentar-se juntament amb les factures.  
La plataforma informàtica que Ecoembes posa a la disposició dels consorcis i les entitats locals és exclusivament a l'efecte de facilitar a aquestes entitats locals la tasca de realitzar la facturació corresponent als serveis relacionats amb la recollida selectiva que presten a Ecoembes. La validació formal i les responsabilitats derivades de l'emissió de la facturació corresponen a l'entitat i hauran de ser garantides per la mateixa entitat.  
1. Recollida monomaterial de paper-cartó en contenidor  
Els consorcis i les entitats locals hauran de generar i confirmar les factures a través del sistema web de gestió de residus, amb la periodicitat indicada en l'annex II. Posteriorment, les hauran d'enviar en paper a Ecoembes. Si els consorcis i les entitats locals decideixen facturar amb signatura electrònica a través de l'aplicació, no caldrà enviar les factures en paper.  
Els consorcis i les entitats locals proporcionaran la informació següent per al càlcul i la generació de les factures a través del sistema web de gestió de residus:  
- Contenidors instal·lats en la via pública en el mes de referència, amb el detall del nombre de contenidors de cada volum per municipi i sistema de recollida.  
- Relació de municipis associats al consorci o entitat local, amb la població de dret incorporada a cada sistema de recollida en cadascun dels municipis i, si és el cas, amb indicació de l'agrupació a la qual pertany cadascun.  
- Quantitat total recollida durant el mes de referència per municipi o, si és el cas, per agrupació, i sistema de recollida, amb indicació del recuperador/reciclador, destinació del material i tipus de transport.  
Una vegada rebuda en Ecoembes l'última factura completa de l'any corresponent, en el termini màxim de dos mesos es proposarà, si és procedent, la factura del plus o plusos anuals. En el cas que la facturació haja sigut emesa per entitats diferents durant l'exercici, d'acord amb el que es preveu en aquest conveni, la factura o factures es comunicaran a l'entitat que tinga la designació el desembre, llevat que n'hi haja una comunicació expressa de l'entitat.  
2. Recollida porta a porta de cartó d'origen comercial  
Els consorcis i les entitats locals hauran de generar i confirmar les factures en el sistema web de gestió de residus, amb la periodicitat indicada en l'annex II. Posteriorment les hauran d'enviar en paper a Ecoembes. Si l'entitat decideix facturar amb signatura electrònica a través de l'aplicació, no caldrà enviar les factures en paper.  
Amb la finalitat d'accedir a la facturació per aquest concepte, els consorcis i les entitats locals hauran d'omplir una fitxa informativa sobre el servei de recollida porta a porta que es presta, a través del sistema web de gestió de residus.  
Per al càlcul i la generació de les factures, els consorcis i les entitats locals hauran de proporcionar la informació següent a través del sistema web de gestió de residus:  
- Quantitats totals recollides durant el mes corresponent per municipi o, si és el cas, per agrupacions, indicant el recuperador/reciclador i la destinació del material.  
  
3. Recollida selectiva d'envasos lleugers  
Els consorcis i les entitats locals hauran de generar i confirmar les factures a través del sistema web de gestió de residus, amb la periodicitat indicada en l'annex II. Posteriorment les hauran d'enviar en paper a Ecoembes. Si l'entitat decideix facturar amb signatura electrònica a través de l'aplicació, no caldrà enviar les factures en paper.  
Els consorcis i les entitats locals hauran de proporcionar la informació següent per al càlcul i la generació de les factures a través del sistema web de gestió de residus:  
- Contenidors instal·lats en la via pública en el mes de referència, amb el detall del nombre de contenidors de cada volum per municipi i sistema de recollida.  
- Relació de municipis associats al consorci o entitat local, amb la població de dret incorporada a cada sistema de recollida en cadascun dels municipis i, si és el cas, amb indicació de l'agrupació a la qual pertany cadascun.  
- Quantitat total recollida durant el mes de referència per municipi o, si és el cas, per agrupació, i sistema de recollida, amb indicació de la destinació del material (estació de transferència o planta de selecció) i tipus de transport.  
Una vegada rebuda en Ecoembes l'última factura completa de l'any corresponent, en el termini màxim de dos mesos es proposarà, si és procedent, la factura del plus o plusos anuals. En el cas que la facturació haja sigut emesa per entitats diferents durant l'exercici, d'acord amb el que es preveu en aquest conveni, la factura o factures es comunicaran a l'entitat que tinga la designació el desembre, llevat que n'hi haja una comunicació expressa de l'entitat.  
  
4. Transport d'envasos lleugers  
Una vegada aportada la informació necessària per a la facturació de la recollida d'envasos lleugers detallada en l'apartat anterior, els consorcis i les entitats locals hauran de generar i confirmar a través del sistema web de gestió de residus la factura corresponent a aquest servei, si escau, amb la periodicitat indicada en l'annex II. Posteriorment l'hauran d'enviar en paper a Ecoembes. Si els consorcis i les entitats locals decideixen facturar amb signatura electrònica a través de l'aplicació, no caldrà enviar les factures en paper.  
  
5. Gestió a través d'estació de transferència  
Els consorcis i les entitats locals hauran de generar i confirmar la factura a través del sistema web de gestió de residus, amb la periodicitat indicada en l'annex II. Posteriorment l'hauran d'enviar en paper a Ecoembes. Si els consorcis i les entitats locals decideixen facturar amb signatura electrònica a través de l'aplicació, no caldrà enviar les factures en paper.  
Els consorcis i les entitats locals hauran de proporcionar la informació següent per al càlcul i la generació de la factura a través del sistema web de gestió de residus:  
- Quantitat d'entrada per municipi o, si és el cas, per agrupació, per a cada estació de transferència, sistema de recollida.  
- Quantitat d'eixida per destinació (plantes de selecció) per a cadascuna de les estacions de transferència.  
  
  
  
  
6. Selecció d'envasos lleugers  
La Generalitat, com a prestatària de les operacions de selecció i classificació d'envasos lleugers i residus d'envasos recollits selectivament en la via pública i en les xarxes globals d'ecoparcs de la Comunitat Valenciana, en virtut del Decret llei 13/2020, haurà de generar i confirmar les factures pels costos reals d'aquestes operacions a través del sistema web de gestió de residus, amb la periodicitat indicada en l'annex II.  
La Generalitat haurà de proporcionar la informació següent per a la generació de les factures a través del sistema web de gestió de residus:  
- Quantitat d'entrada en cada planta de selecció, amb indicació de l'origen:  
- Cada estació de transferència.  
- Cadascun dels municipis o, si és el cas, agrupacions i sistema de recollida.  
- Altres entrades (acord previ amb Ecoembes).  
- Eixides de material de cada planta de selecció, retirat en el mes de referència per part d'un recuperador/reciclador per a cadascun dels materials, amb el detall del recuperador/reciclador que els ha retirat.  
- Estoc existent en cada planta de selecció al final del mes de referència per a cadascun dels materials, amb independència del mes en què s'haja seleccionat.  
Addicionalment, la Generalitat haurà d'enviar a Ecoembes, juntament amb les factures, la documentació següent:  
- Còpia de tots els albarans o documents de retirada dels materials lliurats als recuperadors/recicladors durant el mes considerat.  
  
- Còpia dels certificats de verificació vigents de les bàscules de pesatge de cada planta de selecció. Aquesta documentació serà enviada a Ecoembes a l'hora de posar en servei les bàscules, i posteriorment amb caràcter biennal i després de cada reparació o modificació que requerisca una nova verificació, segons establisca la normativa vigent en cada moment.  
Aquesta documentació podrà ser escanejada i adjuntada al sistema web de gestió de residus i eliminar, d'aquesta manera, el paper.  
  
7. Gestió de residus d'envasos a través de punts nets  
Els consorcis i les entitats locals hauran de generar i confirmar les factures a través del sistema web de gestió de residus, amb la periodicitat indicada en l'annex II. Posteriorment les hauran d'enviar en paper a Ecoembes. Si l'entitat decideix facturar amb signatura electrònica a través de l'aplicació, no caldrà enviar les factures en paper.  
Amb la finalitat d'accedir a la facturació per aquest concepte, els consorcis i les entitats locals hauran d'omplir una fitxa informativa sobre el servei de punts nets a través del sistema web de gestió de residus.  
Per a dur a terme la facturació, els consorcis i les entitats locals hauran de facilitar a través del sistema web de gestió de residus la informació següent:  
- Si hi ha recollida selectiva d'envasos lleugers o paper-cartó en rutes específiques per a contenidors instal·lats en punts nets, caldrà indicar: tipus d'activitat (recollida de residus d'envasos lleugers i/o de paper-cartó), sistema de recollida, nombre de contenidors, tipus de contenidor per volum, quantitat recollida i recuperador/reciclador al qual es lliura el paper i cartó.  
- Si hi ha gestió diferenciada de residus especials, caldrà indicar: quantitat retirada.  
  
8. Campanyes de comunicació  
Els consorcis i les entitats locals podran generar i confirmar les factures per aquest concepte a través del sistema web de gestió de residus. Aquestes factures han d'incloure el codi d'unitat de gestió facilitat per Ecoembes per a poder tramitar-les adequadament. Si els consorcis i les entitats locals decideixen facturar amb signatura electrònica a través de l'aplicació, no caldrà enviar les factures en paper.  
  
S'hauran de presentar a Ecoembes els comprovants dels diversos materials editats (fullets, cartells, etc.).  
Les factures que s'envien hauran de dur adjuntes les còpies de les factures emeses per les agències, siga de publicitat, comunicació, màrqueting o similar, per les centrals de mitjans i els suports que hagen intervingut en la campanya. A més, a sol·licitud d'Ecoembes, s'haurà de presentar qualsevol altre justificant de les despeses realitzades les quals tinguen com a objecte les accions de la factura en qüestió. L'enviament d'aquesta documentació podrà ser via web en cas de facturació a través del sistema web de gestió de residus.  
En cas que els consorcis i les entitats locals no puguen justificar que l'import de les factures correspon a campanyes de comunicació per la recollida selectiva d'envasos, o que no s'hagen dut a terme d'acord amb els criteris de l'annex VI de característiques i criteris per a la realització d'aquestes campanyes, Ecoembes podrà negar-se a pagar-les.  
  
Si els consorcis i les entitats locals delegen la facturació a l'empresa que realment ha fet el servei, caldrà enviar un escrit en què ho comuniquen i autoritzen aquesta empresa a facturar, o que haja sigut aprovat en la comissió mixta de seguiment, vigilància i control.  
  
  
9. Actuacions de promoció  
Els consorcis i les entitats locals podran generar i confirmar les factures per aquest concepte a través del sistema web de gestió de residus. Posteriorment, les hauran d'enviar en paper a Ecoembes. Si els consorcis i les entitats locals decideixen facturar amb signatura electrònica a través de l'Aplicació, no caldrà enviar les factures en paper.  
Les factures de promoció que s'envien hauran de dur adjuntes les còpies de les despeses realitzades. L'enviament d'aquesta documentació podrà ser via web en cas de facturació a través del sistema web de gestió de residus.  
En cas que els consorcis i les entitats locals no puguen justificar que l'import de les factures correspon a la promoció de la recollida selectiva d'envasos, Ecoembes podrà negar-se a pagar-les.  
Si els consorcis i les entitats locals delegen la facturació a l'empresa que realment ha fet el servei, caldrà enviar un escrit en què ho comuniquen i autoritzen aquesta empresa a facturar, o que haja sigut aprovat en la comissió mixta de seguiment, vigilància i control.  
  
  
DOCUMENTACIÓ JUSTIFICATIVA  
D'acord amb el que indica el conveni, els consorcis, les entitats locals i les entitats titulars o explotadores d'instal·lacions de selecció de residus d'envasos lleugers hauran de tindre, a la disposició d'Ecoembes, la següent documentació justificativa de les operacions realitzades i l'hauran de conservar el període establit en la legislació vigent:  
1. Albarans o formularis de retirada/lliurament de materials.  
Els albarans o formularis justificatius de retirada/lliurament de materials hauran de contindre, almenys, la informació següent:  
- Instal·lació on s'ha fet la pesada.  
- Data en la qual s'ha fet la pesada.  
- Matrícula del vehicle pesant.  
- Activitat, amb els detalls següents:  
- Recollida d'envasos lleugers.  
- Selecció d'envasos lleugers: amb indicació del tipus material.  
- Transferència d'envasos lleugers.  
- Recollida de paper-cartó monomaterial en contenidor.  
- Recollida de paper-cartó porta a porta en petit comerç.  
- Recollida en punts nets: amb indicació si el material és paper-cartó, envàs lleuger o es tracta d'una gestió especial.  
- Etc.  
- Quantitat neta retirada (en el cas d'entrades en planta de transferència i plantes de selecció, pes a l'entrada, a l'eixida de la instal·lació i net depositat).  
- Material en el cas d'eixides.  
- Origen: estació de transferència i/o consorci o entitat local.  
- Destinació: estació de transferència, entitat i/o empresa si es tracta de retirada de materials (si és eixida).  
  
2. Certificats de verificació de bàscules  
En el cas de plantes de selecció d'envasos, s'haurà de presentar la documentació indicada en el punt 5 d'aquest annex.  
En el cas de les bàscules de pesatge d'instal·lacions de recepció de paper-cartó, estacions de transferència o punts nets, l'entitat haurà de presentar una còpia dels certificats de verificació actualitzats a petició d'Ecoembes, independentment que les instal·lacions siguen o no de la seua titularitat.  
3. Inventari de contenidors  
Els consorcis i les entitats locals adherits hauran de tindre un inventari dels contenidors instal·lats en la via pública en cada municipi, que haurà de contindre almenys la informació següent:  
- Data de l'inventari.  
- Activitat (recollida d'envasos lleugers o de paper-cartó).  
- Codi INE del municipi.  
- Nom del municipi.  
- Ubicació del contenidor:  
- Carrer.  
- Número o situació (en el cas dels municipis xicotets on no es conega el número del carrer).  
- En cas de tindre-les, coordenades de georeferència, preferentment amb ubicació en el pla.  
- Data d'alta del contenidor en la ubicació.  
- Sistema de recollida del contenidor (càrrega superior, càrrega posterior, càrrega lateral o assimilable, soterrada, pneumàtica, etc.).  
- Volum del contenidor.  
Els consorcis i les entitats locals hauran d'enviar aquest inventari a Ecoembes, a sol·licitud d'aquesta última, en suport electrònic (Excel o Access).  
L'inventari s'actualitzarà mensualment amb les altes i baixes; l'entitat haurà de conservar el que pertanga a desembre de cada any, durant un mínim de dos anys.  
4. Inventari d'establiments amb recollida porta a porta de cartó comercial   
Els consorcis i les entitats locals hauran de tindre un inventari, preferentment amb ubicació en pla, amb la informació de les zones on es presta el servei de recollida porta a porta i, si es demana amb antelació, la llista o relació dels establiments comercials inclosos en aquestes zones.  
Els consorcis i les entitats locals hauran d'enviar aquest inventari a Ecoembes, a sol·licitud d'aquesta última, en suport electrònic.  
L'inventari s'actualitzarà mensualment si hi ha modificacions; l'entitat haurà de conservar l'inventari a desembre de cada any, durant un mínim de dos anys.  
5. Documentació addicional  
A l'efecte de verificació de les activitats incloses en aquest conveni, els consorcis i les entitats locals posaran a la disposició d'Ecoembes tot document justificatiu relacionat amb el conjunt de les operacions objecte de facturació no inclòs en els epígrafs anteriors, sempre que es notifique com cal i hi haja una justificació prèvia.  
  
  
PAGAMENT DE LES FACTURES PER PART D'ECOEMBES  
El pagament de les factures, en el cas de l'Administració, es durà a terme en els 30 dies següents a la data de recepció en Ecoembes de les factures completes, considerant-se com a tal la factura amb tota la documentació requerida en aquest annex. A aquest efecte, es tindrà en compte el calendari de pagaments establit per Ecoembes i publicat en el sistema web de facturació. Per a entitats diferents de l'Administració, s'estarà també al que es disposa en la normativa vigent aplicable.  
Amb caràcter general, la forma de pagament serà per transferència bancària, amb la possibilitat de pagament a través de confirmació de pagaments, d'acord amb les entitats financeres establides per Ecoembes.  
Excepcionalment, en el cas de factures de regularització que tinguen efectes retroactius, i sempre que no es tracte exclusivament d'un increment de preus, s'abonaran en els 60 dies següents a la data de recepció en Ecoembes per a fer possible que siguen verificades adequadament. L'import d'aquestes factures, si resultara a favor d'Ecoembes, es descomptarà de l'import de les factures successives, llevat que hi haja un altre acord.  
  
TERMINIS DE PRESCRIPCIÓ PER A LA PRESENTACIÓ DE FACTURES  
El termini de presentació de les factures a Ecoembes no podrà excedir els nou mesos, a comptar des de la finalització del període al qual es referisquen o, si és el cas, des de la data prèviament acordada entre les parts, llevat que la causa siga imputable a Ecoembes. En cas de superar-se aquest termini, s'entendrà prescrit el compromís de pagament per part d'Ecoembes.  
Referent a aquesta qüestió, si els consorcis i les entitats locals han emés factures a Ecoembes una vegada superat el termini de prescripció assenyalat en el paràgraf anterior, es procedirà a emetre factures d'abonament d'aquestes.  
En cas que els consorcis i les entitats locals no remeten a Ecoembes la documentació justificativa addicional relativa a la facturació, no es tramitaran les factures presentades fins que no es reba aquesta documentació. Es tindrà un termini d'esmena de l'error comés de sis mesos a comptar des de la reclamació de la documentació pendent.  
En el cas que, una vegada facturat un concepte, l'entitat o Ecoembes detecte que els elements que defineixen la facturació d'aquest concepte són incorrectes, podrà procedir-se a la rectificació d'aquests sempre que es referisquen a un període comprés en els quatre anys següents a la meritació d'aquest concepte.  
  
ECOEMBES  
c/ Marcelo Spínola, núm. 14, 3a planta  
28633 Madrid  
a/ Direcció Economicofinanciera  
  
DESIGNACIÓ DE L'EMPRESA QUE FARÀ EL SERVEI/CAMPANYA/PROJECTE DE/D- -   
Distingits senyors/es:  
A l'efecte del que preveu el conveni marc de col·laboració amb Ecoembes, aquesta entitat, com a titular de la competència que li atribueix la normativa vigent per a la gestió de residus d'envasos, us comunica que l'empresa designada per a fer el servei/campanya/projecte de/d- ?, inclòs en l'annex II del conveni esmentat, i dur a terme l'emissió de les factures corresponents a Ecoembes des del dia 1 de/d- - (només s'apliquen les designacions per mesos complets) serà l'empresa - (raó social de l'empresa, adreça, núm. de telèfon, núm. de fax i nom del responsable).  
L'adjudicació d'aquests serveis/campanya/projecte l'ha duta a terme l'entitat/comunitat autònoma segons el procés de licitació pertinent. Qualsevol modificació en la designació s'haurà de comunicar a Ecoembes amb antelació suficient.  
Sense que calga afegir-hi res més, reben una salutació cordial,  
Signat:  
Entitat que delega   
Generalitat/consorci/entitat local  
  
  
  
ANNEX IV  
Procediments de seguiment i control d'activitats  
  
ANNEX IV.I  
Procediments de seguiment de la recollida selectiva  
  
ANNEX IV.I.1  
Programa de caracterització de residus d'envasos lleugers  
  
1. Metodologia per a la determinació de la mostra representativa en una caracterització de residus d'envasos lleugers  
La metodologia respon a la necessitat de definir el nombre de mostres necessàries per a estimar la proporció d'envasos lleugers presents en el material procedent de la recollida selectiva en cada entitat, i com han de repartir-se al llarg de l'any (repartiment mostral), de manera que l'estimació de la proporció d'impropis del material caracteritzat no excedisca un cert marge d'error assumible des del punt de vista estadístic, amb una certa probabilitat coneguda com a nivell de confiança.  
Per a plantejar aquesta metodologia estadística es va procedir a estudiar quines variables influeixen sobre la proporció d'impropis que s'obtenen en una caracterització, i es va comprovar que el sistema de recollida és una variable que influeix directament en la composició dels residus; per tant, la metodologia s'aplicarà, per a cada entitat, per sistema de recollida.  
L'objectiu fonamental és garantir la representativitat de la dada de qualitat dels envasos lleugers expressada com a percentatge d'impropis continguts en el residu. La metodologia s'ha dissenyat per tal de controlar l'error en l'estimació del percentatge d'impropis amb un marge d'error del 5 %.  
La metodologia estadística parteix de les dades històriques de caracterització disponibles.  
Es denota n el nombre de caracteritzacions disponibles i P\_1, - , P\_n la proporció d'impropis obtinguda en cada caracterització. Així mateix, es denota amb tp la proporció teòrica d'impropis que pretenem estimar.  
Per a donar resposta a l'objectiu d'obtindre estimacions precises de la proporció teòrica d'impropis es recorre al mètode pivotal, per a construir l'interval de confiança per a la proporció d'impropis (tp), prenent com a pivot la mitjana estandarditzada (mP), que es calcula a partir dels valors P\_1, - , P\_n  
Com a resultat s'obté un interval de confiança delimitat superiorment i inferiorment:  
  
  
  
Una vegada construït aquest interval, es fixa el nivell de confiança i el radi d'aquest interval (associat amb el marge d'error) i s'aïlla n en l'expressió d'aquest radi. D'aquesta manera, s'obté la fórmula següent, que és la que ha d'aplicar-se a cada entitat per a cada sistema de recollida:  
  
  
en què:  
- n és el nombre de caracteritzacions que s'han de fer.  
- és la variabilitat o desviació típica de cada entitat. En el cas d'entitats incorporades recentment, o que canvien de sistema de recollida o n'incorporen un de nou, com que no disposen d'una dada pròpia de desviació típica, s'aplicarà la corresponent al sistema de recollida de què es tracte en cada cas.  
- z és el factor que garanteix amb una certa probabilitat que l'error d'estimació no superarà un cert valor (segons la hipòtesi de normalitat). En aquest cas, treballem amb intervals de confiança fixats en el 95 %.  
- E és el marge d'error fixat per a l'estimació de la proporció d'impropis, que és del 5 %.  
- N és el nombre màxim de caracteritzacions que podrien fer-se en cas que es caracteritzara tot el residu. L'expressió (N - n/N) inclou una correcció en el nombre de caracteritzacions en el cas que N no siga molt gran.  
Una vegada construït l'interval de confiança, en aplicar aquesta fórmula s'obté n, que és el nombre de mostrejos que cal fer en un any per a una determinada entitat i sistema de recollida, per a aconseguir un resultat representatiu, és a dir, garantir amb un nivell de confiança del 95 % que l'error comés en l'estimació del percentatge d'impropis és inferior al definit.  
  
2. Distribució de les mostres al llarg de l'any (repartiment mostral) i ajust del nombre de mostres  
Una vegada que la metodologia proposada permet veure el nombre de mostres que s'han de fer per a un període anual, convé definir el criteri per a distribuir-les al llarg de l'any.  
El nombre total de mostres obtingut es repartirà proporcionalment i homogèniament entre els tres quadrimestres de l'any natural (tenint en compte la possibilitat de certs ajustos per necessitats operatives o per la incorporació de variables que siguen influents en vista de les dades de caracterització obtingudes). Si el nombre de mostres aconsellat és inferior a tres, és a dir, no hi ha possibilitat de repartiment proporcional, es realitzaran en els dos primers quadrimestres (si són dues mostres, una en cada quadrimestre) o en el primer quadrimestre (si es tracta d'una única mostra). Igualment caldrà tindre en compte els ajustos per necessitats operatives.  
Es considera oportú preveure adaptacions en el nombre de caracteritzacions si el resultat obtingut fa pensar en un canvi en la pauta de comportament de la qualitat del material. Així, la metodologia establida segueix un procés iteratiu, que s'alimenta de si mateix, de manera que les caracteritzacions realitzades al llarg d'un quadrimestre s'incorporaran al registre històric, juntament amb la resta dels paràmetres bàsics, i s'aplicarà de nou la metodologia per al període següent, per a obtindre, així, un nombre de mostres per a cada entitat i sistema de recollida. Aquest nombre de mostres tornarà a repartir-se per quadrimestres i permetrà obtindre els mostrejos aconsellats per al període següent.  
En cas que la qualitat del residu siga excel·lent (inferior al 15 % de contingut d'impropis), es podran fer únicament mostrejos de confirmació dels resultats històrics i se'n podrà ampliar el nombre segons els resultats que indique la metodologia en el moment en què es produïsca un augment significatiu del percentatge d'impropis.  
  
Ajust del nombre de mostres per detecció de dades situades en els extrems de la distribució poblacional  
El procediment de detecció del càlcul d'un interval de confiança per a una nova observació es basa en les caracteritzacions ja realitzades per a una entitat. Si la nova caracterització no es troba continguda en l'interval de confiança definit, es pot considerar que s'ha produït un canvi en la distribució, en el sentit que aquesta nova dada prové d'una distribució amb una mitjana diferent de la que va originar les dades anteriors.  
  
Si X\_1, - , X\_n són les n dades anteriors procedents de la mateixa entitat i sistema de recollida durant un any, i és la desviació típica de les caracteritzacions (desviació típica comuna o específica, aplicant els mateixos criteris ja determinats en la metodologia de caracterització), l'interval de confiança adoptaria la forma següent:  
  
  
  
en què és la mitjana mostral de les dades X\_1, - , X\_n i z/2 és el quantil de la distribució normal estàndard que permet obtindre un nivell de confiança 1?. Per a l'elecció habitual d'un nivell de confiança del 95 %, z/2 pren el valor 1,96.  
En el moment de disposar d'una nova caracterització, ens preguntem si prové d'una distribució amb la mateixa mitjana que les anteriors, o si s'ha produït un desplaçament de la distribució cap a valors més grans o xicotets. Si indiquem la nova observació amb X\_0, la considerarem discrepant amb les anteriors en el sentit que acabem de descriure, si no es troba dins de l'interval de confiança que hem calculat sobre la base de les caracteritzacions prèvies. En aquest cas, es realitzarà una nova caracterització i es considerarà, amb caràcter general, tant la primera dada obtinguda com la de la nova caracterització.  
  
  
3. Planificació dels treballs de caracterització  
Ecoembes planificarà la realització dels mostrejos, coordinant amb les empreses de caracterització i els responsables de les plantes de selecció o estacions de transferència tots els detalls necessaris per a l'organització d'aquests mostrejos.  
Si cal, Ecoembes podrà sol·licitar a l'entitat que, a través del sistema web de gestió, comunique a Ecoembes els horaris i les dates de lliurament del material amb una antelació mínima de sis dies.  
  
  
4. Procediment per a la realització d'un mostreig per a la caracterització de residus d'envasos lleugers en plantes de selecció i estacions de transferència  
S'haurà d'aconseguir una mostra tan homogènia com siga possible sobre la qual fer la separació de materials. La mostra es podrà prendre dels punts següents, en funció de les característiques de la planta i de l'objectiu dels treballs:  
- Directament dels vehicles de recollida en arribar a la planta de selecció o estació de transferència.  
- De la platja de descàrrega de la planta de selecció.  
- De la fossa de recepció de la planta de selecció.  
Depenent del punt del qual es prenga el material objecte d'anàlisi, es procedirà a prendre la mostra de la manera següent:  
- En els casos en què es prenga el material d'un vehicle recol·lector, tot el contingut d'aquest s'abocarà sobre una superfície neta i pavimentada. A continuació, es procedirà a homogeneïtzar-lo per mitjans mecànics i es prendrà una quantitat de, aproximadament, uns 1.000 kg.  
  
- Si el material s'obté de la platja de descàrrega o de la fossa de recepció, es prendrà, després d'haver-lo homogeneïtzat, una quantitat d'uns 1.000 kg.  
Aquests 1.000 kg de material (tant si s'han pres de vehicle recol·lector com de la fossa de recepció o la platja de descàrrega) seran depositats en una superfície neta i pavimentada, per a procedir a estendre'ls i homogeneïtzar-los per mitjans mecànics.  
Després d'aquesta homogeneïtzació, es farà un primer quartejament i es prendrà el material de dos quarts oposats triats a l'atzar. Aquest material s'estendrà a banda i es realitzarà l'obertura de les bosses tancades.  
Sobre aquesta fracció de material, d'uns 500 kg, s'efectuarà una homogeneïtzació i un segon quartejament. Posteriorment, es realitzarà l'obertura de les bosses que encara continuen tancades i, finalment, es prendran 50 kg de cada quart i, a més, 25 kg de dos quarts oposats triats a l'atzar. D'aquesta manera, s'obtindran 250 kg de mostra sobre la qual es farà la separació de materials.  
L'entitat haurà de facilitar els mitjans i les accions que calguen per a dur a terme la caracterització. En cas d'impossibilitat d'utilitzar els equips d'una planta per a la realització dels mostrejos per alguna causa degudament justificada, com ara que s'utilitzen a temps complet per a les operacions bàsiques de gestió en la planta, Ecoembes haurà de facilitar els equips necessaris i podrà acordar amb cada planta alternatives per a la realització dels mostrejos; per exemple, que es desenvolupen en horari fora dels torns de treball.  
La separació dels materials s'haurà d'efectuar manualment sobre una taula de triatge instal·lada amb aquesta finalitat, dels quals es destriaran les fraccions següents:  
Material sol·licitat (residus d'envasos lleugers):  
- PET.  
- PEAD natural.  
- PEAD color.  
- PVC.  
- Film (excepte les bosses d'un sol ús).  
- Film bosses d'un sol ús.  
- Resta de plàstics.  
- Acer.  
- Alumini.  
- Cartó per a begudes/aliments (bric).  
- Fusta.  
  
Material no sol·licitat:  
- Matèria orgànica.  
- Restes de jardí i podes.  
- Cel·luloses.  
- Tèxtils.  
- Fusta no envàs.  
- Fusta envàs comercial/industrial.  
- Vidre (envasos).  
- Plàstics no envàs (excepte film bossa fem).  
- Film bossa fem.  
- Plàstics envàs comercial/industrial (excepte film comercial/industrial).  
- Film comercial/industrial.  
- Restes d'obres menors.  
- Acer no envàs.  
- Acer envàs comercial/industrial.  
- Alumini no envàs.  
- Alumini envàs comercial/industrial.  
- Altres (indiqueu-ne els significatius).  
- Paper-cartó:  
· Paper imprés.  
· Envàs domèstic amb punt verd.  
· Envàs domèstic sense punt verd.73  
· Envàs comercial amb punt verd.73  
· Envàs comercial sense punt verd.73  
  
Quan la identificació dels envasos de paper-cartó entre domèstic amb punt verd o sense73 i comercial amb punt verd o sense73 resulte impossible, s'hauran de separar i formar dues fraccions d'envàs domèstic dubtós i envàs comercial dubtós, respectivament. La fracció de dubtosos domèstic es repartirà proporcionalment entre els que hagen resultat domèstic amb punt verd73 i domèstic sense punt verd.73 Es farà igual amb la fracció de dubtosos comercial.  
  
El pes total de la mostra caracteritzada s'obtindrà per la suma de pesos dels materials separats. Per a realitzar la pesada dels materials es disposarà d'una bàscula de precisió adequadament verificada i calibrada.  
El resultat de cada mostreig es reflectirà en una fitxa de caracterització.  
  
5. Càlcul de la mitjana mòbil, d'aplicació a la recollida selectiva d'envasos lleugers  
Amb les caracteritzacions fetes al llarg d'un quadrimestre es calcula la mitjana quadrimestral, per a cada entitat i sistema de recollida, com a mitjana aritmètica de les caracteritzacions fetes al llarg d'aquest quadrimestre. Si en un quadrimestre no es fa cap caracterització, la mitjana quadrimestral d'aquest període serà la del quadrimestre immediatament anterior.  
De cara a considerar-la en la facturació per la recollida selectiva d'envasos lleugers, es defineix la mitjana mòbil d'aplicació en cada quadrimestre, que s'obté a partir de la mitjana quadrimestral del percentatge d'impropis dels tres quadrimestres anteriors, ponderada amb les quantitats recollides en cadascun.  
D'aquesta manera, el percentatge d'impropis es va actualitzant, aplicant un sistema de mitjanes mòbils, és a dir, en cada quadrimestre s'incorporen al càlcul del valor mitjà els resultats obtinguts en els tres quadrimestres immediatament anteriors.  
Exemple: El valor del percentatge d'impropis aplicable a la facturació del 2n quadrimestre de 2007 serà la mitjana ponderada de les caracteritzacions realitzades en els tres quadrimestres immediatament anteriors (2n i 3r de 2006 i 1r de 2007) amb els quilos recollits per entitat i sistema de recollida en cadascun dels quadrimestres.  
Com que hi ha un percentatge reduït de film comercial adherit al sistema integrat, a l'efecte del càlcul de la mitjana mòbil es considerarà com a material sol·licitat un màxim de fins a l'1,10 % del film comercial present en cada mitjana quadrimestral, obtingut per a cada entitat i sistema de recollida.  
Així mateix, si es demostra que, per a una fracció concreta de material sol·licitat, el grau d'adhesió al SIG és inferior al 80 %, s'aplicarà un ajust en el percentatge de material sol·licitat a l'efecte del càlcul de la mitjana mòbil. L'ajust es quantificarà de la manera següent:  
- Si és possible determinar el grau d'adhesió per mitjà de la identificació per marcatge o similar, es durà a terme aquesta quantificació en els mostrejos per a cada entitat (per a fer-ho, s'adaptarà la fitxa de caracterització de l'apartat 4). El percentatge de material no adherit obtingut es considerarà com a material no sol·licitat per al càlcul de la mitjana mòbil.  
- Si no és possible determinar el grau d'adhesió per mitjà dels mostrejos, es fixarà un percentatge general a escala nacional relatiu al grau de no adhesió i que es considerarà com a material no sol·licitat. Ecoembes haurà de presentar la justificació necessària d'aquest grau de no adhesió davant de la comissió mixta de seguiment, vigilància i control.  
En el cas de posar-se en marxa la recollida selectiva o el canvi de sistema de recollida, no hi haurà dades històriques per a fer mitjanes. En aquests casos s'actuarà de la manera següent: el primer quadrimestre es faran caracteritzacions a l'entitat d'acord amb el que defineix la metodologia estadística, que seran les que s'apliquen, si és el cas, al quadrimestre següent. En el quadrimestre següent es faran noves caracteritzacions i es podrà ja calcular la mitjana ponderada amb el quadrimestre anterior, per a aplicar-la al següent. I així fins que hi haja un registre històric de tres quadrimestres (període anual), moment a partir del qual serà aplicable el procediment general. Mentre no es dispose de caracteritzacions d'una entitat, es considerarà un 25 % a l'efecte de la facturació.  
En el cas d'entitats que canvien d'unitat de gestió o passen a formar-ne una de nova.  
Per a municipis que canvien d'unitat de gestió, se'ls aplicarà el percentatge de la unitat de gestió a la qual s'incorporen.  
El municipi que procedeix d'una unitat de gestió i passa a formar-ne una de nova heretarà l'última dada de la unitat de gestió de procedència.  
  
En el cas que diverses entitats realitzen la recollida selectiva de manera agrupada en una única ruta de recollida, formaran el que es denomina una unitat de caracterització. En aquest cas, tot el programa de caracteritzacions es farà en l'àmbit de la unitat de caracterització i totes les entitats que la formen seran caracteritzades conjuntament.  
  
  
6. Caracterització representativa del material d'entrada a una planta de selecció  
La caracterització representativa del material d'entrada d'una planta de selecció es calcularà de la manera següent:  
1. Es parteix de la mitjana quadrimestral de cada entitat que lliure material en la planta de selecció. Per a fer-ho, es fa una mitjana dels resultats de les caracteritzacions realitzades durant aquell quadrimestre.  
2. S'obté la caracterització quadrimestral de la planta, com a mitjana ponderada en funció de les quantitats de material lliurat en la planta en el quadrimestre corresponent, de les entitats que han lliurat material en aquesta planta.  
3. La caracterització representativa s'obté calculant la mitjana ponderada de les caracteritzacions quadrimestrals dels tres quadrimestres anteriors. És l'equivalent a la mitjana mòbil per a la recollida selectiva.  
  
Igual que en el cas de la mitjana mòbil per a la recollida, es considerarà com a material sol·licitat un màxim de fins a l'1,10 % de film comercial present en cada caracterització quadrimestral obtinguda.  
Aquesta caracterització representativa es considerarà en relació amb el càlcul de l'incentiu per rendiment de la selecció. A aquest efecte, la caracterització representativa obtinguda anualment serà comunicada de l'entitat a través del sistema web de gestió, la qual podrà manifestar desacord amb el valor obtingut en el termini màxim de 15 dies des de la comunicació a través del sistema web de gestió. En aquest cas, les parts revisaran els paràmetres de partida i els càlculs realitzats, per a obtindre el valor de la caracterització representativa que serà aplicable.  
  
  
7. Accés a la informació  
L'accés als resultats de les caracteritzacions, a través del sistema web de gestió, estarà disponible tant per a l'entitat propietària de la instal·lació de destinació com per a l'entitat el material de la qual haja sigut analitzat.  
  
  
ANNEX DD.T.9.XTV  
Caracterització del paper-cartó de la recollida monomaterial  
  
En l'annex II de col·laboració econòmica s'estableix la funció que determina el percentatge d'envasos de paper-cartó adherits al SIG i que, amb caràcter general, s'aplicarà a totes les entitats per a la facturació per la recollida selectiva de paper-cartó monomaterial.  
Tal com s'indica en l'annex esmentat, si una entitat no està d'acord amb aquest percentatge, ho comunicarà a la Generalitat i a Ecoembes i s'aplicarà el que es preveu en aquest annex de cara a obtindre un altre valor. Ecoembes també podrà acollir-se al que es preveu en aquest annex per a una determinada entitat, si hi ha proves raonables que el valor establit en l'annex II no representa el percentatge real d'envasos de paper-cartó adherits al SIG.  
  
Pla de caracterització del material recollit en el sistema de recollida de paper-cartó  
L'entitat que sol·licite el desplegament del pla de caracterització n'assumirà el cost de desplegament, cosa que es podrà fer amb les empreses que tinga contractades Ecoembes (i en aquest cas es podrà descomptar el cost de la facturació per la recollida de paper-cartó) o contractar directament altres empreses, sempre que s'utilitze la metodologia descrita en aquest annex.  
El contingut del pla de caracterització s'haurà de recordar abans que el despleguen entre l'entitat i Ecoembes, per al qual caldrà tindre en compte les consideracions següents:  
  
1. Metodologia per a la determinació del nombre de mostres  
L'objecte d'aquesta metodologia és determinar el nombre de mostres que haurà de fer l'entitat per a obtindre la dada del percentatge d'envasos de paper-cartó adherits al SIG amb un cert nivell de precisió prefixat (marge d'error). L'objectiu del mostreig consisteix a controlar la precisió de l'estimació, i per tant cal estimar la variabilitat.  
  
Per a una entitat donada, i sobre la base de la dada de la variabilitat (o desviació típica) , el nombre n de caracteritzacions necessari per a aconseguir una precisió (o marge d'error) donada , ha de verificar:  
  
  
  
en què z/2 és un factor que permet controlar el percentatge de mostres per a les quals se supera el marge d'error e.  
Per a aquest càlcul, s'ha triat un nivell de confiança del 95 % i una precisió o marge d'error (e) del 10 %. Si no es disposa del valor de variabilitat concret per a una entitat, s'utilitzarà el valor de la variabilitat mitjana de totes les mostres existents per a la recollida selectiva de paper-cartó.  
Una vegada determinat el nombre n de caracteritzacions necessàries per a arribar als nivells de confiança i precisió desitjats, es pot construir un interval de confiança de la proporció global (o «real») p d'envasos de paper-cartó adherits al SIG. Així, a partir d'una mostra de n caracteritzacions en una entitat donada, s'obtenen n observacions p1, p2, - , pn de la proporció d'envasos de paper-cartó adherits. Basant-se en aquesta informació mostral, s'estableix que, amb probabilitat, el valor de p pertany a l'interval següent:  
  
  
  
en què ?p és la mitjana dels percentatges observats en la mostra:  
  
  
  
i s és el valor de la variabilitat utilitzat en la determinació de la grandària mostral n.  
  
En el cas que n siga més gran que 1, es podrà actualitzar aquest valor de la variabilitat per a futurs mostrejos, utilitzant la variabilitat observada en la mostra o arrel quadrada de la variància mostral:  
  
  
Una vegada construït l'interval de confiança, en aplicar aquesta fórmula s'obté n, que és el nombre de mostrejos a fer en un any per a una determinada entitat, per a aconseguir un resultat representatiu, és a dir, garantir amb un nivell de confiança del 95 % que l'error comés en l'estimació del percentatge d'envasos de paper-cartó adherits al SIG és inferior al definit.  
Si l'entitat té més d'un sistema de recollida, es determinarà un valor únic d'aplicació per a tots els sistemes. S'haurà de dissenyar l'elecció de les mostres de manera que s'obtinga un valor representatiu del total.  
  
  
2. Realització i elecció de les mostres  
Si bé seria preferible un repartiment dels mostrejos obtinguts segons el punt anterior al llarg d'un any, per a tindre una imatge més ajustada a possibles variacions estacionals, s'admet la realització en un període més curt.  
Donada la possible variabilitat de la composició del material recollit en funció de les rutes (zones d'alta densitat comercial, zones residencials, presència d'institucions, etc.) i sistemes de recollida, s'hauran de triar diferents tipus de rutes i sistemes i fer un repartiment de les mostres de la manera més similar possible a la realitat.  
  
3. Procediment per a la realització d'un mostreig per a la caracterització d'envasos de paper-cartó  
La mostra es prendrà del material procedent dels vehicles de recollida una vegada descarregat.  
Per a poder dur a terme la caracterització, es coordinarà amb l'entitat local o el seu operador la disponibilitat d'una quantitat mínima de paper-cartó sobre la qual seleccionar la mostra a caracteritzar i la procedència. Aquesta quantitat mínima serà de 1.000 kg, llevat que per alguna causa justificada haja de fer-se sobre una quantitat inferior.  
Per a realitzar la caracterització, es procedirà a l'homogeneïtzació del total de paper-cartó referit anteriorment. Posteriorment, se separarà en quatre parts iguals en pes i es destriaran 50 kg de cada quart per a així obtindre els 200 kg necessaris sobre els quals fer la separació de materials.  
El material que s'haurà de caracteritzar se separarà en aquestes sis categories:  
- Paper imprés.  
- Envasos de paper-cartó:  
- Envàs domèstic amb punt verd.  
- Envàs domèstic sense punt verd.76  
€ Envàs comercial amb punt verd.76  
€ Envàs comercial sense punt verd.76  
€ Resta de materials.  
Quan la identificació dels envasos de paper-cartó entre domèstic amb punt verd o sense76 i comercial amb punt verd o sense76 resulte impossible, s'hauran de separar i formar dues fraccions d'envàs domèstic dubtós i envàs comercial dubtós, respectivament. La fracció de dubtosos domèstic es repartirà proporcionalment entre els que hagen resultat domèstic amb punt verd76 i domèstic sense punt verd.76 Es farà igual amb la fracció de dubtosos comercial.  
  
El pes total de la mostra caracteritzada s'obtindrà per la suma de pesos dels materials separats. Per a realitzar la pesada dels materials es disposarà d'una bàscula de precisió adequadament verificada i calibrada.  
El resultat de cada mostreig es reflectirà en una fitxa de caracterització.  
  
4. Obtenció de la caracterització mitjana  
El pla de caracterització inclourà el criteri per a obtindre la caracterització mitjana a partir dels mostrejos realitzats, amb el desglossament següent:  
- Paper imprés.  
- Envasos de paper-cartó:  
- Envàs domèstic amb punt verd.  
- Envàs domèstic sense punt verd.77  
€ Envàs comercial amb punt verd.77  
€ Envàs comercial sense punt verd.77  
€ Resta de materials.  
En funció de la variabilitat de les rutes triades per als mostrejos, la caracterització mitjana podrà calcular-se com a mitjana aritmètica de cada fracció o utilitzant algun sistema de ponderació.  
  
5. Percentatge d'envasos de paper-cartó adherits al SIG i d'utilització en la facturació per recollida selectiva de paper-cartó  
Una vegada desplegat el pla de caracterització, es fixarà el nou percentatge que representen els envasos adherits al SIG. Per a obtindre aquest valor se sumaran els percentatges d'envàs domèstic amb punt verd77 i sense punt verd i d'envàs comercial amb punt verd.77 Així mateix, podran dur-se a terme els ajustos necessaris en relació amb el marcatge del punt verd77 (tant per als envasos domèstics com per als envasos comercials adherits voluntàriament), amb la finalitat de reflectir de la manera més adequada els envasos adherits al SIG.  
Aquest percentatge serà el que s'aplique en la facturació de l'entitat des del mes següent a obtindre'l i, almenys, durant un any.  
Transcorregut aquest any, l'entitat podrà sol·licitar la realització d'un nou pla de caracterització o mantindre el valor obtingut.  
  
  
ANNEX IV.I.2  
Procediment de rebuig de vehicles de recollida de residus d'envasos lleugers en instal·lacions  
  
Aquest procediment té per objecte evitar l'entrada en les estacions de transferència o en les plantes de selecció de vehicles procedents, en teoria, d'una recollida selectiva d'envasos lleugers, però que realment continguen material mesclat de diferents tipus de residus (contenidor groc més contenidor resta; contenidor resta; voluminosos), així com evitar l'entrada de camions que, encara que procedisquen de la recollida selectiva, presenten unes característiques determinades (presència de material hospitalari de risc, residus perillosos, materials nocius per a equips, excessiva compactació - ) que facen impossible que siguen processats sense les garanties de seguretat suficients.  
Per a aconseguir l'objectiu del procediment, és necessari que les parts implicades, i especialment les plantes de selecció, l'apliquen amb racionalitat, objectivitat i proporcionalitat, buscant el màxim consens i sempre sobre la base de la fi última de millorar la recuperació de residus d'envasos.  
  
1. Abast  
El procediment de control d'entrades s'aplica en totes les instal·lacions que reben material procedent de la recollida selectiva d'envasos lleugers: plantes de selecció i estacions de transferència. No s'aplica en el cas d'assignacions provisionals (termini no superior a 3 mesos) de plantes de selecció a causa, per exemple, de tancaments temporals per obres.  
  
2. Plantejament  
El procediment consisteix en l'aplicació de tres possibles nivells de control consecutius: control per pes, control visual i caracterització.  
  
- Control per pes  
Es controla el pes de la càrrega de cada vehicle de recollida que accedisca a la instal·lació. Aquest control es basa en la relació existent entre el percentatge d'impropis, que és conegut per a cada entitat, i la densitat del material. A partir de la dada de densitat i aplicant un factor de compactació en vehicle i el volum de la caixa, s'obté el pes «esperat» de la càrrega. En l'apartat 6 es defineix el mecanisme de càlcul. Se'n defineixen dos nivells: un pes màxim (que correspondria a un material amb més del 60 % d'impropis) que té com a conseqüència el rebuig directe del vehicle, i un pes de referència (per a preveure desviacions sobre les hipòtesis bàsiques de càlcul: densitat, factor de compactació) que, si se supera, donaria pas al control visual.  
  
Per a aplicar el control per pes, s'ha de disposar d'una llista actualitzada amb informació de tots els vehicles de recollida. Ecoembes habilitarà, a través del sistema web de gestió en internet, la càrrega d'aquesta informació per part de les entitats locals (per a cada vehicle s'indicarà la matrícula, el volum de la caixa, la tara, el tipus de recollida ?superior, posterior, lateral?, si compacta o no, si és bicompartimentat o no, i data de baixa del vehicle). Amb aquesta informació i amb els resultats de percentatges d'impropis obtinguts en les caracteritzacions, Ecoembes elaborarà, cada quadrimestre, una taula amb els límits de pesos (índex màxim i índex de referència) de cada vehicle de cada entitat.  
  
Les plantes de selecció i estacions de transferència tindran accés, a través del sistema web de gestió, a la informació de les entitats que lliuren els seus envasos lleugers en aquestes plantes i la utilitzaran per a l'aplicació del procediment. Si a una planta o estació arriba un vehicle que no està incorporat en les taules, el responsable de la planta ho comunicarà a l'entitat local (amb còpia a Ecoembes) perquè el done d'alta en el sistema web de gestió; si, transcorregut un mes des de l'enviament de la comunicació, l'entitat no l'ha donat d'alta, la planta podrà decidir no permetre l'entrada d'aquest vehicle.  
  
- Control visual  
Suposa el control de l'aparença del material. S'aplica quan el pes d'un vehicle està entre el pes de referència i el pes màxim, i també en plantes de selecció quan, tot i no arribar al pes de referència, en descarregar la càrrega s'identifiquen materials de risc per a la seguretat dels operaris o nocius per als equips de la planta (seria aplicable, per exemple, per al control de rutes problemàtiques que la planta identifica en la faena diària).  
Per a dur a terme el control visual, se separa el material del vehicle que ha superat el pes de referència en una zona aïllada i es procedeix a avisar, en el mateix dia, a l'entitat d'origen del material. La instal·lació ha de justificar adequadament la incidència detectada i l'origen, inclòs un registre fotogràfic del material. Es concedeix un màxim de 24 hores (o 2 dies hàbils en el cas de plantes amb prou espai) perquè es persone en la instal·lació un representant de l'entitat, el qual procedirà, juntament amb el representant de la instal·lació, a fer el control visual. Les entitats podran delegar la realització del control visual a l'operari de recollida del vehicle, com a manera d'agilitar el desenvolupament del procediment.  
Els aspectes per a tindre en compte en el control visual seran: en primer lloc, la desviació de la qualitat aparent del material respecte de la qualitat obtinguda en les caracteritzacions del quadrimestre anterior (desviació global o desviació en certes fraccions significatives); en segon lloc, presència d'elements de risc (hospitalaris, perillosos) o nocius per a equips (voluminosos, pedres). La conclusió d'aquest control pot ser: acceptació, rebuig parcial, rebuig total o pas al següent nivell de control (caracterització). En el cas d'estacions de transferència que no disposen d'una zona per a la descàrrega i el control visual, es donarà l'opció de desviar el vehicle a una altra instal·lació segons disponibilitat, en la qual siga possible la descàrrega per al control visual. En el supòsit de desviar-se a una altra instal·lació, des del moment en què hi faça la descàrrega, aquesta instal·lació passa a ser la responsable de l'aplicació de la resta del procediment.  
  
- Caracterització:  
Consisteix a fer una caracterització per a determinar el percentatge de cada fracció en el material. És l'últim nivell de control, que s'aplica en el cas que prèviament les parts no s'hagen posat d'acord en el control visual i decidisquen sotmetre's a aquest control (el representant de l'entitat i el de la instal·lació han de formalitzar un document en què indiquen que acorden fer la caracterització). S'aplicarà la metodologia de caracterització del conveni. Si la caracterització la du a terme la mateixa empresa que les està realitzant dins del programa de caracteritzacions, Ecoembes admetrà la intermediació financera que es descriu en l'apartat següent. No obstant això, si la planta i l'entitat trien de comú acord una altra empresa de caracterització, Ecoembes no admetrà la intermediació financera; en aquest últim cas, a més, s'avisarà a Ecoembes perquè aquesta puga comprovar l'aplicació de la metodologia correcta. El resultat de la caracterització es contrasta amb la dada de qualitat existent per a l'entitat (mitjana aritmètica del quadrimestre natural immediatament anterior a la data del control). Si hi ha una quantitat d'impropis superior a la desviació admesa, la conclusió és que el material ha de ser rebutjat, si no supera la desviació, el material és admés. En l'apartat 7 s'indiquen els criteris de contrast.  
  
  
3. Fluxos econòmics derivats  
- Quantitat a facturar a Ecoembes com a recollida selectiva  
Des del moment en què un vehicle supere els límits de pes i la càrrega siga apartada per a la realització de controls posteriors, el pes del material no computaria inicialment com a entrada procedent de recollida selectiva a l'efecte de la facturació a Ecoembes i la incidència quedaria pendent de resolució. En funció de la conclusió del procediment, el pes del material computarà o no, per a establir el total de material recollit mensualment. Les plantes de selecció o estacions de transferència són les responsables de l'aplicació correcta d'aquest control de pesos.  
  
  
- Costos derivats de l'aplicació del procediment  
Els costos derivats de l'aplicació del procediment, que són: cost de fer la caracterització i cost de gestionar com a rebuig el material no acceptat (inclòs el transport fins a instal·lació de gestió si no està en el mateix recinte), seran assumits:  
- Si en el control visual, les parts arriben a un acord pel qual el material ha d'anar a rebuig, l'entitat assumeix els costos de gestió.  
- Si es passa al següent nivell de control i, en la caracterització, el resultat és no conforme, tots els costos els assumeix l'entitat; si el resultat és conforme, tots els costos els assumeix la planta de selecció o l'estació de transferència.  
Amb la finalitat de facilitar la gestió dels fluxos econòmics derivats de l'aplicació del procediment, Ecoembes podrà fer la intermediació entre l'entitat i la planta de selecció o l'estació de transferència, quan siga l'entitat la que haja d'assumir el cost. En aquest cas, s'aplicaran les condicions següents:  
- Llevat que l'entitat comunique per escrit a Ecoembes, i a la planta de selecció o estació de transferència on lliure els envasos, que vol mantindre els fluxos econòmics directament amb aquesta, es considerarà que el cost de gestió del rebuig i el cost de realització de la caracterització s'abonaran a través d'Ecoembes. D'aquesta manera, Ecoembes pagarà a la planta de selecció els possibles costos que aquesta haja assumit (gestió del rebuig) i, si és el cas, a l'empresa caracteritzadora (sempre que siga la mateixa empresa contractada per al desenvolupament del programa de caracterització) pel mostreig fet. La planta de selecció i l'empresa caracteritzadora emetran una factura a Ecoembes pel cost suportat. Al seu torn, Ecoembes notificarà l'import d'aquesta factura a l'entitat corresponent, per tal que en la facturació corresponent al sobrecost per recollida selectiva aparega minorat aquest import fins a la cancel·lació total de la quantitat pagada per Ecoembes.  
  
- Si, malgrat optar pel pagament directe, l'entitat no procedeix al pagament a la planta de selecció o a l'empresa caracteritzadora en el termini màxim de 6 mesos des de l'emissió de les factures per parts d'aquestes, es podran dirigir a Ecoembes perquè s'aplique el que es preveu en el punt anterior.  
En relació amb la gestió del material rebutjat, hi ha dues opcions:  
  
- Que la mateixa entitat es faça càrrec de retirar el material i gestionar-lo com a rebuig. En aquest cas no es farà cap pagament a la planta.  
  
- Que el material siga gestionat com a rebuig per la planta de selecció (en les mateixes instal·lacions, si tenen tractament de la fracció resta, o en una altra instal·lació externa). En aquest cas, la planta haurà de comunicar per escrit a Ecoembes el cost unitari (?/kg) de gestió com a rebuig, i Ecoembes procedirà a carregar aquesta dada en el sistema web de gestió d'internet, perquè en tinguen coneixement totes les entitats. Aquest cost haurà d'estar justificat i podrà actualitzar-se durant el primer mes de cada any. Si una planta no proporciona aquesta informació a Ecoembes, haurà de negociar el cobrament directament amb cada entitat i no podrà acollir-se a la intermediació de cobraments d'Ecoembes.  
  
4. Comunicació dels rebutjos mensuals de vehicles  
Les plantes de selecció i estacions de transferència hauran d'informar mensualment a Ecoembes de l'estat d'aplicació del procediment i de l'estat de desenvolupament d'aquest (rebuig directe, rebuig total o parcial després del control visual o després de la caracterització, material en espera de control visual o material en espera de caracterització).  
A fi de facilitar la posada en marxa de l'aplicació d'aquest procediment, l'avís a Ecoembes haurà de ser immediat (per correu electrònic el mateix dia de la incidència) per a les cinc primeres vegades que s'aplique en cada planta de selecció o estació de transferència.  
  
  
5. Esquema del procediment  
Control per pes  
A l'entrada de la instal·lació, es pesa del vehicle i es contrasta el resultat amb els valors de referència:  
I. Si la càrrega no supera el pes de referència: s'admet l'entrada i es descarrega. En tot cas, podrà aplicar-se la resta del procediment, en el cas que durant la descàrrega del material s'identificaren materials de risc per a la seguretat dels operaris o nocius per als equips de la planta.  
  
II. Si la càrrega supera el pes màxim, el material es rebutja directament. Només s'emet l'albarà si es descarrega en la planta o en l'estació de transferència per a ser tractat com a rebuig, si bé en aquest cas el pes no comptabilitzarà com a recollida selectiva.  
III. Si la càrrega supera el pes de referència, però no el pes màxim, l'acceptació del material o no quedarà pendent de la resolució del procediment; a continuació:  
  
Si es tracta d'una estació de transferència:  
- Si és possible descarregar el material en una zona aïllada per a fer-ne el control visual i hi ha mitjans per a posteriorment recollir el material i depositar-lo en les tremuges: es descarrega el material i s'avisa l'entitat d'origen del material de manera immediata.  
- Si al cap de 24 hores (o 2 dies hàbils en el cas de plantes amb espai suficient) no s'hi ha personat cap representant de l'entitat, es procedeix directament al rebuig del material (parcial o total) i a gestionar-lo com a fracció resta. El pes de la càrrega no computarà com a recollida selectiva.  
- Si s'hi persona el representant de l'entitat, es du a terme el control visual.  
- Si no hi ha una zona per a la descàrrega del material o no hi ha mitjans per a recollir-lo posteriorment, es dona l'opció a l'entitat de dur el vehicle a una planta de selecció o a una altra instal·lació per al control visual:  
- Si l'entitat no accepta el desviament de la càrrega: el vehicle es rebutja i es gestiona com a fracció resta. El pes de la càrrega no computarà com a recollida selectiva.  
- Si l'entitat accepta: el vehicle s'emporta a una planta de selecció, en la qual es du a terme el control visual.  
  
Si es tracta d'una planta de selecció:  
Es descarrega el material en una zona aïllada per a fer-ne el control visual i s'avisa l'entitat d'origen del material de manera immediata.  
- Si hi acudeix un representant de l'entitat, es procedeix a fer el control visual.  
- Si en el termini de 24 hores (o 2 dies hàbils en el cas de plantes amb prou espai) no hi acudeix cap representant de l'entitat, serà el mateix responsable de la planta qui decidirà si el material s'accepta o si hi ha un rebuig parcial o total. La decisió es tindrà en compte en relació amb el còmput del material com a recollida selectiva.  
  
Control visual  
Una vegada personat en la instal·lació el representant de l'entitat, es procedeix a fer el control visual o control de la qualitat aparent de la càrrega, conjuntament entre el representant de l'entitat i el representant de la planta. Es tindrà en compte: l'aspecte general del material, l'existència de parts de la càrrega amb qualitat aparent molt diferent, la presència de materials específics de risc (hospitalaris, perillosos - ). Una vegada fet el control visual:  
- Si hi ha acord sobre la solució a adoptar, finalitza el procediment. La solució pot ser:  
- Acceptació del material en la instal·lació per a processar-lo com a envasos lleugers. El material computa com a recollida selectiva.  
- Rebuig parcial de la càrrega. En aquesta situació, una part de la càrrega seria processada com a envasos lleugers i una altra part seria gestionada com a rebuig. La part rebutjada no computaria com a recollida selectiva.  
- Rebuig complet de la càrrega. El material es gestiona com a rebuig i el pes no seria computat com a recollida selectiva.  
- Si no hi ha acord en el control visual entre el representant de l'entitat i el representant de la instal·lació, aquest proposa fer una caracterització:  
- Si el representant de l'entitat no accepta la caracterització: la càrrega del vehicle és rebutjada i gestionada com a rebuig. No computaria a l'efecte de la recollida selectiva.  
- Si el representant de l'entitat accepta la caracterització (ha de signar-se un document que indique que les dues parts accepten fer la caracterització), es posen d'acord sobre quina empresa la durà a terme (la que desenvolupa el programa de caracteritzacions o una altra) i es programa (termini màxim per a la caracterització: 2 dies hàbils després del control visual). Es du a terme la caracterització.  
  
Caracterització  
Si el representant de l'entitat accepta que es duga a terme la caracterització del material retingut, les dues parts han de decidir si aquesta caracterització la du a terme la mateixa empresa que fa els mostrejos del programa de caracterització o si acorden que siga una empresa diferent. Si decideixen que siga la mateixa empresa, el representant de la instal·lació ho comunica a Ecoembes, que farà les gestions necessàries amb aquesta empresa perquè procedisca a la caracterització del material en el termini màxim de 2 dies hàbils. Si acorden que siga una altra empresa, hauran de fer-se càrrec directament de les gestions amb la dita empresa per a procedir a la caracterització.  
Una vegada feta la caracterització, es realitza el contrast amb la dada de l'última mitjana quadrimestral de l'entitat (facilitada en el sistema web de gestió de residus) i s'aplica el que preveu l'apartat 7 i:  
  
- Si el resultat de la caracterització justifica el rebuig: es rebutja el material i es gestiona com a rebuig. No computa com a recollida selectiva.  
- Si el resultat de la caracterització no justifica el rebuig, s'admet el material per a ser gestionat (transferència o selecció) i computa com a recollida selectiva.  
El resultat d'aquesta caracterització no es tindrà en compte a l'efecte de càlcul de la mitjana mòbil considerada en el programa de caracterització del conveni.  
  
6. Metodologia per a calcular les referències de pes  
Pes esperat  
Es calcula el pes esperat de la càrrega de cada vehicle, amb la fórmula següent:  
  
Càrrega esperada (kg) = densitat del material (kg/m³) × factor compactació × volum caixa (m³)  
  
Pes esperat (kg) = càrrega esperada (kg) + tara del vehicle  
  
en què:  
- Densitat del material. El valor de la densitat, que és funció dels impropis, pren els valors següents:  
  
Mitjana quadrimestral Densitat (kg/m³)  
<10 % 25,85  
>10 % i <20 % 28,06  
>20 % i <30 % 30,86  
>30 % i <40 % 34,05  
>40 % 42,00  
  
  
- Densitat en vehicle. El factor de compactació és diferent en funció del vehicle i la forma d'operació, per la qual cosa únicament es pot establir un índex de referència; inicialment s'aplicarà l'índex 1:6, excepte en vehicles de càrrega lateral, que s'aplicarà el factor 1:8.  
  
  
Càlcul del pes esperat en funció del registre històric  
Una vegada que el control per pes estiga implantat i hi haja un registre històric de pesos per vehicles, es podria prendre com a referència la mitjana de pesos històrics de cada vehicle, en lloc d'obtindre-la amb les hipòtesis de densitat i compactació.  
  
Pes màxim  
Aquest indicador es calcula com el pes que tindria la càrrega del vehicle si es pren un material amb 60 % d'impropis que té una densitat de 50 kg/m³.  
  
Càrrega màxima (kg) = 50 × factor compactació × volum caixa (m³)  
  
Pes màxim (kg) = càrrega màxima (kg) + tara del vehicle (kg)  
  
Com millor siga la qualitat del material, més gran serà l'excés admés perquè s'aplique el rebuig directe; per exemple, a un material amb un 20 % d'impropis, que té una densitat associada de 28,06 kg/m³, se li permetria un excés del 78 % (50 kg/m³) sobre el pes esperat. En un material amb el 30 % d'impropis, l'excés seria del 62 % sobre el pes esperat, i amb un 40 % d'impropis, l'excés seria d'un 47 %.  
  
Pes de referència  
El pes de referència es calcula considerant un pes admés addicional a l'esperat de 5 kg/m³.  
  
Pes de referència (kg) = càrrega esperada × (100 % + índex de referència) + tara del vehicle (kg)  
  
en què:  
  
Qualitat material  
(% impropis) Densitat  
(kg/m³) Pes addicional  
(kg/m³) Índex de referència  
>10 % 25,85 5 19 %  
10-20 % 25,85-28,06 5 18 %  
20-30 % 28,06-30,86 5 16 %  
30-40 % 30,86-34,05 5 15 %  
>40 % 42,00 5 12,5 %  
  
  
7. Criteris per a determinar la desviació sobre la caracterització  
El primer contrast que cal fer és el relatiu al percentatge total d'impropis. Si incompleix aquest primer contrast, el material és rebutjat.  
  
Percentatge d'impropis  
(mitjana quadrimestral) Percentatge addicional admés com a desviació Percentatge d'impropis totals admés per a no rebuig  
<30 % >15 % 45 %  
30-35 % 15 %-10 % 45 %  
35-40 % 10 %-5 % 45 %  
40-45 % 5 %-0 % 45 %  
  
  
Si el material està dins del rang admés com a desviació sobre el total d'impropis, però supera el percentatge per a les fraccions següents, el material és rebutjat:  
  
Fraccions específiques Percentatge límit  
Matèria orgànica + restes de poda 25 %  
Paper-cartó (inclosos envasos) 25 %  
Vidre 10 %  
  
  
Així mateix, les fraccions següents presenten una problemàtica especial en relació amb la seguretat dels operaris. La presència d'aquests materials en la càrrega del vehicle que està sent sotmés a caracterització suposarà que es rebutge immediatament:  
  
Fraccions no admeses per la problemàtica que presenten Justificació de la limitació  
Material origen hospitalari de risc   
(xeringues) Seguretat laboral  
Residus perillosos (envasos amb productes): irritants, explosius, tòxics - Seguretat laboral  
  
  
Finalment, la presència de les fraccions següents resulta problemàtica per la possibilitat de causar danys en els equips, cosa que pot justificar el rebuig del material, llevat que puguen separar-se fàcilment de la resta de la càrrega:  
  
Fraccions no admeses per la problemàtica que presenten Justificació de la limitació  
Runes i restes d'obra Danys en equips  
Elements no envasos susceptibles d'enrotllar-se en els eixos dels equips de procés (cintes, xarxes, - ) Danys en equips  
  
  
8. Protocol d'actuació per a la millora i el seguiment de la qualitat del material d'envasos lleugers depositats en les estacions de transferència  
Aquesta part del procediment busca identificar l'arribada de residus, amb les característiques descrites en la introducció d'aquest procediment, d'entitats a les quals no hauria aplicat el control per pes, per haver depositat en la transferència una quantitat per davall del pes de referència i que, a causa d'estar mesclats amb altres entitats, no siga possible identificar-ne inequívocament l'origen. El material rebut d'aquest origen podrà ser objecte de revisió visual de la seua qualitat en planta per a identificar les descàrregues amb materials de qualitat deficient o amb productes, materials o substàncies que puguen resultar perillosos i/o nocius per a la instal·lació o els seus treballadors.  
Des de la planta s'obrirà un expedient i es comunicarà aquest fet a l'estació de transferència, una sol·licitud que es documentarà amb fotografies del material descarregat i la còpia de l'albarà del vehicle d'origen.  
L'estació de transferència haurà d'indicar a la planta de selecció les procedències que anaven en el transport objecte de l'obertura de l'expedient. Entre la informació a remetre hi haurà, almenys, per a cada entitat (ajuntament o mancomunitat), el tant per cent estimat del pes transportat corresponent a l'entitat, l'hora de descàrrega i la matrícula del vehicle origen del residu.  
Una vegada identificats els municipis o mancomunitats, hores de lliurament i camions, la instal·lació haurà de remetre un escrit en què informe cadascun dels municipis implicats en l'expedient de l'obertura d'aquest, amb indicació de si es tracta de la primera, segona o tercera ocasió en la qual es produeix un incident d'aquesta classe en els tres últims mesos per a aquell vehicle/torn. El tercer incident repetit d'aquesta classe en els tres últims mesos per a una entitat/vehicle/torn determinarà que no es puga depositar temporalment el material recollit com a envàs o segona bossa en les instal·lacions de transferència.  
En cada expedient s'identificaran les entitats/vehicles/torns que hagen estat implicats en un incident d'una transferència.  
Quan en una ruta habitual es veja implicada en tres expedients en un període inferior a tres mesos, la instal·lació haurà de remetre un escrit a Ecoembes, a l'entitat responsable i a l'entitat gestora de la planta de transferència en què informe d'aquesta situació.  
Ecoembes haurà d'informar l'entitat gestora de l'estació de transferència i l'entitat implicada de la data prevista a partir de la qual la ruta implicada haurà de desviar el material directament a la planta que se li indique o bé optar per depositar-lo en la planta de transferència com a residu resta.  
Ecoembes no pagarà el material depositat per aquesta ruta habitual en l'estació de transferència a partir de la data indicada i fins que ho comunique.  
La planta de selecció on hauria de desviar-se el material haurà d'informar Ecoembes en cas de no rebre el camió implicat en els incidents, amb la finalitat de poder contrastar si està gestionant la ruta habitual com a rebuig o s'ha canviat el torn o el camió que prestava servei a la ruta habitual identificada.  
Si, després d'analitzar les dades històriques de descàrregues en planta (hores/matrícules), es constata que l'entitat ha optat pel canvi de vehicle per a fer la mateixa ruta habitual implicada en un expedient, al nou camió/torn s'aplicarà també l'expedient esmentat, i no es computarà, a l'efecte de recollida selectiva d'envasos, el material depositat per aquest camió/torn durant aquest canvi.  
L'entitat podrà tornar a depositar els residus procedents de la ruta (entitat/matricula/torn) en la seua instal·lació habitual de destinació si no es produeixen rebutjos per part de la planta de selecció en dos mesos a comptar des del primer dia en què es reba el material en planta.  
La planta comunicarà la primera recepció en planta a Ecoembes i a l'entitat a fi de fer un seguiment dels terminis previstos en aquest protocol.  
Així mateix, Ecoembes haurà d'informar la planta de classificació i l'entitat corresponent quan un camió/torn puga transferir de nou el seu material d'envasos, resultat d'un període de descàrrega en planta de dos mesos sense rebuig per part de la planta.  
En el cas de repetir-se en una mateixa ruta habitual, per aplicació d'aquest protocol, la no admissió com a envasos en l'estació de transferència, el termini per a transferir de nou aquest material s'incrementarà en dos mesos addicionals per cada vegada que es repetisquen aquests fets.  
La instal·lació haurà de dur un registre d'expedients, incidents i terminis, el qual estarà a la disposició d'Ecoembes i de les entitats implicades.  
L'entitat gestora de les plantes de transferència, les plantes de selecció i Ecoembes hauran d'aportar a la resta d'interlocutors implicats una relació del personal autoritzat per a rebre i remetre aquesta informació.  
En el cas de desviament de vehicles a la planta de selecció, s'estarà al que es disposa en el punt 3 d'aquest procediment.  
  
Aplicació econòmica  
Si l'entitat opta pel desviament a la planta per a fer el control visual, li serà aplicable el pagament en concepte de transferència de residus previst en l'annex II, del conveni, import d'aplicació al material acceptat per la instal·lació.  
  
  
ANNEX IV.I.3  
Procediment de seguiment de la qualitat   
del servei de recollida selectiva  
  
Es refereix a la qualitat entesa com a imatge del servei percebuda pels usuaris, per l'impacte directe que té en la participació en la recollida selectiva. Per això, l'abast vindrà determinat pels paràmetres del servei que tenen impacte en aquesta percepció. Tots aquests paràmetres estan associats als contenidors. El procediment s'aplica a la recollida selectiva de paper-cartó i a la recollida selectiva d'envasos lleugers.  
El procediment inclou també unes recomanacions bàsiques relatives a la ubicació i la disposició dels contenidors.  
Paràmetres de servei que cal verificar:  
Els paràmetres de servei inclosos en la verificació seran:  
- Manteniment: el manteniment preventiu i correctiu dels contenidors va dirigit a cuidar els elements bàsics del contenidor per a:  
  
1. Fer que els usuaris els utilitzen com cal (serigrafia correcta i visible, tancaments i boques dels contenidors en correcte estat i cossos i tapes íntegres).  
2. Fer possible que els recullen (elements d'elevació, rodes, integritat del contenidor); quan el contenidor no puga ser reparat o el cost siga elevat, es reposarà.  
El seguiment d'aquest paràmetre es farà directament sobre els contenidors amb controls in situ.  
- Neteja dels contenidors: La freqüència de la llavada depén de l'activitat i del sistema de recollida. Els valors de referència per a cada servei són els següents:  
  
Nre. llavades/any Recollida d'envasos lleugers Recollida de paper-cartó  
Tipologia de municipi Iglú Càrrega posterior Càrrega lateral Soterrat   
Urbà 7 8 8 7 3  
Semi 6,5 6,5 7 6,5 2  
Rural 4 4 4 4 1  
  
  
Per al control d'aquest paràmetre es farà una verificació formal, és a dir, es validarà que l'entitat (o el seu operador) ha dut a terme les operacions de llavada mitjançant justificació documental.  
Desbordament dels contenidors en el moment del buidatge: es considera com a referència de servei una mitjana d'ompliment dels contenidors d'un 66 %. Es defineix contenidor desbordat aquell l'ompliment del qual és del 100 % i s'observa presència de residus d'aquesta fracció en el seu entorn. La presència d'altres residus o objectes al voltant dels contenidors no suposa desbordament, si hi ha encara capacitat en aquests.  
  
Metodologia  
Seguiments in situ de contenidors i revisió documental  
- Es faran controls in situ de contenidors amb un abast d'almenys el 25 % del total dels situats en via pública. Els controls es realitzaran moments abans de la recollida (per a avaluar els desbordaments), sense avís previ del dia concret. Es prendran les dades, amb suport fotogràfic, relatives als indicadors següents: manteniment i desbordaments.  
  
- Ecoembes haurà de notificar a l'entitat l'inici del procediment; l'entitat, al seu torn, tindrà l'obligació d'enviar la informació següent:  
  
- Inventari actualitzat dels contenidors de la fracció o fraccions objecte d'anàlisi.  
- Informació relativa a la ruta o rutes de recollida (freqüència, horari, etc.).  
- Documentació justificativa de la neteja dels contenidors.  
L'entitat haurà de proporcionar l'inventari de contenidors i la informació relativa a la ruta o rutes de recollida en el termini màxim d'1 mes des de la notificació d'Ecoembes. Si transcorregut aquest termini no s'ha rebut aquesta informació, no es tramitaran les factures corresponents al pagament fix de l'activitat afectada fins que no es reba. Transcorregut el termini de 9 mesos des del període al qual corresponga la factura, s'entendrà eliminat el compromís de pagament per part d'Ecoembes, tal com s'indica en l'annex III.  
L'entitat disposa del termini màxim d'1 mes des de la notificació d'Ecoembes per a enviar la documentació justificativa de la neteja dels contenidors. Si aquesta documentació es rep fora de termini, Ecoembes podrà tindre-la en compte si l'estima representativa en el moment de valorar-la. En cas contrari, o si l'entitat no envia la documentació, es considerarà que l'indicador de neteja és molt deficient.  
  
- Amb els resultats dels seguiments i la documentació rebuda, s'aplicarà la valoració recollida en la taula de valoració dels indicadors i s'obtindrà com a suma el valor de qualitat del servei. El valor d'1 correspon a una qualitat correcta. Un valor inferior a 0,75 es considerarà qualitat de servei deficient.  
- Ecoembes, o l'empresa que aquesta delegue, haurà d'elaborar un informe amb les conclusions de la verificació.  
  
Resultats  
La finalitat principal del procediment és proporcionar una eina a l'entitat responsable del servei per a corregir una situació que, pel seu impacte en els usuaris, pot provocar un funcionament deficient de la recollida selectiva.  
Després de la realització del treball de camp, s'elaborarà un informe que es lliurarà a l'entitat. En funció dels resultats, el procediment de qualitat del servei constarà d'un o diversos controls:   
1. Resultats del primer control:  
- Si el resultat del seguiment és que la qualitat de servei és correcta (valor 0,75): es dona per finalitzat el procediment.  
- Si el resultat del seguiment és que la qualitat de servei és deficient (valor <0,75), es farà un segon control passats tres mesos des de l'enviament dels resultats del primer per part d'Ecoembes, període en el qual l'entitat podrà posar en marxa mesures correctores.  
  
2. Resultats del segon control:  
- Si el resultat del seguiment és que la qualitat de servei és correcta (valor 0,75): es dona per finalitzat el procediment.  
- Si el resultat és que la qualitat de servei és deficient (valor <0,75), es farà un tercer control passats tres mesos des de l'enviament dels resultats del segon per part d'Ecoembes, període en el qual l'entitat podrà posar en marxa mesures correctores.  
  
3. Resultats del tercer control:  
- Si el resultat del seguiment és qualitat de servei correcta (valor 0,75): es dona per finalitzat el procediment.  
- Si el resultat del seguiment és qualitat de servei deficient (valor <0,75), des del mes de l'enviament de l'informe de resultats no es tramitarà la facturació corresponent al pagament fix de l'activitat afectada.  
  
El pagament d'aquest es reprendrà després d'acordar-ho en la comissió mixta de seguiment, vigilància i control (en una reunió amb l'entitat) una vegada analitzada la situació de l'entitat i, si és el cas, de les mesures correctores implantades / a implantar.  
Ecoembes podrà plantejar, en cas d'extrema gravetat, la resolució del conveni (d'adhesió) de l'entitat.  
Una vegada transcorregut el termini de 9 mesos des del període al qual corresponga el pagament fix no facturat, s'entendrà eliminat el compromís de pagament per part d'Ecoembes, tal com s'indica en l'annex III.  
  
Aplicació informàtica de gestió de la contenidorització  
Si l'entitat disposa de dispositius automàtics d'ubicació de contenidors i una aplicació informàtica de gestió que incloga almenys la informació següent: localització geogràfica, número o codi identificatiu de cada contenidor, data d'instal·lació en la localització, data de baixa, operacions de manteniment i reparació (data i abast), operacions de neteja (data i abast), operacions de buidatge (data de cada buidatge, pes si té dispositiu de pesatge individual), aquesta informació serà posada a la disposició d'Ecoembes a sol·licitud seua i es podrà tindre en compte en l'elaboració de l'informe de seguiment.  
  
  
Recomanacions bàsiques relatives a la disposició dels contenidors  
  
En els sistemes de recollida selectiva de proximitat, és a dir, quan el contenidor groc se situa al costat del contenidor de resta, s'han de considerar els següents aspectes:  
- Els contenidors grocs han de tindre sempre al costat almenys un contenidor de fracció resta, per a evitar que s'hi deposite fem sense classificar. En funció del volum de residus de cada fracció (resta o envasos lleugers), es dimensionarà el nombre de contenidors a instal·lar, per a evitar que, per capacitat insuficient, es depositen els fluxos de residus en els contenidors que no correspon.  
- S'hauran de col·locar contenidors de paper-cartó i vidre en la rodalia, per a evitar que aquests materials es depositen en els contenidors grocs.  
En els sistemes de recollida selectiva en àrea d'aportació, s'ha de col·locar de manera agrupada un contenidor per a cada fracció selectiva: envasos lleugers, paper-cartó i vidre.  
El criteri de proximitat dels contenidors als usuaris haurà de ser tingut en compte per a decidir-ne la ubicació en la via pública i garantir una distribució tan homogènia i solidària com siga possible, perquè es facilite la participació dels usuaris en la recollida selectiva. Es tindran en compte, no obstant això, possibles condicionants urbanístics que dificulten la ubicació de contenidors.  
  
  
ANNEX IV.I.4  
Procediment de verificació de la contenidorització  
  
Tant en el cas de la recollida selectiva d'envasos lleugers com en la de paper i cartó monomaterial es preveu el pagament d'una quantitat fixa associada als contenidors instal·lats en la via pública.  
La incorporació del nombre de contenidors per a la determinació de l'aportació econòmica fa necessari establir un procediment que permeta a totes les parts garantir, amb un mínim de seguretat, que hi ha una assignació correcta dels fons del sistema integrat de gestió.  
  
Segons s'estableix en l'annex III d'aquest conveni, els consorcis i les entitats locals han de mantindre un inventari actualitzat dels contenidors instal·lats, tant per a la recollida d'envasos de paper-cartó com per a la recollida d'envasos lleugers.  
Aquest inventari, que serà la base per al desenvolupament del procediment de verificació, haurà de reunir les característiques descrites en l'annex esmentat.  
  
1. Procediment de verificació  
Com a eina per a fer la verificació, s'ha desenvolupat una metodologia basada en la realització de mostrejos estadístics, que permet una estimació del valor teòric del nombre de contenidors instal·lats, de manera que es puga contrastar amb la dada aportada pels consorcis i les entitats locals en el seu inventari de contenidors.  
A fi d'evitar possibles errors del mostreig deguts a desplaçaments dels contenidors, el control es fa sobre unes agrupacions formades per un nombre determinat i conegut a priori de contenidors denominades conglomerats. El control in situ d'un determinat nombre de conglomerats permet verificar, amb una probabilitat d'error delimitada, la representativitat de la informació presentada en l'inventari respecte a la posada realment a la disposició dels usuaris del servei. Aquesta verificació permetrà, sobre la base del recompte parcial, fer extensible el resultat a la totalitat de la contenidorització instal·lada.  
  
1.1. Enviament de l'inventari i participació dels consorcis i les entitats locals en el procediment  
Una vegada sol·licitat per Ecoembes, els consorcis i les entitats locals hauran de proporcionar l'inventari de contenidors en el termini màxim d'1 mes. Si transcorregut aquest termini no s'ha rebut l'inventari, no es procedirà a tramitar les factures corresponents al pagament fix de l'activitat afectada fins a la recepció de l'inventari. Transcorregut el termini de 9 mesos des del període al qual corresponga la factura, s'entendrà eliminat el compromís de pagament per part d'Ecoembes, tal com s'indica en l'annex III.  
1.2. Preparació del seguiment in situ  
La preparació del seguiment in situ inclou les tasques següents:  
- Definició o disseny dels conglomerats de contenidors a partir de l'inventari lliurat pels consorcis i les entitats locals.  
- Aplicació d'un procediment estadístic, que determinarà el nombre de conglomerats que s'han de visitar per a un interval de confiança d'un 95 % i amb un marge d'error d'un ±10 % (en el punt 2 d'aquest annex es detalla la justificació de la fórmula utilitzada en aquesta determinació).  
- Selecció aleatòria dels conglomerats a visitar entre tots els definits.  
1.3. Desenvolupament del seguiment in situ  
Una vegada elaborada la informació necessària per a fer el treball de camp, el personal d'Ecoembes o l'empresa subcontractada per aquesta es desplaçarà a la ubicació on es preveu, sobre la base de l'inventari proporcionat pels consorcis i les entitats locals, que es trobaran els conglomerats de contenidors seleccionats.  
Posteriorment es farà la presa de dades, que inclourà la informació complementària del servei. Si els consorcis i les entitats locals ho consideren necessari, es podrà assistir al seguiment in situ dels contenidors.  
  
1.4. Realització del contrast i informe final  
La informació obtinguda mitjançant el treball de camp s'aboca a una aplicació informàtica que, sobre la base de paràmetres estadístics, obté una estimació teòrica del nombre de contenidors instal·lats. Els resultats obtinguts es contrasten amb la dada de l'inventari enviat pels consorcis i les entitats locals.  
Amb les conclusions d'aquest contrast s'elabora un informe final, que és remés als consorcis i les entitats locals. Els resultats previstos en aquest informe podran ser els següents:  
- No hi ha diferències significatives entre els contenidors mostrejats i els previstos en l'inventari. En aquest cas, es donarà per acabat el procés de verificació sense incidències.  
- Hi ha poques diferències però significatives des del punt de vista estadístic. Es recomana dur a terme un recompte estricte amb una grandària de mostra major, amb la finalitat d'assegurar el resultat del control.  
  
- S'aprecien diferències estadísticament significatives entre la contenidorització mostrejada i la recollida en l'inventari remés per l'entitat. En aquest cas, Ecoembes comunica a l'entitat aquesta incidència i li sol·licita l'actualització de l'inventari i de les dades carregades en el sistema de facturació d'acord amb el nombre de contenidors obtingut en el control, des de la data de realització d'aquest. Ecoembes no tramitarà factures pel pagament fix de l'activitat afectada fins que es procedisca a l'actualització de l'inventari i, en cas necessari, a la regularització de la facturació.  
Si els consorcis i les entitats locals no estan d'acord amb el resultat del control, podran demanar que es repetisca en un termini màxim de 20 dies des de l'enviament de l'informe. En aquest cas, la mateixa empresa que va fer el control inicial el tornarà a fer, en un termini màxim de 20 dies des de la comunicació dels consorcis i les entitats locals. Si el resultat d'aquest control confirma el rebuig inicial de l'inventari, els consorcis i les entitats locals hauran d'assumir-ne el cost, a més d'actualitzar l'inventari i les dades carregades per a la facturació per recollida en el sistema web de gestió.  
1.5. Aplicació informàtica de gestió de la contenidorització  
Si els consorcis i les entitats locals tenen dispositius automàtics d'ubicació de contenidors i una aplicació informàtica de gestió que incloga almenys la informació següent: localització geogràfica, número o codi identificatiu de cada contenidor, data d'instal·lació en la localització, data de baixa, operacions de manteniment i reparació (data i abast), operacions de neteja (data i abast), operacions de buidatge (data de cada buidatge, pes si té dispositiu de pesatge individual), aquesta informació es tindrà en compte en l'elaboració de l'informe de seguiment.  
  
2. Justificació de la fórmula utilitzada en el procediment estadístic  
  
2.1. Unitats que formen part del mostreig  
La necessitat de contrastar de manera estadística la informació referida a una població a partir d'una mostra requereix, en primer lloc, definir les unitats que s'utilitzaran per a contrastar aquesta informació.  
Per qüestions d'eficiència i per a evitar errors deguts a la possible mobilitat dels contenidors individuals, es parteix d'una divisió artificial de zones amb un nombre similar de contenidors, que constitueixen les unitats primàries de mostreig, denominades conglomerats.  
2.2. Selecció de la grandària de la mostra  
Una vegada establits els conglomerats, es determina quants se n'han de visitar per a estimar el nombre total de contenidors de l'entitat amb un interval de confiança del 95 % i un marge d'error del ±10 %. La fórmula utilitzada és la següent:  
  
  
  
en què el significat dels paràmetres és el següent:  
- n: nombre de conglomerats a mostrejar.  
- z2: el valor associat a una distribució normal que deixa una probabilitat de la seua dreta. és la probabilitat que el vertader valor en la població i l'estimació obtinguda diferisquen com a màxim en l'error màxim permés (nivell de confiança).  
Error: l'error màxim (en termes percentuals) permés en l'estimació que estem disposats a acceptar.  
- S/ ?D: coeficient de variació, en què S representa l'error associat al càlcul del nombre total de contenidors i ?D, el valor estimat per al total de la població.  
- N: nombre total de conglomerats construïts que conformen l'univers del qual s'obtindrà la mostra.  
2.3. Estimador considerat per a establir la diferència màxima admesa entre el nombre de contenidors teòric i l'observat  
A partir de les diferències entre el nombre de contenidors teòric que hauríem d'haver trobat (inventari) i l'observat (treball de camp) s'obté l'estimador lineal sense biaix de Horvitz-Thompson, que en aquest cas pren la forma:  
  
  
  
en què d expressa la ponderació donada a cadascuna de les diferències trobades en els conglomerats mostrejats.  
Amb aquest indicador obtindrem l'estimació de la diferència de contenidors existent i, per tant, el criteri a utilitzar per a determinar si la diferència pot ser considerada prou gran, per a poder o no rebutjar la hipòtesi sobre la veracitat de la informació proporcionada.  
  
2.4. Contrast estadístic sobre la rellevància de la diferència trobada  
  
El test d'hipòtesi que construirem serà:  
  
H0 Nombre de contenidors teòric = Nombre de contenidors estimat  
  
H1 Nombre de contenidors teòric Nombre de contenidors estimat  
  
  
D'aquesta manera, partint sempre de la hipòtesi nul·la (H0), és a dir, el nombre de contenidors reflectit en inventari coincidirà amb l'observat a través del treball de camp, aquest contrast estadístic ens podrà determinar, a través del valor per a l'estimador de la diferència i l'estimació de la seua variància, si la diferència entre el nombre de contenidors que hauríem d'haver trobat i l'observat en el treball de camp és prou significativa, i per tant rebutjaríem la hipòtesi nul·la (H0), o si, per contra, podem assumir aquesta diferència en el nombre de contenidors, i per tant no es rebutjaria (acceptaríem) la hipòtesi nul·la (H0).  
Aquest contrast estarà basat en l'interval de confiança per a aquesta diferència, la fórmula de la qual ve donada per:  
  
  
  
  
en què:  
  
- expressa l'estimació de la variació real existent per a les diferències entre el nombre de contenidors real i teòric.  
  
- es correspon amb el valor que en una distribució t-Student amb n-1 graus de llibertat deixa a la seua dreta una probabilitat de 2 (recordem que el valor de guardava relació amb el nivell de confiança fixat).  
  
Si apliquem la fórmula, podem obtindre dos resultats possibles:  
- El nombre de contenidors de l'inventari es troba dins de l'interval de confiança definit per la fórmula. En aquest cas s'accepta la hipòtesi nul·la i, per tant, l'inventari seria correcte.  
- El nombre de contenidors de l'inventari es troba fora de l'interval de confiança definit per la fórmula. En aquest cas, l'inventari de contenidors no seria correcte i caldria procedir a modificar-lo.  
  
S'inclou a més una modificació perquè el resultat derivat del test d'hipòtesi preveja la possibilitat de fer un mostreig addicional, en el cas que les diferències trobades siguen significatives però xicotetes, amb la finalitat d'assegurar les conclusions que es comuniquen als consorcis i les entitats locals.  
Aquesta modificació consisteix a ampliar el nivell de confiança des del 95 % fixat prèviament fins al 90 %, de tal manera que, si el nombre de contenidors de l'inventari es troba dins d'aquest, es procediria a fer un recompte estricte amb una ampliació de la mostra inicial, considerant un nivell d'error del 5 % en lloc del 10 % inicial. Una vegada fet el nou mostreig, si el resultat torna a ser que no es compleix la hipòtesi nul·la, l'inventari no seria correcte i caldria procedir a modificar-lo.  
  
Aplicació del procediment de seguiment de la qualitat del servei de recollida selectiva per a verificar la contenidorització  
En cas que el nombre de contenidors verificats en aplicació del procediment de seguiment de la qualitat del servei de recollida selectiva assegure una representativitat estadística superior a la descrita en aquest procediment, aquest seguiment podrà ser utilitzat també per a la verificació de la contenidorització (amb els resultats obtinguts, s'aplicarien els punts 2.3 i 2.4 d'aquest procediment).  
  
  
ANNEX IV.II  
Procediments de seguiment de la selecció  
  
ANNEX IV.II.1  
Especificacions tècniques dels materials recuperats (ETMR); modificació, compliment i control  
  
1. Especificacions tècniques dels materials recuperats (ETMR)  
  
a) Recollida monomaterial de paper i cartó  
  
ESPECIFICACIONS TÈCNIQUES PER A MATERIALS RECUPERATS (ETMR) Per a entrada de RESIDUS D'ENVASOS DE PAPER I CARTÓ EN INSTAL·LACIONS DE RECUPERADORS/RECICLADORS, PROCEDENTS DE RECOLLIDA MONOMATERIAL  
  
Característiques del material Material en bales o a granel de diverses qualitats de papers i cartons. Qualitat mínima 1.01 de la norma UNE-EN 643: llista europea de qualitats estàndard de paper i cartó per a reciclar.  
Procedència Contenidor específic per a recollida monomaterial de paper-cartó.  
Humitat màxima 10,00 %  
  
  
Materials impropis Màxim el 3,00 % sobre el pes total  
  
  
RECOLLIDA PORTA A PORTA DE RESIDUS D'ENVASOS DE CARTÓ COMERCIAL  
  
Característiques del material Qualitat mínima 1.04 de la norma UNE-EN 643: llista europea de qualitats estàndard de paper i cartó per a reciclar.  
Procedència Recollida específica de cartó del comerç  
Humitat màxima 10,00 %  
Materials impropis87 Màxim el 3,00 % sobre el pes total  
  
  
b) Materials recuperats en plantes de selecció  
- Totes les fraccions seleccionades (llevat de l'acer i l'alumini) hauran d'anar etiquetades. L'absència d'etiquetes serà causa de la no retirada del material seleccionat de la planta. L'etiqueta haurà de ser omplida durant el procés de producció de la bala, amb les dades del nom de la planta i la data de producció de la bala. Tant les etiquetes com els elements de fixació seran facilitats per Ecoembes sense cap cost per a l'entitat titular de la planta de selecció. L'entitat titular de la planta de selecció podrà utilitzar altres etiquetes sempre que continguen aquesta informació.  
- Amb la finalitat d'optimitzar el transport, la càrrega de les bales de material serà a tres altures sempre que siga possible.  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE PLÀSTIC PET EN PLANTES DE SELECCIÓ D'ENVASOS LLEUGERS  
  
Material sol·licitat Envasos de PET (s'admeten tots els colors) procedents de recollida selectiva 95,50 % (inclosos etiquetes adherides i taps que encara formen part de l'envàs després del premsatge).  
Aquest percentatge inclou la humitat.  
Impropis Impropis <4,50 % amb límit màxim per a les fraccions següents:  
- PVC (botelles completes i fragments) <0,25 %  
- metalls <0,25 %  
- suma d'altres materials plàstics i altres impureses <4,00 %  
Condicions de lliurament Els envasos han d'haver sigut punxats.  
En bales de longitud: 1,00 L 1,50 m i densitat 190,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 10,00 tones)  
  
  
Valors de percentatges en pes  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE PLÀSTIC PEAD EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Botelles i bidons de PEAD procedents de recollida selectiva 90,00 % (inclosos etiquetes adherides i taps que encara formen part de l'envàs després del premsatge).  
Aquest percentatge inclou la humitat.  
Impropis Impropis <10,00 % amb límit màxim per a les fraccions següents:  
- cautxús, silicones, espumes de poliestiré i poliuretà <0,05 %  
- envasos d'altres poliolefines i d'altres materials plàstics (excepte cautxús, silicones, espumes de poliestiré i poliuretà) <7,00 %  
- metalls <0,50 %  
- paper-cartó, cartó begudes/aliments (bric) i altres impureses <2,00 %  
Condicions de lliurament En bales de longitud: 1,00 L 1,50 m i densitat 210,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 10,00 tones)  
  
  
Valors de percentatges en pes  
«Cautxús, silicones, espumes de poliestiré i poliuretà» es refereix a envasos de cautxús, silicones, espumes de poliestiré i poliuretà o a envasos que hagen contingut alguna d'aquestes substàncies.  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE PLÀSTIC PEAD NATURAL EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Botelles i bidons de PEAD natural, procedents de recollida selectiva 90,00 % (inclosos etiquetes adherides i taps que encara formen part de l'envàs després del premsatge).  
Aquest percentatge inclou la humitat.  
Impropis Impropis <10,00 % amb límit màxim per a les fraccions següents:  
- envasos de PEAD color (inclòs blanc) i amb multicapa negra <1,00 %  
- cautxús, silicones, espumes de poliestiré i poliuretà <0,05 %  
- envasos d'altres poliolefines i altres materials plàstics (excepte PEAD color, PEAD blanc, cautxús, silicones, espumes de poliestiré i poliuretà) <7,00 %  
- metalls <0,50 %  
- paper-cartó, cartó begudes/aliments (bric) i altres impureses <1,50 %  
Condicions de lliurament En bales de longitud: 1,00 L 1,50 m i densitat 210,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 10,00 tones)  
  
  
Valors de percentatges en pes  
«Cautxús, silicones, espumes de poliestiré i poliuretà» es refereix a envasos de cautxús, silicones, espumes de poliestiré i poliuretà o a envasos que hagen contingut alguna d'aquestes substàncies.  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE PLÀSTIC FILM EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Envasos flexibles de film (bosses i films d'embalatge, inclòs el film extensible i el film retràctil) procedents de recollida selectiva 82,00 % (incloses les etiquetes adherides que formen part de l'envàs després del premsatge).  
Impropis Impropis <18,00 % amb límit màxim per a les fraccions següents:  
- PET <1,00 %  
- cautxús, silicones, espumes de poliestiré i poliuretà <0,05 %  
- metalls <1,50 %  
- paper-cartó, cartó begudes/aliments (bric) <2,50 %  
- altres impureses <9,00 %  
- humitat <5,00 %  
Condicions de lliurament En bales de longitud: 1,00 L 1,50 m i densitat 250,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 15,00 tones)  
  
  
Valors de percentatges en pes  
«Cautxús, silicones, espumes de poliestiré i poliuretà» es refereix a envasos de cautxús, silicones, espumes de poliestiré i poliuretà o a envasos que hagen contingut alguna d'aquestes substàncies.  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE PLÀSTIC MESCLA EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Envasos de plàstic procedents de recollida selectiva, no reclamats en altres fraccions 80,00 % (inclosos etiquetes adherides i taps que encara formen part de l'envàs després del premsatge).  
Aquesta fracció inclou, per tant:  
- envasos de PEAD no inclosos en la seua fracció d'acord amb les ETMR del PEAD  
- envasos de PET no inclosos en la seua fracció d'acord amb les ETMR del PET  
- envasos de film no inclosos en la seua fracció d'acord amb les ETMR del film  
- resta d'envasos plàstics sense fracció específica (PVC, polipropilé, poliestiré, etc.)  
Aquest percentatge inclou la humitat.  
Impropis Impropis <20,00 % amb límit màxim per a les fraccions següents:  
- envasos plàstics que han d'incloure's en les seues fraccions respectives (PET, PEAD i film) <10,00 %  
- altres materials plàstics no envasos <10,00 %  
- metalls, paper-cartó, cartó begudes/aliments (bric) i altres impureses <4,00 %  
Condicions de lliurament En bales de longitud: 1,00 L 1,50 m i densitat 210,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 10,00 tones)  
  
  
Valors de percentatges en pes  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS DE CARTÓ PER A BEGUDES/ALIMENTS EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Cartons per a begudes/aliments líquids procedents de recollida selectiva 95,00 % (inclosos els taps que formen part de l'envàs després del premsatge).  
  
Aquest percentatge inclou la humitat.  
Impropis Impropis <5,00 % amb límit màxim per a les fraccions següents:  
- altres envasos <3,00 %  
- altres impropis <2,00 %  
Humitat Humitat <10,00 %  
Condicions de lliurament En bales de longitud: 1,00 L 1,50 m i densitat 400,00 kg/m³  
Fleix de les bales: acer  
La integritat de les bales ha de mantindre's al llarg de la càrrega, transport, descàrrega i emmagatzematge.  
Enviament: camió complet (mínim 20,00 tones)  
  
  
Valors de percentatges en pes  
  
  
ESPECIFICACIONS TÈCNIQUES PER A MATERIALS RECUPERATS (ETMR) PER A EIXIDA DE RESIDUS D'ENVASOS DE PAPER I CARTÓ DE PLANTES DE SELECCIÓ, PROCEDENTS DE RECOLLIDA MULTIMATERIAL  
  
Característiques del material Material en bales de diverses qualitats de papers i cartons. Qualitat mínima 5.01 de la norma UNE-EN 643: llista europea de qualitats estàndard de paper i cartó per a reciclar.  
Procedència Recollida multimaterial d'envasos lleugers  
Dimensions de les bales i condicions de lliurament Presentació en bales amb unes dimensions que van en funció de la premsa de cada planta.  
Enviament: camió complet  
Identificació de les bales Les bales hauran de portar una identificació, amb, almenys, les dades següents: material, data d'embalament, planta d'origen, i pes aproximat.  
Humitat màxima 10,00 %  
Materials impropis: fleixos, arena, metalls, plàstics i, en general, tot material que no siga paper-cartó. Màxim el 3,00 % sobre el pes total (aquest percentatge no considera aquelles substàncies inutilitzables que formen part de l'envàs)  
  
  
Valors de percentatges en pes  
  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS METÀL·LICS D'ACER EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Contingut fèrric magnètic 90,00 % (inclou humitat i tot allò que forme part de l'envàs mateix).  
Impropis Impropis <10,00 %  
Condicions de lliurament Compactat en forma de paquets o bales. Recomanable en paquets/bales de 50,00 kg mínim i 500,00 kg màxim.  
Els paquets/bales han de resistir la manipulació industrial.  
Densitat aparent 800,00 kg/m³.  
Lliurament mínim: camió complet.  
  
  
Valors de percentatges en pes  
  
  
ESPECIFICACIONS TÈCNIQUES PER A MATERIALS RECUPERATS (ETMR) DE RESIDUS D'ENVASOS METÀL·LICS D'ALUMINI EN PLANTES DE SELECCIÓ DE RESIDUS D'ENVASOS LLEUGERS  
  
Material sol·licitat Envasos d'alumini procedents de recollida selectiva 90,00 % (inclou humitat i tot allò que forme part de l'envàs mateix).  
Contingut d'envasos alumini laminar monomaterial 5,00 %.  
Impropis Total d'impropis <10,00 % amb límit màxim per a les fraccions següents:  
- metalls fèrrics lliures = 0,00 %  
- metalls no fèrrics <3,00 %  
- plàstics, paper-cartó, cartó begudes/aliments (bric) i laminatges complexos <4,00 % (en cap cas aquestes fraccions podran superar per separat el 2,00 %)  
- fins i altres <3,00 %  
(percentatges referits al material humit)  
Condicions de lliurament Compactat en forma de paquets o bales.  
Densitat aparent 500,00 kg/m³.  
Els paquets/bales han de resistir la manipulació industrial.  
Lliurament mínim:  
- 5,00 tones en plantes amb entrades anuals <3.000,00 tones  
- 10,00 tones en plantes amb entrades anuals 3.000,00 tones  
  
  
Valors de percentatges en pes  
  
2. Modificació de les ETMR  
Les ETMR poden evolucionar amb el temps a causa de les exigències industrials, tecnològiques, comercials, reglamentàries o altres. Correspon a Ecoembes acordar les modificacions de les ETMR, sempre que hi haja la justificació corresponent davant de la conselleria competent en matèria de medi ambient.  
La modificació de les ETMR podrà acordar-se en la comissió mixta de seguiment, vigilància i control del conveni. Una vegada aprovada la modificació i notificada degudament, aquesta serà de compliment obligat per a les entitats gestores, les quals disposaran d'un període de 3 mesos d'adaptació a les noves ETMR.  
  
  
3. Excepcions al compliment de les ETMR  
Qualsevol excepció al compliment de les ETMR de l'annex IV haurà de comptar amb el consentiment previ i exprés d'Ecoembes, consentiment que únicament tindrà lloc si hi ha prou justificació. Per a aconseguir-lo, l'entitat gestora haurà d'acordar per escrit amb el recuperador/reciclador designat per aquesta entitat qualsevol modificació, i haurà de sol·licitar a Ecoembes l'acceptació d'aquesta modificació. Si la garantia de represa ha sigut assignada a Ecoembes, aquesta podrà acordar amb l'entitat gestora i amb el recuperador/reciclador designat una excepció justificada al compliment de les ETMR.  
  
4. Compliment de les ETMR  
El compliment de les ETMR es verificarà a través dels controls de qualitat fets per Ecoembes, sense avís previ a la planta de quan es duran a terme.  
Si després d'un control de qualitat es constata que el material no compleix les ETMR, s'aplicarà el procediment indicat en l'apartat 6 d'aquest annex.  
  
5. Control de les ETMR  
5.1. Determinació del nombre de controls de qualitat que s'han de fer en una planta de selecció  
De cara a garantir la representativitat estadística del control, s'estableix el següent procediment de càlcul del nombre d'assajos que s'han de fer.  
El paràmetre estudiat és la proporció de propis detectats a l'hora de fer els controls de cada material; seria la proporció que representen els materials admesos en les ETMR respecte al total de material recuperat en una planta de selecció, expressada en tant per u. Aquesta és la variable triada per a controlar com s'ajusta a especificacions el material recuperat en una planta de selecció.  
Aquest procediment dona com a resultat la informació del nombre d'anàlisis que s'han de dur a terme al llarg d'un any per a conéixer la qualitat de la selecció dels materials en cada planta.  
La metodologia de control de qualitat anual segueix un procediment per variables, que es basa directament en la variable de la proporció de propis observada en cada control. Per a estimar la proporció de propis presents en la recuperació de cada material al llarg de l'any, cal conéixer primer a quin model de distribució s'adapten els resultats.  
  
  
Ajust a la distribució que segueixen els resultats. Distribució beta  
La variable de proporció de propis presenta certes peculiaritats que l'allunyen del model normal de distribució.  
En concret, és una variable que pren valors entre zero i u, però cal esperar que, si la variable es mou en valors pròxims a algun dels extrems, zero o u, la variabilitat siga menor, perquè les desviacions respecte de la mitjana estan delimitades per aquest límit natural. A més, aquesta fitació sol produir un efecte d'asimetria en la distribució, asimetria absent per complet en el model normal.  
  
Quan la proporció objecte d'estudi està allunyada dels extrems, zero i u, els fenòmens poden no ser molt greus, però en aquest cas la proporció de residus propis està, i de fet ha d'estar, molt pròxima a u, per la qual cosa resulta previsible una desviació gran respecte del model normal.   
A conseqüència del mal ajust del model de distribució normal, s'ha buscat un model que s'adaptara millor a aquesta situació, i s'ha optat pel model de distribució beta, perquè està especialment concebut per a dades entre zero i u, i en concret per a proporcions.  
Aquest model de distribució s'ha parametritzat amb la mitjana, que seria el paràmetre p (proporció de propis), i un paràmetre lambda, que actua en el lloc de la variabilitat (en sentit invers, com més gran és lambda, més baixa és la variabilitat).  
  
Determinació del nombre de mostres  
La metodologia permet calcular el nombre mínim de controls per planta i material, en funció de les eixides del procés d'aquest material, de l'error establit, del paràmetre lambda propi del material i, sobretot, en funció de la proporció mitjana de material propi que s'ha observat en els controls històrics, i el nombre de controls històrics.  
Per a les plantes que no tenen control de qualitat en el registre històric, s'usa com a referència el primer quartil de les proporcions mitjanes obtingudes en les altres plantes per al material en qüestió.  
El primer quartil és el valor que deixa el 25 % de les plantes amb proporcions inferiors, i el 75 % amb valors superiors. Cal notar que, com més baixa siga la proporció, més caracteritzacions es necessitaran. En conseqüència, el primer quartil és un valor desfavorable, dins dels que se solen presentar en les plantes ja analitzades i, per tant, és una manera d'assegurar-se a l'hora d'analitzar una planta per primera vegada.  
L'interval de confiança utilitzat en tots els casos és del 90 %, per a garantir que els resultats estiguen equilibrats entre plantes noves i plantes ja analitzades.  
  
Distribució del nombre de visites de control al llarg de l'any  
Una vegada obtingut el nombre d'anàlisis (bales o material a granel), es presenta a continuació la distribució d'aquestes anàlisis al llarg de l'any per mitjà de visites de control:  
- Entre 1 i 3 bales i/o anàlisis de material a granel. En aquest cas, com que el nombre total de mostres a l'any és molt baix, es poden fer en una sola visita.  
- Entre 3 i 6 bales i/o anàlisis de material a granel. Es duran a terme mínim en dues visites, una per semestre, separades com a mínim quatre mesos.  
- Entre 7 i 9 bales i/o anàlisis de material a granel. Es duran a terme mínim en tres visites, separades almenys dos mesos.  
- Per damunt de 9 bales i/o anàlisis de material a granel. Es durà a terme el control mínim en quatre visites, una per trimestre.  
  
Avaluació de la qualitat dels materials recuperats al llarg d'un any  
  
La mitjana aritmètica de tots els valors de proporció de propis de cada anàlisi feta al llarg d'un any en una planta i per a cada material serà el valor que expresse la proporció de propis estimada amb les garanties de representativitat comentades anteriorment.  
  
5.2. Procediment per a la realització d'una visita de control  
Aquest procediment determina el nombre de bales/anàlisis de material a granel que s'ha d'estudiar durant cada visita feta a les plantes de selecció per a realitzar anàlisis de control de qualitat.  
El procediment de control de les ETMR serà aplicable als controls derivats de la programació anual (controls de seguiment), els controls en el cas de primera designació de recuperador/reciclador en una planta de selecció i els controls derivats d'una disconformitat de les ETMR, fets per Ecoembes.  
S'aplicaran els criteris següents per a cada tipus de control:  
- Controls de primera designació de recuperador/reciclador en una planta de selecció i controls derivats de disconformitat: determinen el compliment estricte de tots els criteris de qualitat inclosos en les ETMR.  
  
- Controls derivats de programació anual (controls de seguiment): determinen el compliment de les ETMR segons el percentatge total d'impropis admés, exclusivament. Aquests controls constitueixen una eina fonamental per a fer una valoració de la qualitat dels materials recuperats en les plantes de selecció, analitzar com evolucionen en el temps i determinar possibles mesures encaminades a millorar el procés.  
  
En cap cas es podran considerar per als controls les condicions de lliurament indicades en les ETMR. Per al cas del film, el contingut d'humitat no es considerarà a l'hora de determinar el percentatge total d'impropis, llevat que Ecoembes ho considere necessari o en els controls derivats de disconformitat si fora el motiu pel qual el reciclador adjudicatari la interposa.  
El control de qualitat es podrà fer en el material a granel o premsat en bales. En el cas del paper-cartó, cartó per a begudes/aliments (bric), acer i alumini, es durà a terme, en la mesura del possible, en el material a granel, i només es procedirà al control de bales en cas de considerar-se necessari.  
  
Control de qualitat normal  
Es durà a terme un control de qualitat del material en bales o a granel. En cas d'estimar-se necessari, podran fer-se els dos.  
A. Material premsat en bales  
A.1. Controls de primera designació de recuperador/reciclador en una planta de selecció i controls derivats de disconformitat:  
Elecció de la mostra:  
El control de qualitat de les bales es basa en un sistema de mostreig per atributs AQL. Així, s'emprarà el mètode de les taules de mostreig de MIL-STD-105D del Manual de control de calidad de J. M. Juran i Frank M. Gryna. Aquesta metodologia de control es basa en els següents punts bàsics:  
- Obtenció de la grandària de la mostra segons el nombre de bales del lot o en estoc, per a cada material, per a un mostreig simple i un nivell d'inspecció normal (nivell II).  
- Obtenció del nombre de bales d'acceptació o de rebuig per al nivell de qualitat acceptable triat segons la taula que s'adjunta.  
- Acceptació o rebuig del lot o estoc inicial segons el nombre de bales rebutjades, referenciades amb les ETMR corresponents. En cas que s'arribe al nombre de bales de rebuig estipulat per a la mostra, el lot o estoc es considerarà no conforme i s'identificarà com a tal.  
  
- Determinació de la grandària de la mostra en funció de la grandària del lot o estoc:  
  
Grandària del lot Grandària de la mostra Nivell de qualitat acceptable (1)  
2 a 8  
9 a 15  
16 a 25 2  
3  
5 2  
2  
2  
26 a 50  
51 a 90  
91 a 150 8  
13  
20 3  
4  
6  
  
  
(1) Nombre de bales que no compleixen les ETMR per a rebutjar el lot o estoc.  
  
Per a grandàries de mostra superiors a les indicades en la taula anterior, Ecoembes haurà d'estudiar el nivell d'inspecció i de qualitat acceptable.  
  
Operativa del control:  
- Recompte del nombre de bales de cada material.  
- Determinació de la grandària de la mostra (nombre de bales a controlar).  
- Elecció de la primera bala a l'atzar.  
- Control de les dimensions de la bala.  
- Obertura de les bales i control. La separació dels materials s'haurà d'efectuar manualment sobre una taula de triatge instal·lada amb aquesta finalitat. El pes total de la bala s'obtindrà per la suma de pesos dels materials separats. Per a fer la pesada dels materials, s'haurà de disposar d'una bàscula de precisió adequadament calibrada i/o verificada.  
- Anotació dels resultats en la fitxa de control de qualitat del material seleccionat.  
- Aquest procés es farà successivament fins que s'arribe al nombre de bales de rebuig obtingut pel mètode de MIL-STD-105D per a cada material o s'accepte el lot o estoc.  
  
A.2. Controls derivats de programació anual (controls de seguiment):  
Elecció de la mostra:  
Obtenció de la grandària de la mostra segons el nombre de bales del lot o en estoc per a cada material, seguint la taula següent.  
  
Grandària del lot (bales) Grandària de la mostra (bales)  
2 a 8  
9 a 15  
16 a 25 2  
2  
2  
26 a 50  
51 a 90  
91 a 150 3  
4  
6  
  
  
Per a grandàries de mostra superiors a les indicades en la taula anterior, Ecoembes haurà d'estudiar el nivell d'inspecció i de qualitat acceptable.  
Operativa del control:  
- Recompte del nombre de bales de cada material.  
- Determinació de la grandària de la mostra (nombre de bales a controlar).  
- Elecció de la primera bala a l'atzar.  
- Control de les dimensions de la bala.  
- Obertura de les bales i control. La separació dels materials s'haurà d'efectuar manualment sobre una taula de triatge instal·lada amb aquesta finalitat. El pes total de la bala s'obtindrà per la suma de pesos dels materials separats. Per a fer la pesada dels materials, s'haurà de disposar d'una bàscula de precisió adequadament calibrada i/o verificada.  
- Anotació dels resultats en la fitxa de control de qualitat de material seleccionat.  
- Aquest procés es farà successivament fins que s'arribe al nombre de bales de la mostra de la taula anterior.  
  
B. Material a granel  
Es descriuen els passos a seguir per a la realització del control en el cas de material a granel (paper-cartó, cartó per a begudes/aliments, acer i alumini).  
Elecció de la mostra:  
  
- S'ha de prendre una mostra d'uns 250 kg. Per a fer-ho, s'hauran de prendre submostres, en diverses fases, de la mateixa línia de producció o de l'alimentació a la premsa (si aquests corrents no són el mateix) d'una quantitat de material d'uns 50 kg.  
- Es repeteix aquesta operació fins a arribar als 250 kg sobre els quals fer el control.  
  
Operativa del control  
- S'haurà de caracteritzar el material a mesura que es vagen prenent les submostres.  
- S'haurà de repetir aquesta operació un màxim de 5 vegades, fins a obtindre per suma la mostra total. La separació dels materials s'haurà d'efectuar manualment sobre una taula de triatge instal·lada amb aquesta finalitat. El pes total de la mostra s'obtindrà per la suma de pesos dels materials separats. Per a fer la pesada dels materials, s'haurà de disposar d'una bàscula de precisió adequadament calibrada i/o verificada.  
- Anotació dels resultats en la fitxa de control de qualitat de material seleccionat.  
  
Determinació d'humitat  
Es farà sempre que s'estime necessari.  
La determinació d'humitat s'haurà de dur a terme en el laboratori.  
1. Plàstics, acer i alumini  
La determinació del contingut d'humitat per a plàstics, acer i alumini s'haurà de fer sobre una mostra d'uns 7 kg presa a l'atzar. L'operativa a seguir serà la següent:  
- Pesar la mostra i anotar la massa inicial com a Mh.  
- Col·locar el recipient amb la mostra humida en l'estufa i mantindre-la a una temperatura entre 105 °C i 115 °C perquè s'asseque durant 2 hores o fins que tinga una massa constant.  
- Periòdicament, regirar la mostra per a facilitar un assecatge uniforme.  
- Refredar la mostra fins a la temperatura ambient en una atmosfera seca. Pesar la mostra seca i anotar-ne la massa com a Ms.  
La precisió en Mh i Ms haurà de ser la mateixa que l'exigida a les balances.  
La diferència en la massa és la quantitat d'humitat present en la mostra (H).  
El resultat de l'assaig s'expressa en tant per cent, amb dues xifres decimals, i es determina amb l'expressió:  
  
Hm = (Mh - Ms) × 100 / Mh  
  
en què:  
Hm: humitat del material en tant per cent.  
Mh: massa de la mostra abans d'assecar-la.  
Ms: massa de la mostra després d'assecar-la.  
  
  
2. Paper-cartó  
La determinació del contingut d'humitat per al paper-cartó es durà a terme emprant qualsevol dels dos mètodes següents:  
a) Determinació de la humitat sobre una mostra global: La determinació del contingut d'humitat de paper i cartó s'haurà de dur a terme sobre una mostra d'uns 7 kg, que estarà constituïda per les fraccions següents:  
- Paper imprés: 2 kg.  
- Envasos de cartó domèstic: 2 kg.  
- Envasos de cartó comercial: 3 kg.  
b) Determinació de la humitat en cadascuna de les tres fraccions per separat: En aquest cas no cal prendre uns pesos concrets de cada fracció.  
  
En els dos casos, per a la determinació en el laboratori s'haurà d'emprar el procediment que s'indica en la norma UNE EN 20909. Per a obtindre el contingut en humitat s'haurà d'aplicar la fórmula següent:  
  
Hm = (Mh - Ms) × 100 / Mh  
  
en què:  
Hm: humitat del paper i cartó en tant per cent.  
Mh: massa de la mostra abans d'assecar-la.  
Ms: massa de la mostra després d'assecar-la.  
  
3. Cartó per a begudes/aliments (bric)  
La determinació de la humitat del cartó per a begudes/aliments s'haurà de dur a terme sobre una mostra d'uns 7 kg presa a l'atzar. Per a la determinació en el laboratori s'haurà d'emprar el procediment que s'indica en la norma UNE EN 20280. Per a obtindre el contingut en humitat s'haurà d'aplicar la fórmula següent:  
  
Hm = (Mh - Ms) × 100 / Mh  
  
en què:  
Hm: humitat del cartó per a begudes/aliments en tant per cent.  
Mh: massa de la mostra abans d'assecar-la.  
Ms: massa de la mostra després d'assecar-la.  
  
Paràmetres que cal controlar i emissió de l'informe  
- Els paràmetres que cal controlar depenen de la classe de material i seran els que apareixen en les fitxes de control de qualitat del material seleccionat.  
- En el control de qualitat del paper-cartó, quan la identificació dels envasos de paper-cartó entre domèstic amb punt verd o sense i comercial amb punt verd o sense105 resulte difícil, s'hauran de separar i formar dues fraccions d'envàs domèstic dubtós i envàs comercial dubtós, respectivament. La fracció de dubtosos domèstic es repartirà proporcionalment entre les que hagen resultat de domèstic amb punt verd105 i domèstic sense punt verd.105 Es farà igual amb la fracció de dubtosos comercial.  
Les modificacions que puguen fer-se en el procediment de control s'hauran de comunicar a l'entitat gestora, enteses aquestes modificacions com a aprovades tàcitament, llevat que hi haja una comunicació expressa en sentit contrari abans que hagen transcorregut 10 dies hàbils, i en aquest cas serà en el si de la comissió mixta de seguiment, vigilància i control on s'analitzen i, si és el cas, s'acorden.  
5.3. Comunicació a l'entitat gestora i remissió de l'informe  
- Ecoembes s'haurà de posar en contacte amb la planta de selecció per a coordinar les dates i la realització del control. El cost d'aquests controls serà per compte d'Ecoembes excepte en les circumstàncies que s'indiquen més endavant.  
- En acabar el control, les fitxes de control de qualitat, degudament signades, seran lliurades als assistents, i els resultats es consideraran vàlids als efectes oportuns.  
5.4. Accés a la informació  
L'entitat propietària de la planta de selecció tindrà accés als resultats del control de qualitat per a poder consultar-los a través del sistema web de gestió d'Ecoembes.  
  
  
6. Procediment en cas d'incompliment de les ETMR  
Es podran donar les situacions que ara s'indiquen en les plantes de selecció en funció del següent:  
- Plantes de nou funcionament: a les plantes de primera posada en marxa se'ls concedirà un període d'adaptació al compliment de les ETMR de tres mesos. Durant aquest període, Ecoembes podrà fer tots els controls de qualitat que s'estimen necessaris. Com que l'objectiu d'aquests controls és estudiar l'evolució de la qualitat dels materials, els resultats obtinguts no tindran cap implicació sobre els procediments de disconformitat ni els de pagament. Una vegada complit el termini de tres mesos, es duran a terme controls de seguiment, els quals podran tindre les implicacions abans esmentades.  
- Resta de plantes: a partir de l'entrada en vigor del conveni, Ecoembes podrà fer tots els controls derivats de programació anual (controls de seguiment) que siguen necessaris sobre la base de la metodologia estadística referida en l'anterior apartat 5.1.  
- En totes les plantes: a més dels controls derivats de programació anual, Ecoembes podrà fer controls addicionals per a garantir el compliment de les ETMR.  
Els controls de seguiment de la qualitat als quals fa referència aquest apartat determinen el compliment de les ETMR segons el percentatge total d'impropis admés, exclusivament.  
El procediment a seguir per al control del seguiment serà el següent:  
  
1. Primer control derivat de la programació anual (control de seguiment):  
Podran donar-se dues situacions. El primer lot (nombre de bales del material seleccionat emmagatzemades en la planta de selecció):  
  
A. Compleix les ETMR: es continuarà amb la retirada normal del material.  
B. No compleix les ETMR: primer incompliment del control de seguiment de la qualitat.  
Encara que la situació desitjable serà la de reprocessar el lot de material, es podran donar dues situacions:  
B.1. Reprocessament del material  
Ecoembes concedirà a la planta el termini màxim d'un mes des de la finalització del control de qualitat, o el que s'acorde entre les parts, per a procedir al reprocessament del material. Després d'aquest processament, es farà un segon control de seguiment.  
B.2. Pagament del sobrecost de recondicionar el material per a reciclar-lo  
La planta podrà sol·licitar a Ecoembes la retirada del material pel reciclador adjudicatari, fet que comporta fer-se càrrec del sobrecost de reciclatge descomptant-lo en la seua facturació mensual.  
Ecoembes haurà d'informar el gestor del material de l'incompliment del material. En cas que el reciclador designat puga fer-se càrrec del material per a reciclar-lo, informarà de l'import del recondicionament. Ecoembes no tramitarà amb la planta l'incompliment d'aquest material.  
En cas que el reciclador no puga fer-se càrrec del reciclatge del lot, s'haurà de retornar a la planta per a reprocessar-lo, segons s'indica en el punt següent.  
Per al cas de designació del recuperador per part de l'entitat, no s'admetrà l'opció del recondicionament per part del recuperador/reciclador i, per tant, si el material és retirat de la planta, no podrà considerar-se per a la facturació per selecció.  
  
2. Segon control de seguiment:  
Podran donar-se dues situacions. El lot reprocessat:  
A. Compleix les ETMR: es procedirà a la retirada del lot de material reprocessat per part del reciclador adjudicatari.  
B. No compleix les ETMR: segon incompliment del control de seguiment.  
Encara que la situació desitjable serà la de reprocessar el lot de material, es podran donar dues situacions:  
B.1. Reprocessament del material  
Ecoembes concedirà a la planta el termini màxim d'un mes des de la finalització del control de qualitat, o el que s'acorde entre les parts, per a procedir al reprocessament del material, tantes vegades com estime oportú, fins que complisca les ETMR. Després d'aquest processament, es farà un nou control.  
B.2. Pagament del sobrecost de recondicionar el material per a reciclar-lo  
La planta podrà sol·licitar a Ecoembes la retirada del material pel reciclador adjudicatari, fet que comporta fer-se càrrec del sobrecost de reciclatge, igual com s'indica en el punt anterior.  
En cas que el reciclador adjudicatari puga fer-se càrrec del material per a reciclar-lo, Ecoembes no tramitarà amb la planta l'incompliment d'aquest material. En cas que el reciclador no puga fer-se càrrec del reciclatge del lot, s'haurà de retornar a la planta per a reprocessar-lo, segons s'indica en el punt següent.  
Per al cas de designació del recuperador per part de l'entitat, no s'admetrà l'opció del recondicionament del material per part del recuperador/reciclador i, per tant, si el material és retirat de la planta, no podrà considerar-se per a la facturació per selecció.  
  
3. Tercer control de seguiment:  
Podran donar-se dues situacions. El lot (compost pel material reprocessat i les noves bales generades immediatament després del primer lot controlat, en el cas que aquest lot no haja complit les ETMR):  
  
A. Compleix les ETMR: es procedirà a la retirada del lot controlat per part del reciclador adjudicatari.  
B. No compleix les ETMR: tercer incompliment del control de seguiment.  
Encara que la situació desitjable serà la de reprocessar el lot de material, es podran donar dues situacions:  
B.1. Reprocessament del material  
Ecoembes concedirà a la planta el termini màxim d'un mes des de la finalització del control de qualitat, o el que s'acorde entre les parts, per a procedir al reprocessament del material, tantes vegades com estime oportú, fins que complisca les ETMR. Tant el reprocessament del material com el nou control de seguiment, així com els possibles controls successius, seran a càrrec de la planta de selecció.  
B.2. Pagament del sobrecost de recondicionar el material per a reciclar-lo  
La planta podrà sol·licitar a Ecoembes la retirada del material pel reciclador adjudicatari, fet que comporta fer-se càrrec del sobrecost de reciclatge, igual com s'indica en el punt anterior.  
En cas que el reciclador adjudicatari puga fer-se càrrec del material per a reciclar-lo, Ecoembes no tramitarà amb la planta l'incompliment d'aquest material. En cas que el reciclador no puga fer-se càrrec del reciclatge del lot, s'haurà de retornar a la planta per a reprocessar-lo, segons s'indica en el punt següent.  
Per al cas de designació del recuperador per part de l'entitat, no s'admetrà l'opció del recondicionament del material per part del recuperador/reciclador i, per tant, si el material és retirat de la planta, no podrà considerar-se per a la facturació per selecció.  
  
4. Quart control de seguiment:  
Podran donar-se dues situacions. El lot (compost pel material reprocessat i les noves bales generades immediatament després de l'anterior lot controlat, en el cas que aquest lot no haja complit les ETMR):  
  
A. Compleix les ETMR: es procedirà a la retirada del lot controlat per part del reciclador adjudicatari.  
B. No compleix les ETMR: quart incompliment del control de seguiment.  
Encara que la situació desitjable serà la de reprocessar el lot de material, es podran donar dues situacions:  
B.1. Reprocessament del material  
Ecoembes concedirà a la planta el termini màxim d'un mes des de la finalització del control de qualitat, o el que s'acorde entre les parts, per a procedir al reprocessament del material, tantes vegades com estime oportú, fins que complisca les ETMR. Després d'aquest processament, es farà un nou control.  
B.2. Pagament del sobrecost de recondicionar el material per a reciclar-lo  
La planta podrà sol·licitar a Ecoembes la retirada del material pel reciclador adjudicatari, fet que comporta fer-se càrrec del sobrecost de reciclatge, igual com s'indica en el punt anterior.  
En cas que el reciclador adjudicatari puga fer-se càrrec del material per a reciclar-lo, Ecoembes no tramitarà amb la planta l'incompliment d'aquest material. En cas que el reciclador no puga fer-se càrrec del reciclatge del lot, s'haurà de retornar a la planta per a reprocessar-lo, segons s'indica en el punt següent.  
Per al cas de designació del recuperador per part de l'entitat, no s'admetrà l'opció del recondicionament del material per part del recuperador/reciclador i, per tant, si el material és retirat de la planta, no podrà considerar-se per a la facturació per selecció.  
  
5. Cinqué control de seguiment:  
Podran donar-se dues situacions. El lot (compost pel material reprocessat i les noves bales generades immediatament després de l'anterior lot controlat, en el cas que aquest lot no haja complit les ETMR):  
  
A. Compleix les ETMR: es procedirà a la retirada del lot controlat per part del reciclador adjudicatari.  
B. No compleix les ETMR: cinqué incompliment del control de seguiment.  
Si es produeix un cinqué incompliment, Ecoembes haurà de paralitzar la retirada de la nova producció i de tot el material afectat. Totes les bales dels lots que no hagen complit les ETMR hauran de ser identificades per la planta com a material que no compleix les ETMR. En el cas de designació del recuperador per part de l'entitat, encara que el material siga retirat de la planta no podrà considerar-se per a la facturació per selecció.  
En la comissió mixta de seguiment, vigilància i control s'analitzarà la situació plantejada. Ecoembes no assumirà el cost dels controls posteriors fins que el material complisca les ETMR.  
En els controls de seguiment, els incompliments seran acumulatius durant la vigència del conveni. Per tant, a partir del cinqué incompliment per material, els controls successius que incomplisquen les ETMR seran a càrrec de la planta de selecció.  
  
  
ANNEX IV.II.2  
Procediment de disconformitat  
  
La planta de selecció ha de posar a la disposició del recuperador o reciclador els lots de materials recuperats conformes amb les ETMR de l'annex IV.  
1. Declaració de la disconformitat  
Quan el recuperador, reciclador o persona en qui aquest delegue per a la retirada, entenga que els materials que se li lliuren no compleixen les ETMR, tindrà dret a no acceptar aquest material en la planta o posteriorment en les seues instal·lacions.  
Per tant, les disconformitats es poden donar en algun dels dos moments o en els dos.  
1.1. Declaració de disconformitat en el moment de la retirada del material en la planta de selecció  
Aquesta declaració de disconformitat es podrà plantejar a través d'un control visual del material posat a la disposició del recuperador, reciclador o persona en què aquest delegue, en la mateixa planta de selecció. En aquest cas, si el recuperador, reciclador o persona en què aquest delegue, considera que la totalitat o part del lot posat a la seua disposició incompleix les ETMR, podrà negar-se a retirar aquest material.  
El recuperador o reciclador comunicarà a Ecoembes la disconformitat i indicarà el problema detectat i les bales o la quantitat de material que rebutja. En aquest cas no és obligatori que el recuperador o reciclador remeta el formulari de disconformitat corresponent.  
Així mateix, les bales no retirades s'han d'identificar en la planta com a bales rebutjades i emmagatzemades de manera diferenciada per a posteriorment procedir a la resolució de la disconformitat.  
1.2. Declaració de la disconformitat en les instal·lacions del recuperador/reciclador  
En el cas que els lots de materials seleccionats hagen sigut retirats pel recuperador o reciclador i, després d'efectuar els controls corresponents en la seua instal·lació, aquest considere que la qualitat d'aquests no compleix les ETMR, ha de formalitzar aquesta disconformitat i omplir el formulari de disconformitat corresponent, i l'ha de remetre a Ecoembes en un termini màxim de 10 dies hàbils des de la formalització de la retirada del material de la planta. Aquest formulari ha d'anar acompanyat de la còpia del document acreditatiu d'eixida del material de planta i/o de l'albarà d'eixida de planta, en què s'indique el problema detectat.  
2. Tramitació de la disconformitat  
Una vegada que Ecoembes haja rebut la comunicació de la disconformitat per part del recuperador o reciclador, la transmetrà a l'entitat gestora, si s'ha rebut en el termini establit anteriorment amb tota la documentació sol·licitada i si el material no ha sigut reprocessat.  
  
Ecoembes determinarà si dona curs o no a la disconformitat.  
3. Resolució de la disconformitat  
La resolució del procés de disconformitat transcorrerà de manera idèntica per als dos supòsits descrits en l'apartat 1.  
L'entitat gestora, Ecoembes i el recuperador o reciclador buscaran conjuntament l'origen de la disconformitat i definiran els mitjans adequats per a solucionar-la en el termini màxim de dos mesos des de la data de recepció en Ecoembes de la disconformitat.  
Ecoembes podrà determinar la necessitat d'efectuar un control de les ETMR en la planta de selecció o en les instal·lacions del recuperador o reciclador, i aplicarà el que s'estableix en el procediment de control de les ETMR que es recull en l'annex IV.  
Les despeses ocasionades pel conflicte (compresos, entre altres, el transport, magatzematge, control i peritatge) seran a càrrec de:  
El recuperador o reciclador, si es conclou que el material compleix les ETMR. L'entitat gestora, en cas contrari.  
3.1. En el cas d'arribar a un acord amistós sobre la disconformitat dins del termini màxim estipulat (dos mesos des de la data de recepció en Ecoembes de la disconformitat), entre el recuperador o reciclador i l'entitat gestora, de manera general, llevat que Ecoembes decidisca alguna altra solució en consens amb els implicats, es procedirà de la manera següent:  
3.1.1. Si la decisió de rebutjar el material fora injustificada, segons la determinació efectuada, el recuperador o reciclador haurà de reprendre els lots rebutjats en les condicions contractuals establides.  
  
A més:  
- Si el material es troba en la planta de selecció, haurà de retirar el material en un termini màxim de 10 dies hàbils des de la notificació per Ecoembes de la resolució de la disconformitat.  
  
  
- Si el material objecte de la disconformitat es troba en les instal·lacions del recuperador o reciclador, el formulari de disconformitat de material es valida com a material acceptat.  
- Si la decisió adoptada té un cost addicional, serà assumit pel recuperador/reciclador.  
3.1.2. Si la decisió de rebuig es comprova fonamentada, és a dir, el material no compleix les ETMR, es podran donar tres situacions:  
0.8.3.1. Els lots rebutjats seran reprocessats de nou en la planta.  
  
En aquest cas, si el material objecte de la disconformitat va ser retirat de la planta pel recuperador o reciclador i hi ha de ser retornat per a tornar-lo a processar:  
- El material retornat a la planta no computarà com a entrada a la mateixa a l'efecte de la recollida selectiva.  
- L'entitat gestora, en el termini màxim de tres mesos des de la notificació per Ecoembes de la resolució de la disconformitat, emetrà una nota d'abonament a Ecoembes en concepte de devolució del pagament per selecció que va rebre per aquest material. Per al descompte de l'aportació per selecció s'aplicarà el mateix cost unitari al qual es va abonar el material.  
3.0.5.5. El recuperador o reciclador ho processa en les seues instal·lacions.  
En aquest cas, si el material objecte de la disconformitat no va ser retirat pel recuperador o reciclador de la planta de selecció, aquest haurà de retirar el material i subscriure el document acreditatiu d'eixides del material de planta de selecció en un termini màxim de 10 dies hàbils des de la notificació per Ecoembes de la resolució de la disconformitat.  
  
2.8.9.3. Es gestiona el material per altres vies.  
En aquest últim cas, si el material objecte de la disconformitat va ser retirat de la planta de selecció pel recuperador o reciclador designat, l'entitat gestora, en el termini màxim de tres mesos des de la notificació per Ecoembes de la resolució de la disconformitat, emetrà una nota d'abonament a Ecoembes en concepte de devolució del pagament per selecció que va rebre per aquest material. Per al descompte de l'aportació per selecció s'aplicarà el mateix cost unitari al qual es va abonar.  
  
El tractament al qual finalment se sotmeta el material objecte de la disconformitat haurà d'estar suportat pels albarans corresponents, dels quals s'enviarà còpia a Ecoembes.  
L'opció triada serà per acord entre l'entitat gestora, el recuperador o reciclador designat i Ecoembes. En cas de no arribar a un acord, Ecoembes decidirà l'opció de gestió del material.  
En qualsevol dels casos, si la decisió presa té un cost addicional, serà assumit per l'entitat gestora i s'aplicarà el que es preveu anteriorment pel que fa a l'assumpció dels costos ocasionats pel conflicte.  
  
Si Ecoembes haguera efectuat el pagament per algun dels costos derivats del conflicte, l'entitat gestora emetrà una nota d'abonament en concepte de devolució d'aquest en un termini màxim de tres mesos des que Ecoembes notifique la resolució de la disconformitat.  
Si l'entitat gestora no emet les notes d'abonament en el termini requerit, Ecoembes retindrà des d'aquest moment els pagaments corresponents al concepte de selecció a l'entitat gestora.   
Tot el que s'ha descrit serà aplicable llevat que l'entitat gestora, Ecoembes, i el recuperador o reciclador designat acorden una altra solució.  
3.2. En cas de no arribar a cap acord sobre la disconformitat del material en el termini màxim estipulat (dos mesos des de la data de recepció en Ecoembes de la disconformitat) sobre si els materials són concordes o no amb el definit en les ETMR, es procedirà de la manera següent:  
Es recorrerà a l'arbitratge d'una institució o organització independent de reconegut prestigi (denominat expert independent). L'acceptació d'aquesta mediació s'ha de dur a terme en el termini màxim de tres dies hàbils des de la finalització del termini màxim estipulat per a solucionar la disconformitat (dos mesos des de la data de recepció en Ecoembes de la disconformitat). La designació de l'expert independent serà per acord comú entre l'entitat gestora, el recuperador o reciclador i Ecoembes (en el cas de no arribar a un acord, serà Ecoembes qui efectue aquesta elecció).  
En tots els casos, la disconformitat ha d'estar resolta en un període inferior a 15 dies naturals a comptar des de l'acceptació de l'arbitratge de l'expert independent.  
La decisió de l'expert independent haurà de ser acatada per totes les parts i obliga de manera general al fet que tots els costos ocasionats pel conflicte de la disconformitat, compresos, entre altres, el de transport, control, magatzematge i peritatge, seran a càrrec de:  
- El recuperador o reciclador si es conclou que el material compleix les ETMR.  
- L'entitat gestora, en cas contrari.  
De manera general, tots els costos ocasionats pel conflicte de la disconformitat, compresos entre altres el de transport, magatzematge, control i peritatge seran a càrrec de:  
- El recuperador o reciclador, si es conclou que el material compleix les ETMR.  
- L'entitat gestora en cas contrari.  
3.2.1. Si la decisió de rebutjar el material fora injustificada, segons la determinació efectuada, el recuperador o reciclador haurà de reprendre els lots rebutjats en les condicions contractuals establides.  
  
A més:  
- Si el material es troba en la planta de selecció, haurà de retirar el material i subscriure el document acreditatiu d'eixides del material de planta de selecció en un termini màxim de 10 dies hàbils des que Ecoembes notifique la resolució de la disconformitat.  
- Si el material objecte de la disconformitat es troba en les instal·lacions del recuperador o reciclador, el formulari de disconformitat de material es valida com a material acceptat.  
  
Si la decisió adoptada té un cost addicional, serà assumit pel recuperador/reciclador.  
3.2.2. Si la decisió de rebuig es comprova fonamentada, és a dir, el material no compleix les ETMR, es podran donar tres situacions:  
8.0.0.1. Els lots rebutjats seran reprocessats de nou en la planta.  
  
En aquest cas, si el material objecte de la disconformitat va ser retirat de la planta pel recuperador o reciclador i hi ha de ser retornat perquè siga reprocessat:  
- El material retornat a la planta no computarà com a entrada a la planta a l'efecte de la recollida selectiva.  
- L'entitat gestora, en el termini màxim de tres mesos des de la notificació per Ecoembes de la resolució de la disconformitat, emetrà nota d'abonament a Ecoembes en concepte de devolució del pagament per selecció que va rebre pel material. Per al descompte de l'aportació per selecció s'aplicarà el mateix cost unitari al qual es va abonar.  
2.3.7.8. El recuperador o reciclador els processa en les seues instal·lacions  
En aquest cas, si el material objecte de la disconformitat no va ser retirat de la planta de selecció pel recuperador o reciclador, aquest haurà de retirar el material i subscriure el document acreditatiu d'eixides del material de planta de selecció en un termini màxim de 10 dies hàbils des que Ecoembes notifique la resolució de la disconformitat.  
6.4.4.8. Es gestiona el material per altres vies  
- Si el material objecte de la disconformitat va ser retirat de la planta de selecció pel recuperador o reciclador, l'entitat gestora, en el termini màxim de tres mesos des que Ecoembes notifique la resolució de la disconformitat, emetrà una nota d'abonament a Ecoembes en concepte de devolució del pagament per selecció que va rebre per aquest material. Per al descompte de l'aportació per selecció s'aplicarà el mateix cost unitari al qual es va abonar el material.  
El tractament al qual finalment se sotmeta el material objecte de la disconformitat haurà d'estar suportat pels albarans corresponents, dels quals s'enviarà còpia a Ecoembes.  
L'opció triada serà per acord entre l'entitat gestora, el recuperador o reciclador i Ecoembes. En cas de no arribar a un acord, Ecoembes decidirà l'opció de gestió del material rebutjat.  
En qualsevol dels casos, si la decisió presa té un cost addicional, l'assumirà l'entitat gestora i aplicarà el que s'ha previst anteriorment pel que fa a l'assumpció dels costos ocasionats pel conflicte.  
  
Si Ecoembes haguera efectuat el pagament per algun dels costos derivats del conflicte, l'entitat gestora emetrà una nota d'abonament en concepte de devolució d'aquest en un termini màxim de tres mesos des que Ecoembes notifique la resolució de la disconformitat.  
Si l'entitat gestora no emet les notes d'abonament en el termini requerit, Ecoembes retindrà a partir d'aquest moment els pagaments corresponents al concepte de selecció d'envasos.  
Si una de les parts implicades no s'até als punts comentats anteriorment, s'entendrà que la raó està de l'altra part, i la primera haurà de fer-se càrrec de la disconformitat i dels costos que aquesta comporte. En cas de no fer-ho, Ecoembes podrà resoldre el contracte o conveni o, si és el cas, descomptar el cost d'aquesta del pagament per selecció.  
  
En cas d'incident particularment greu o en cas d'incidents repetitius relatius al compliment de les ETMR, l'entitat gestora i Ecoembes procediran conjuntament a una verificació en profunditat del sistema de recollida selectiva i del sistema de selecció, així com a una verificació dels sistemes de control desenvolupats pel recuperador o reciclador. Qualsevol de les parts implicades podrà utilitzar assessorament d'especialistes.  
Si els resultats d'aquesta verificació revelen que el recuperador o reciclador no ha complit les seues obligacions, es podrà sol·licitar a Ecoembes la designació d'un altre recuperador o reciclador, la qual cosa provocarà la resolució del seu contracte amb Ecoembes.  
Si, per contra, és la planta de selecció la que no ha satisfet les obligacions assumides en el conveni, Ecoembes exposarà la situació a la comissió de seguiment perquè decidisca en el seu si les accions que cal dur a terme.  
  
ANNEX IV.II.3  
Procediment de seguiment operatiu   
en plantes de selecció de residus d'envasos lleugers  
  
1. Procediment d'actuació en cas de baix rendiment de les plantes de selecció d'envasos lleugers.  
Aquest procediment té per objecte aconseguir bons rendiments en les plantes de selecció, evitant l'enviament de residus d'envasos a abocador, establint per a això mesures quan es detecten baixos rendiments. Per a determinar els rendiments exigibles, es tindrà en compte la qualitat del material d'entrada a cada planta.  
FASE A. Anàlisi, estudi i desenvolupament del pla de millora del rendiment  
Les plantes de selecció d'envasos hauran d'aconseguir un rendiment de selecció mínim que, segons el contingut d'impropis del material d'entrada, resulta de la següent equació:  
  
Rendiment mínim 0,7 × (100 € % impropis)  
  
  
  
En el cas que durant un mes el rendiment de selecció fora inferior al rendiment mínim, es podrà enviar a l'entitat titular de la planta i a l'operador d'aquesta, una comunicació en la qual s'informe d'aquesta incidència i es done la possibilitat de presentar els comentaris i al·legacions que consideren convenients. Des del moment de la comunicació es considera el procediment obert.  
Amb la finalitat de possibilitar el seguiment del rendiment, una vegada obert el procediment de baix rendiment, l'entitat titular o l'operador (en el cas que aquest tinga delegada la facturació) tindrà l'obligació d'actualitzar la càrrega de dades en un termini màxim de 15 dies naturals una vegada finalitzat el mes en curs. En cas de no facilitar-se aquesta informació, Ecoembes podrà corregir amb efecte retroactiu el pagament per selecció, sense necessitat d'iniciar la fase B, una vegada s'actualitzen les dades requerides (inclòs l'estoc). La correcció s'efectuaria per als mesos en què el rendiment haja sigut inferior al rendiment mínim, segons la fórmula establida en la fase B. Igualment, Ecoembes podrà retindre de manera automàtica les eixides del material fins a comptar amb aquesta informació.  
En el cas de les plantes en les quals l'entitat gestora designe el recuperador o reciclador dels materials recuperats, Ecoembes comunicarà a l'entitat titular o a l'operador (en el cas que aquest tinga delegada la facturació) l'obligació d'actualitzar la càrrega de dades en un termini màxim de 15 dies naturals una vegada finalitzat el mes en curs. En cas que no es facilite aquesta informació, Ecoembes podrà aplicar, amb caràcter retroactiu, una correcció del pagament de selecció d'aquest mes segons s'estableix en la fase B d'aquest procediment.  
S'estableix un període de dos mesos, a comptar des de la data d'enviament de la comunicació, per a analitzar conjuntament les causes del baix rendiment. Sempre que es considere necessari per a analitzar aquestes causes, es podrà dur a terme un estudi de millora del rendiment i/o una valoració de la qualitat de les entrades en planta i de l'estoc de material seleccionat emmagatzemat. Posteriorment, Ecoembes presentarà una proposta de millores a l'entitat titular i a l'operador de la planta. Aquesta proposta consistirà en un conjunt de mesures correctores orientades a l'augment del rendiment de la instal·lació per damunt del valor de rendiment mínim.  
A la vista de la proposta d'Ecoembes per a la correcció del rendiment de la planta, s'acordarà el pla de millores i un període per a la seua implantació, durant el qual no s'aplicarà cap correcció del pagament per selecció. El període serà acordat per les parts, tenint en compte cadascuna de les accions que cal desenvolupar. Durant el període d'execució del pla de millores, Ecoembes podrà col·laborar amb l'entitat titular i l'operador de la planta, així com visitar la instal·lació amb la finalitat d'assegurar la correcta implantació del pla.  
L'entitat titular o l'operador, si aquesta ha delegat l'acceptació del pla de millores en l'operador, té un termini de 15 dies per a comunicar l'acceptació del pla de millores presentat per Ecoembes. Transcorregut aquest termini, si l'entitat titular o l'operador no han manifestat la seua conformitat per escrit, es passarà directament a la fase B.  
  
FASE B. Seguiment del rendiment i correcció del pagament  
En la fase B es procedeix a un exhaustiu seguiment de la producció de la planta de selecció. S'inicia una vegada finalitzat el període d'implantació del pla de millores o si l'entitat titular o l'operador de la planta (en el cas que l'entitat titular haja delegat la resposta en aquest últim) no hagueren comunicat i acceptat aquest pla, i s'aplicarà el següent:  
  
- Si en un mes el rendiment de la planta és igual o superior al rendiment mínim establit, no s'aplicarà cap correcció del pagament per selecció.  
- Si en un mes el rendiment és inferior al rendiment mínim, s'aplicarà una correcció del pagament de selecció d'aquest mes. Aquesta correcció serà equivalent al pagament per recollida selectiva assumit per Ecoembes, corresponent als residus d'envasos lleugers que no han sigut recuperats en la planta de selecció. La correcció es calcularà aplicant la següent fórmula:  
  
Correcció pagament selecció mesi (?) = pagament unitari mitjà per recollida mesi (?/kg) × [(rendiment mínim - rendiment real mesi) × entrades en la planta mesi (kg)]  
  
La correcció del pagament s'aplicarà en la facturació mensual de selecció i es mantindrà fins que es tanque l'aplicació del procediment  
  
- Si una planta manté durant més de sis mesos un rendiment per davall del rendiment mínim, Ecoembes podrà donar trasllat a la comunitat autònoma, per l'efecte que aquesta situació poguera tindre en el compliment dels objectius de reciclatge. Entre la comunitat autònoma i Ecoembes s'acordaran les mesures que es consideren necessàries per a solucionar aquesta situació, entre les quals es podrà preveure el desviament del material d'entrada a una altra planta de selecció que garantisca millors rendiments. Els costos addicionals d'aquest desviament de material o de qualsevol altra mesura acordada seran assumits per l'entitat titular de la instal·lació  
En cas que no s'aconseguisca cap acord amb l'entitat titular de la planta i mentre que la comunitat autònoma i Ecoembes no establisquen mesures, es mantindrà la correcció mensual del pagament de selecció segons el que s'ha indicat anteriorment.  
Si transcorren més de 6 mesos consecutius amb un rendiment superior al mínim exigit, es considerarà finalitzada la fase B i, per tant, l'aplicació del procediment.  
Una vegada superat aquest termini, si es produïra de nou una situació de baix rendiment, sempre que Ecoembes verifique que les causes que ho originen difereixen de les que van provocar l'anterior o les anteriors incidències, s'iniciarà un nou procediment des de la fase A. En el cas que es repetisquen les mateixes causes, el procediment s'aplica des de la fase B.  
  
2. Procediment de correcció de la superefectivitat en les plantes de selecció d'envasos lleugers.  
Aquest procediment té l'objectiu de detectar, analitzar i, en cas de confirmar-se, corregir desviacions en els valors normals d'efectivitat de selecció dels materials, determinar-ne les causes i establir mesures correctores, en el cas que es verifiquen les incidències esmentades.  
  
  
FASE A. Detecció i anàlisi  
En el cas que durant un mes l'efectivitat d'un material seleccionat siga igual o superior al 100 %, Ecoembes podrà enviar a l'entitat titular i a l'operador de la planta una comunicació en la qual s'informarà d'aquesta incidència i es donarà la possibilitat de presentar els comentaris i al·legacions que consideren convenients. Amb l'enviament d'aquesta comunicació es considerarà iniciat el procediment.  
  
Amb la finalitat de possibilitar el seguiment de l'efectivitat del material en qüestió, una vegada obert el procediment de superefectivitat, l'entitat titular o l'operador (en el cas que tinga delegada la facturació) tindrà l'obligació d'actualitzar la càrrega de dades en un termini màxim de 15 dies naturals una vegada finalitzat el mes en curs. En cas de no facilitar-se aquesta informació, Ecoembes podrà retindre de manera automàtica les eixides del material, fins a comptar amb les dades requerides per a la facturació mensual, inclòs l'estoc. Addicionalment, una vegada Ecoembes tinga la informació, si es constatara la superefectivitat, podrà limitar amb caràcter retroactiu el pagament per selecció del material de referència.  
En el cas de les plantes en les quals l'entitat gestora designe el recuperador o reciclador dels materials recuperats, Ecoembes comunicarà a l'entitat titular o a l'operador (en el cas que tinga delegada la facturació) l'obligació d'actualitzar la càrrega de dades en un termini màxim de 15 dies naturals una vegada finalitzat el mes en curs. En cas que no es facilite aquesta informació, Ecoembes podrà aplicar una correcció del pagament de selecció d'aquest mes, amb caràcter retroactiu, segons s'estableix en la fase B d'aquest procediment.  
S'estableix un període de dos mesos, a comptar des de la data d'enviament per part d'aquesta comunicació, per a analitzar conjuntament, l'entitat titular, l'operador de la planta i Ecoembes, les causes de la superefectivitat detectada i així permetre corregir-la. Aquesta anàlisi podrà consistir, en funció de les possibles causes i sempre que es considere necessari, en la repetició del control de qualitat del material, en la valoració de l'estoc de material recuperat emmagatzemat, en la realització d'un estudi de rendiment per a la determinació de l'efectivitat per material recuperat o en l'actualització de la caracterització representativa de procediments de les entrades.  
Ecoembes presentarà a l'entitat titular i a l'operador de la planta un informe amb els resultats i conclusions de les anàlisis dutes a terme.  
En cas que l'anàlisi de la incidència explique la superefectivitat detectada i aquesta siga corregida o, en cas que aquesta es dega a causes alienes al procés productiu de la planta, es considerarà finalitzat el procediment, mitjançant la comunicació corresponent per part d'Ecoembes. Si la superefectivitat no es corregeix i es deu al procés productiu de la planta, es procedirà a aplicar la fase B.  
En el cas particular que la superefectivitat siga deguda a l'incompliment de les ETMR (per major contingut d'impropis) s'aplicarà el procediment d'incompliment d'impropis d'aquest annex.  
  
FASE B. Correcció de la superefectivitat  
Des del mes següent al mes d'enviament de l'informe, es procedirà a limitar el pagament per la selecció d'aquest material i la quantitat màxima que es facturarà serà la resultant d'aplicar la fórmula següent:  
  
Quantitat màxima mensualMATERIAL i a facturar = [% MATERIAL i en l'entrada × (1 +  % impropis ETMRMATERIAL i)] × entrades mensuals totals en planta  
  
Aquesta quantitat màxima mensual, si és el cas, serà la considerada per al càlcul del IAR corresponent.  
Una vegada superat un període de tres mesos, des de l'inici de la fase B, i en cas de mantindre's superefectivitat per al mateix material, Ecoembes mantindrà la limitació del pagament per la selecció, tant en plantes en les quals l'entitat gestora designe el recuperador o reciclador dels materials recuperats com en plantes en les quals aquesta opte perquè siga Ecoembes qui el designe. A més, en les plantes en les quals Ecoembes designe el recuperador o reciclador dels materials, es comunicarà al recuperador o reciclador que no pot retirar mensualment una quantitat superior a la màxima que es pot facturar. Quan l'entitat designe el recuperador o reciclador, haurà de tindre en compte que Ecoembes només assumirà el cost/ingrés del reciclatge per la quantitat límit que es pot facturar, i podrà decidir, per tant, si comunica al reciclador el límit en les retirades de material o si assumeix el cost/ingrés pel material que supere aquest límit.  
Si transcorren més de 12 mesos consecutius sense superefectivitat del material objecte de la incidència, des de l'inici del procediment, es considerarà finalitzada la fase B i, per tant, l'aplicació del procediment. Una vegada superat aquest termini, si es produïra una altra situació de superefectivitat per al mateix material, s'iniciarà un nou procediment des de la fase A, en el cas que es justifique que les causes que l'originen difereixen de les que van provocar la primera incidència. En cas contrari, s'aplicarà el procediment des de la fase B.  
  
3. Metodologia de càlcul de la caracterització representativa per a aplicar els procediments de baix rendiment i superefectivitat.  
  
En aquest apartat es descriu la metodologia de càlcul de la caracterització representativa que serà aplicable en els procediments de baix rendiment i superefectivitat, denominada caracterització representativa de procediments.  
Aquesta metodologia empra les dades obtingudes a partir del programa de caracterització d'envasos lleugers descrit en l'annex IV.I.1. Es basa en la metodologia per a la determinació de la mostra representativa d'una caracterització de residus d'envasos lleugers, considerant el nombre de mostres preses en el quadrimestre de referència, definides d'acord amb els criteris de distribució de les mostres i a l'ajust del nombre de mostres efectuades segons el procediment per a dur a terme un mostreig en plantes de selecció i estacions de transferència.  
  
Atés que el sistema de recollida és una variable que influeix directament en la composició dels residus, la metodologia s'aplicarà en cada planta de selecció, per a cada entitat i sistema de recollida.  
La caracterització representativa de procediments es calcularà de la manera següent:  
1. Es parteix de la mitjana quadrimestral, per a cada entitat i sistema de recollida que lliure material en la planta de selecció. Per a això, es fan una mitjana dels resultats de les caracteritzacions efectuades sistemàticament de recollida durant cada quadrimestre.  
2. Es calcula una mitjana anual, com a mitjana aritmètica de les mitjanes quadrimestrals dels tres quadrimestres de càlcul.  
3. La caracterització representativa de procediments per a la planta de selecció s'obté a partir de la mitjana anual de cada entitat i sistema de recollida, ponderada amb les quantitats de material lliurat en planta en el quadrimestre de referència.  
Aquests valors s'empraran per al càlcul del rendiment mínim de selecció i de l'efectivitat per material, amb l'objectiu de verificar el compliment dels paràmetres operatius de referència i detectar possibles desviacions.  
  
  
  
annex V  
Designació del recuperador/reciclador  
 per als materials recuperats  
  
1. Paper-cartó procedent de la recollida monomaterial en contenidor i/o de la recollida porta a porta en comerços  
L'entitat gestora comunicarà per escrit a Ecoembes, en un termini màxim de 30 dies des de la signatura del conveni, des de l'adhesió o, si és el cas, des de la posada en marxa de la recollida, si opta per designar el recuperador/reciclador o si sol·licita que siga Ecoembes qui el designe.  
En cas que aquest conveni en substituïsca un anterior o siga prorrogat per renovació de l'autorització, es consideraran prorrogades tant l'opció triada per l'entitat gestora pel que fa a la designació, com les designacions que es trobaren vigents, excepte en el cas de rebre comunicació expressa en contra de l'entitat gestora.  
1.1. Designació del recuperador/reciclador per part de l'entitat gestora  
L'entitat gestora enviarà a Ecoembes les dades (imprescindible el CIF) del recuperador/reciclador que ha designat, designació que serà per un període mínim d'un any, havent de comunicar igualment per escrit qualsevol modificació que es produïsca al llarg de la vigència del conveni.  
Es considerarà recuperador/reciclador l'empresa destinatària del paper-cartó, siga recuperador o fàbrica de paper, però no l'empresa que efectua el servei de recollida, excepte si aquesta empresa de recollida fora també recuperadora de paper-cartó.  
L'entitat gestora serà la responsable de la traçabilitat del material fins a la destinació final de reciclatge  
Els recuperadors/recicladors designats per l'entitat gestora, i les entitats intervinents en la cadena de valorització fins a la destinació final de reciclatge hauran de reunir els requisits legals establits en la seua comunitat autònoma, així com el que es disposa en l'article 12 de la Llei 11/1997. A aquest efecte, Ecoembes sol·licitarà al recuperador/reciclador proposat una sèrie d'informació bàsica justificativa. Si en el termini d'un mes des de la sol·licitud, el recuperador/reciclador no ha enviat la informació a Ecoembes, aquesta el posarà en coneixement de l'entitat perquè procedisca a designar a un altre recuperador/reciclador.  
Ecoembes incorporarà en el Sistema Web de Gestió de Residus la informació sobre els recuperadors/recicladors designats, a l'efecte de la facturació.  
L'entitat gestora assumirà les possibles incidències que puguen sorgir en la seua relació amb els recuperadors/recicladors designats.  
1.2. Designació del recuperador/reciclador per part d'Ecoembes  
Si l'entitat gestora ha triat aquesta opció, Ecoembes li comunicarà les dades del recuperador/reciclador designat en un termini màxim de 20 dies hàbils des de la recepció de la sol·licitud de la designació, i durà a terme, en el mateix termini, la incorporació d'informació en el sistema web de gestió de residus a l'efecte de la facturació.  
  
La designació es durà a terme mitjançant un procediment obert de valoració d'ofertes de recuperadors/recicladors. Es referirà als residus d'envasos de paper-cartó lliurats en les instal·lacions del recuperador/reciclador, que tinguen com a referència les ETMR de l'annex IV, i serà vàlida durant el període de vigència del conveni.  
Des del moment de la designació, totes les relacions amb el recuperador/reciclador designat s'establiran entre ell i l'entitat gestora. Qualsevol incidència en la recepció del material per part del recuperador/reciclador designat serà posada en coneixement d'Ecoembes.  
  
En el cas que el paper-cartó es lliure a un recuperador/reciclador diferent del designat en aplicació de qualsevol de les dues opcions anteriors, l'entitat assumirà les possibles reclamacions del recuperador/reciclador. Així mateix, Ecoembes podrà retindre les factures presentades fins que es formalitze la nova designació.  
  
2. Materials recuperats procedents de la recollida multimaterial d'envasos lleugers  
En un termini màxim de 30 dies des de la posada en marxa de la planta de selecció, l'entitat gestora de les plantes de selecció d'envasos lleugers comunicarà a Ecoembes si opta per designar els recicladors/valoritzadors dels materials seleccionats, o si es delega en Ecoembes i sol·licita que aquesta última designe els recicladors/valoritzadors.  
  
En cas que aquest conveni en substituïsca un anterior o siga prorrogat per renovació de l'autorització, es consideraran prorrogades tant l'opció triada per l'entitat gestora pel que fa a la designació del reciclador/valorizador, com les designacions que es trobaren vigents, excepte en el cas de rebre comunicació expressa en contra de l'entitat gestora.  
  
En els dos casos l'opció es referirà a la totalitat dels materials d'envasos lleugers (i opcionalment el paper-cartó) seleccionats en la planta de selecció. Tots els materials hauran de complir les ETMR de l'annex IV d'aquest conveni.  
2.1. Designació del recuperador, reciclador o valoritzador per part de l'entitat gestora, per al seu reciclatge i/o valorització  
L'execució per part de l'entitat gestora del compromís de retirada dels materials d'envasos lleugers s'efectuarà sobre la base de les determinacions següents:  
- Els recicladors/valoritzadors designats hauran de complir els requisits legals establits en la comunitat autònoma i el que es disposa en l'article 12 de la Llei 11/1997; així mateix, hauran de ser recicladors/valoritzadors homologats per Ecoembes. L'entitat gestora recaptarà la traçabilitat dels materials fins a la seua destinació final de reciclatge, i facilitaran aquesta informació a Ecoembes, d'acord amb el que s'estableix en l'annex III. Així mateix, l'entitat gestora serà la responsable de la traçabilitat del material fins a la seua destinació final de reciclatge. L'entitat gestora assumirà les possibles incidències que puguen sorgir en la seua relació amb els recicladors/valoritzadors.  
- L'entitat gestora haurà de comunicar a Ecoembes la informació referent a la designació de cada reciclador/valoritzador, per a cada material i planta de selecció, i incloure-hi una còpia dels contractes de subministrament i venda dels materials (o, en defecte d'això, de l'oferta rebuda), justificants de les transaccions comercials i les dades del reciclador/valoritzador (imprescindible el CIF), en els 10 dies hàbils següents a l'adjudicació definitiva dels contractes. Així mateix, comunicarà qualsevol modificació que es produïsca en aquestes dades.  
- Ecoembes incorporarà en el sistema web de gestió de residus la informació sobre els recicladors/valoritzadors designats, a l'efecte de la facturació.  
- En el cas que es produïsca un incompliment manifest i provat de les obligacions d'un reciclador/valoritzador designat per l'entitat gestora, aquesta podrà recórrer a Ecoembes perquè designe els recicladors/valoritzadors de tots els materials d'envasos lleugers seleccionats (i opcionalment el paper-cartó), durant la resta de vigència del conveni, sempre que s'ajusten a les ETMR de l'annex IV. En aquest cas, Ecoembes aplicarà el que s'estableix en l'apartat 2.2.  
- En els primers set dies del mes anterior a cada trimestre natural, Ecoembes informarà l'entitat gestora dels seus preus mitjans d'adjudicació per material en plantes de selecció de la Península, per a aquest trimestre.  
- Si durant un trimestre natural, el preu de col·locació d'algun material d'envasos lleugers de la planta és inferior en més d'un 10 % al preu mitjà de venda/prestació de servei de materials d'Ecoembes a la Península i, a més, els ingressos de col·locació de tots els materials per l'entitat gestora són inferiors en més d'un 10 % als ingressos de col·locació que obtindria Ecoembes (aplicant els preus mitjans de venda/prestació de servei de materials de la Península), l'entitat gestora haurà d'assumir la diferència del cost global de comercialització d'aquest material per a aquest període. En cas contrari, Ecoembes designarà els recicladors/valoritzadors per a tots els materials d'envasos lleugers seleccionats. Ecoembes aportarà la documentació justificativa necessària en aquest sentit. L'entitat gestora assumirà les possibles insolvències o incidències que puguen sorgir en la relació amb els recicladors/valoritzadors.  
  
2.2. Designació de reciclador/valoritzador dels materials d'envasos lleugers per part d'Ecoembes  
La designació de reciclador/valoritzador per part d'Ecoembes es durà a terme sobre la base de les determinacions següents:  
- Es designarà un reciclador/valorizador homologat per Ecoembes per a cada material seleccionat, segons les ETMR de l'annex IV, en cadascuna de les plantes de selecció, de conformitat amb les previsions pel que fa a la quantitat que s'ha de recuperar. A aquest efecte, l'entitat gestora haurà de subministrar a Ecoembes tota la informació i documentació necessària de les plantes de selecció per a poder dur a terme la designació. Ecoembes recaptarà la traçabilitat dels materials fins a la seua destinació final de reciclatge, d'acord amb el que s'estableix en l'annex III d'aquest conveni.  
- Ecoembes incorporarà en el sistema web de gestió de residus la informació sobre els recicladors/valoritzadors designats, a l'efecte de la facturació.  
- En el termini màxim de 20 dies hàbils des de la recepció per escrit de la sol·licitud de l'entitat gestora per a la designació dels recicladors/valoritzadors, es durà a terme un control de qualitat dels materials recuperats per a la verificació del compliment de les ETMR, sempre que les parts hagen acordat que la planta està en funcionament i disposa d'un estoc mínim de material. Ecoembes informarà l'entitat gestora dels resultats del control de qualitat efectuat i, en el termini que els dos acorden, Ecoembes comunicarà les dades dels recicladors/valoritzadors designats. En cas que l'entitat gestora ho considere necessari, aquest termini serà d'un màxim de 10 dies hàbils des que es comuniquen els resultats del control de qualitat.  
- Les designacions es duran a terme mitjançant un procés obert de valoració d'ofertes, les bases de les quals es troben disponibles en la pàgina web d'Ecoembes, entre els recicladors/valoritzadors prèviament homologats, i d'acord amb el que es disposa en l'article 12 de la Llei d'envasos i el principi de lliure concurrència.  
- Les designacions es referiran al conjunt de tots els materials d'envasos lleugers seleccionats (i opcionalment el paper-cartó), d'acord amb les ETMR de l'annex IV, i tindran el mateix termini de vigència que el conveni.  
- La responsabilitat d'Ecoembes en la designació del reciclador/valorizador per a cada material s'ajustarà en funció del que es preveu en l'apartat de pagament per selecció, sobre la base de les quantitats adherides al SIG. L'entitat es farà càrrec de la gestió del material seleccionat que supere la quantitat ajustada. De manera alternativa, l'entitat podrà sol·licitar a Ecoembes que el mateix reciclador/valorizador designat retire el total de material seleccionat, i es procedirà en aquest cas a la regularització, en la factura de pagament per selecció, dels imports corresponents a la gestió del material.  
- Quan la planta haja produït un lot de material seleccionat d'acord amb les ETMR de l'annex IV, l'entitat gestora haurà de notificar, per escrit i abans que transcórreguen 4 dies naturals a comptar des del següent a la generació del lot, al reciclador/valoritzador designat, la posada a la disposició del lot de material en la planta. Si sorgira qualsevol incidència en la retirada del material per l'absència de notificació de la generació dels lots per part de la planta en els terminis abans indicats, Ecoembes podrà repercutir a la planta els costos addicionals en què poguera incórrer Ecoembes i/o el reciclador/valoritzador, derivats d'aquesta situació.  
El reciclador/valoritzador assignat haurà de retirar el lot, en un termini no superior a 5 dies hàbils a comptar des del següent a la notificació escrita de l'entitat gestora. Si sorgira qualsevol incidència en la retirada del material pels recicladors/valoritzadors designats, l'entitat gestora remetrà a Ecoembes una còpia de la sol·licitud escrita de retirada de cada lot. Ecoembes remetrà aquesta notificació al reciclador/valoritzador designat i habilitarà els mitjans necessaris perquè la incidència siga resolta.  
Si existeix un cost addicional, adequadament justificat, per a l'entitat gestora, derivat de l'incompliment del termini de retirada per part del reciclador/valoritzador designat i, si no hi ha justificació de força major, el reciclador/valoritzador designat haurà d'assumir aquest cost addicional, amb l'autorització prèvia d'Ecoembes.  
- Si l'entitat gestora lliurara algun dels materials d'envasos lleugers seleccionats a un reciclador/valoritzador diferent del reciclador/valoritzador designat per Ecoembes, l'entitat gestora assumirà les possibles reclamacions del reciclador/valoritzador designat. Així mateix, en el cas de materials amb preu de venda positiu, l'entitat reintegrarà a Ecoembes l'import més elevat del pagament del reciclador/valoritzador al qual s'ha lliurat el material o el preu acordat amb el reciclador/valoritzador designat. En el cas de materials amb preu de venda negatiu, Ecoembes no assumirà en cap cas el cost de la col·locació.  
  
En els dos casos (apartats 2.1 i 2.2), el valor/cost de col·locació dels materials, correspondrà a Ecoembes.  
  
3. Recicladors/valoritzadors homologats per Ecoembes  
Per a poder ser adjudicatari dels materials recuperats procedents de la recollida multimaterial d'envasos lleugers, independentment de l'opció triada per l'entitat gestora per a designació dels recicladors/valoritzadors, és requisit obligatori haver superat el procés d'auditoria externa d'homologació segons els procediments establits per Ecoembes, certificats sota VEQ 4638, i els criteris de la qual estan publicats en la pàgina web d'Ecoembes.  
La llista dels recicladors/valoritzadors homologats per Ecoembes apareixen publicats, per materials, en aquesta pàgina web.  
  
  
  
  
ANNEX VI  
Característiques i criteris per a la realització   
de campanyes de comunicació  
  
La col·laboració d'Ecoembes amb els consorcis i entitats locals, en matèria de campanyes de comunicació, es regirà pels criteris següents:  
  
  
1. Programa de comunicació proporcionat per Ecoembes  
La implantació social i consolidació de la recollida selectiva, com qualsevol altra activitat que supose un canvi d'hàbits i actituds de la població, requereix un tractament determinant des del punt de vista de la comunicació. És fonamental la didàctica i claredat dels missatges i, per descomptat, la seua homogeneïtat i coherència, per a evitar al màxim el rebuig i la confusió. A més, aquesta comunicació ha de transmetre senzillesa i credibilitat amb la finalitat de desdramatitzar, motivant, l'acció de separar els envasos en origen.  
En aquest conveni marc es preveu el finançament, fraccionat anualment, de campanyes de comunicació i conscienciació social en l'àmbit de la recollida selectiva i el reciclatge dels envasos lleugers, de cartó i paper. A fi de facilitar als consorcis i entitats locals tot el treball de desenvolupament de nous dissenys de campanyes i estalviar els costos derivats en aquest sentit, Ecoembes posa a la seua disposició una sèrie de campanyes i materials informatius totalment desenvolupats, que podran ser adaptats per l'entitat a les seues necessitats específiques. Aquests materials inclouen un ampli catàleg d'elements publicitaris entre els quals els consorcis i entitats locals podran triar tots o aquells que millor s'adapten a les seues necessitats (falques de ràdio, recursos en línia, espots de televisió, així com els arts finals d'una relació completa d'elements gràfics: fullets informatius, anuncis per a premsa, publicitat exterior en tanques, marquesines, cabines telefòniques, autobusos, pòsters, etc.).  
Amb la cessió de les campanyes i elements informatius que integra el programa de comunicació d'Ecoembes es pretén que els consorcis i les entitats locals estalvien els costos de creació de noves campanyes, i dotar-lo alhora d'elements comunicatius vàlids, variats i adaptables a qualsevol circumstància. Amb això, els consorcis i les entitats locals podran destinar els fons d'Ecoembes per al finançament de campanyes, exclusivament a la difusió en mitjans de la campanya, de manera que els missatges arriben al ciutadà en cobertura i pressió suficients.  
  
Per a mantindre la unitat i uniformitat de les campanyes, qualsevol canvi que els consorcis i entitats locals vulguen dur a terme sobre els elements oferits, i que excedisca de la inclusió dels logotips i/o escuts institucionals de l'entitat i/o Generalitat, haurà de ser prèviament consensuat amb Ecoembes.  
Ecoembes ofereix als consorcis i entitats locals de manera permanent els serveis d'assessoria i suport del seu Departament de Màrqueting i Comunicació per a totes les qüestions referents als plans de comunicació i campanyes.  
  
2. Característiques i criteris per a la realització de campanyes  
Qualsevol campanya o acció de comunicació per al foment de la participació ciutadana en la recollida selectiva d'envasos que desenvolupen els consorcis i entitats locals, haurà de quedar prou justificada en el moment de la seua facturació, de manera que permeta verificar que els fons aportats per Ecoembes han sigut aplicats al desenvolupament d'aquestes campanyes, que hauran de consensuar-se amb Ecoembes i ajustar-se a les característiques que s'exposen a continuació.  
- L'objecte de les campanyes serà el foment de la recollida selectiva d'envasos lleugers, de cartó i paper, i el seu objectiu serà informar i conscienciar sobre la importància de la separació dels envasos en origen i el seu depòsit en el contenidor que corresponga per al tractament i reciclatge posteriors, amb la finalitat de millorar quantitativament i qualitativament els resultats obtinguts.  
- Les llegendes que cal utilitzar per a descriure la fracció de residus d'envasos que s'han de depositar en cada contenidor han de mantindre una total uniformitat en les diferents campanyes efectuades per les entitats, per a no generar confusió entre els ciutadans. Per tant, la claredat, senzillesa i precisió que han de tindre aquests missatges és fonamental. Així:  
  
a) Contenidor groc: «Només envasos de plàstic, llandes i brics»  
Es recomana incloure-hi, a més, alguna referència o missatge aclaridor per a evitar que es deposite en aquest contenidor material no sol·licitat (ex.: PAPER NO, CARTÓ NO, VIDRE NO). A més, es recomana incloure missatges sobre la manera correcta de separar-los i depositar-los: «Plegueu els envasos, no introduïu residus d'envasos dins d'altres envasos, no depositeu els envasos amb restes d'altres residus ni líquids, etc.» Cal destacar que el contenidor groc no ha de ser definit únicament com el contenidor d'envasos, ja que és una informació que pot induir a confusió en la ciutadania, ja que hi ha altres contenidors, com el blau i l'iglú verd, que també assumeixen la recollida selectiva d'envasos, en el seu cas de cartó, paper i vidre, respectivament.  
  
b) Contenidor blau: «Només envasos de cartó i paper, periòdics i revistes»  
Es recomana incloure-hi, a més, missatges sobre la manera correcta de separar-los i depositar-los: «Plegueu adequadament els envasos de cartó, depositeu a l'interior del contenidor els residus de paper i cartó per a assegurar el seu reciclatge, etc.»  
- A fi de simplificar el llenguatge i de fer-lo més accessible a tot el públic, es recomana utilitzar il·lustracions dels diferents tipus d'envasos i relacionar-los amb el seu corresponent contenidor i color. És important mostrar els codis de color amb les il·lustracions dels envasos corresponents. Per exemple:  
a) Contenidor groc: il·lustració d'una botella d'aigua/refresc, bossa de plàstic, llanda de conserva, pot de refresc, bric de llet o suc, etc.  
  
b) Contenidor blau: il·lustració de caixa de galletes, de sabates, de cereals, de menjar precuinat, periòdics, etc.  
- Tots els materials gràfics de la campanya hauran d'incorporar de manera ben visible el logotip d'Ecoembes, tal com figura a continuació. Ecoembes farà arribar aquest logotip, en format electrònic, a totes les entitats que el sol·liciten.  
  
  
  
- També és necessari que qualsevol classe d'actuació més «oberta» pel que fa al seu disseny i implementació (sessions informatives, tallers, exposicions - ) complisquen igualment els missatges i principis que s'hi han exposat.  
- En cas que els continguts sobre recollida selectiva d'envasos lleugers, de cartó i paper en qualsevol activitat desenvolupada per l'entitat ocupen només una part d'aquestes, els fons de comunicació d'aquest conveni hauran d'utilitzar-se per a finançar la part proporcional corresponent, que es determinarà per acord de les parts.  
- Les campanyes finançades per Ecoembes hauran de dedicar-se únicament a informar i promoure entre els ciutadans la recollida selectiva d'envasos lleugers i de paper cartó, i està exclosa qualsevol altra activitat que no es definisca exactament com a actuació de comunicació, per exemple: estudis o investigacions de qualsevol classe, accions encaminades a la dotació o millora d'infraestructures de recollida selectiva, etc. No podran imputar-se contra aquesta partida de comunicació les despeses incorregudes en la gestió i coordinació d'aquestes campanyes per part del personal adscrit a les mateixes administracions o a Ecoembes.  
- En termes generals, Ecoembes no pot finançar campanyes que fomenten, basant-se en la potenciació o exclusió de determinats materials d'uns envasos enfront d'uns altres, el consum d'uns determinats productes, ni promoure el consum de productes de cap classe, ni participar en accions que difonguen missatges confusos a la ciutadania que puguen restar eficiència al SIG gestionat per Ecoembes. Per tant, és important que qualsevol contingut o missatge que vulnere aquests principis siga exclòs de les accions de comunicació.  
- Finalment, cal destacar que els envasos inclosos en un sistema integrat de gestió, d'acord amb la Llei 11/1997 d'envasos i residus d'envasos, han d'identificar-se per un símbol acreditatiu, idèntic en tot l'àmbit territorial d'aquest sistema, que actualment, en el cas d'Ecoembes, és el denominat punt verd. En el cas que aquest símbol es modificara o es canviara per un altre, els envasos inclosos en el sistema integrat de gestió haurien d'adaptar-lo en un termini determinat per a continuar complint l'objectiu identificatiu d'aquest. L'actual símbol gràfic conegut com a punt verd és una marca registrada de la qual Ecoembes té la llicència a Espanya; la seua finalitat és la identificació dels envasos inclosos en el SIG que administra Ecoembes i, per tant, no es pot utilitzar per a altres finalitats. Per això, no es podrà utilitzar com a recurs gràfic ni de qualsevol tipus en el material de campanya que puga desenvolupar l'entitat. A més, en el cas d'incloure en els materials informatius de les campanyes informació sobre el significat del símbol esmentat, aquesta informació haurà de reproduir fidelment els textos aclaridors següents:  
  
- El punt verd és el símbol que actualment acredita la pertinença al SIG gestionat per Ecoembes. Des de l'entrada en vigor de la Llei 11/1997, d'envasos i residus d'envasos, totes les empreses envasadores tenen l'obligació de recuperar els residus d'envasos dels productes que posen en el mercat perquè siguen reciclats i valorats. I per a complir amb la seua responsabilitat, poden acollir-se al SIG, gestionat per Ecoembes, l'actual símbol identificatiu del qual és el punt verd.  
  
  
  
  
- Què és el símbol identificatiu- El símbol identificatiu o logotip (actualment el punt verd) és el símbol mitjançant el qual, totes les empreses envasadores adherides al SIG gestionat per Ecoembes, identifiquen els envasos dels seus productes. Aquest símbol té, per tant, caràcter identificatiu.  
- Què significa aquest símbol- Aquest símbol garanteix que les empreses els envasos de les quals el tenen, compleixen les obligacions establides en la Llei 11/1997, de 24 d'abril, d'envasos i residus d'envasos. I ho estan fent a través del SIG, gestionat per Ecoembes. El símbol identificatiu indica, per tant, que aquest producte està complint la llei.  
  
- On es pot trobar aquest símbol- El símbol identificatiu dels envasos pertanyents al sistema integrat de gestió, gestionat per Ecoembes, es pot trobar en els envasos de multitud de productes de consum domèstic.  
  
  
  
annex VII  
Informació sobre el desenvolupament del conveni marc  
  
1. Accés a la informació subministrada pels consorcis i entitats locals.  
Ecoembes facilitarà l'accés a la Generalitat, mitjançant el sistema web de gestió de residus, a tota la informació presentada pels consorcis i entitats locals de la Comunitat Valenciana.  
Aquesta informació inclourà, entre altres dades, les quantitats recollides mitjançant la recollida selectiva de paper-cartó i la recollida selectiva d'envasos lleugers, les quantitats recuperades dels diferents materials amb indicació dels orígens i destinacions (recuperador/reciclador) i la via de recuperació, així com els pagaments efectuats per les diferents activitats incloses en el conveni.  
La informació estarà disponible per a la Generalitat des del moment de la seua recepció i càrrega en Ecoembes.  
Amb la finalitat de facilitar el maneig d'informació, Ecoembes proporciona una sèrie d'informes de control, amb informació agregada dels consorcis i entitats locals de la Comunitat Valenciana, ràtios operatives i evolució de resultats.  
  
2. Informació anual.  
Amb caràcter anual, Ecoembes posarà a la disposició de la Generalitat, abans del 31 de març, la següent informació agregada referida al desenvolupament del conveni marc:  
- Quantitat total, en pes, dels envasos recollits selectivament, gestionats a través del sistema integrat, per a cadascuna de les unitats de gestió.  
- Nombre i tipus de contenidors instal·lats per a la recollida selectiva de paper-cartó i d'envasos lleugers en cadascun dels municipis.  
- Aportacions econòmiques efectuades per Ecoembes als consorcis i entitats locals, desglossades per unitat de gestió, per a les diferents activitats incloses en el conveni.  
- Quantitat total, en pes, de cadascun dels materials seleccionats en les plantes de selecció de la Comunitat Valenciana, amb detall d'eixida de materials de cada planta de selecció.  
- Quantitat total, en pes, efectivament reciclada o valorada del material procedent de la Comunitat Valenciana.  
- Rendiments de les plantes de selecció d'envasos lleugers situades a la Comunitat Valenciana, amb les dades disponibles en data de l'elaboració de l'informe i segons la definició de rendiment inclosa en l'annex II.  
- Informació sobre els acords aconseguits amb els gestors de residus per a assegurar la recuperació/reciclatge dels materials posats a la disposició d'Ecoembes pels consorcis i entitats locals de la Comunitat Valenciana. S'hi inclouran dades d'identificació i direcció dels centres i s'hi indicaran les autoritzacions/registres que, si és el cas, siguen preceptius per a exercir l'activitat.  
- Informe d'auditor extern en el qual es verifique que s'ha procedit a la traçabilitat dels materials posats a la disposició d'Ecoembes pels consorcis i entitats locals, per a la seua recuperació, reciclatge o valorització.  
- Llista d'actuacions de control dutes a terme sobre gestors de residus situats a la Comunitat Valenciana.  
- Balanç d'ingressos i despeses per la col·locació de materials d'envasos procedents de les plantes de selecció situades a la Comunitat Valenciana.  
  
  
  
ANNEX VIII  
Pla d'acció Comunitat Valenciana fase II - contenidorització  
  
D'acord amb la decisió adoptada per la comissió mixta de seguiment, vigilància i control en la reunió de 18 de desembre de 2020, es renova el Pla d'acció del període 2016-2020 per a promoure la recollida selectiva d'envasos a la Comunitat Valenciana per al període 2021-2023 (d'ara en avant, Pla d'acció) acordat entre la direcció general competent en residus i Ecoembalajes España, SA.  
El nou Pla d'acció donarà continuïtat a les iniciatives creades en l'anterior pla i n'introduirà de noves:  
- Continuïtat de la comissió de coordinació i dinamització del Pla d'acció, presidida per la persona titular de la direcció general competent en residus de la conselleria competent en medi ambient, i formada per representants de la conselleria competent en matèria de medi ambient, representants d'Ecoembes i representants de les entitats locals.  
  
- Continuar amb la contractació d'una assistència tècnica per al desenvolupament de les accions de millora de la prestació del servei de recollida mitjançant la realització de diagnòstics, definició dels fulls de ruta de millores i seguiment i coordinació general de les accions del pla. El finançament per al període 2021-2023 es durà a terme amb fons de promoció del conveni marc, però anualment se sotmetrà a aprovació en la comissió mixta de seguiment, vigilància i control la continuïtat i finançament dels treballs.  
- Continuar amb la contractació d'una assistència jurídica per al desenvolupament de les accions de bones pràctiques, polítiques incentivadores de la recollida selectiva per als anys 2021 a 2023. El finançament per al període 2021-2023 es durà a terme amb fons de promoció del conveni marc, però anualment se sotmetrà a l'aprovació en la comissió mixta de seguiment, vigilància i control del conveni marc la continuïtat i finançament dels treballs.  
- Finançar, amb la resta dels fons de promoció del conveni marc, la millora d'infraestructures, concretament la millora de contenidorització de municipis de més de 15.000 habitants de la Comunitat Valenciana (vegeu la taula de preus de referència).  
- Complementar la partida de finançament d'infraestructures per part d'Ecoembes mitjançant aportacions pròpies recollides en la taula «Estimació del cost d'aplicació de les accions del Pla d'acció». S'avaluarà, com a mínim amb caràcter anual, per part d'Ecoembes, la renovació d'aquesta partida en funció de les necessitats de la recollida selectiva d'envasos lleugers en contenidor i de l'abast del SIG a la Comunitat Valenciana. Aquesta renovació es comunicarà a la comissió mixta de seguiment, vigilància i control del conveni marc i a la comissió de coordinació i dinamització del pla.  
  
  
Taula de preus de referència de contenidors  
  
Tipus de contenidor PVP, aprox. (sense IVA)  
Càrrega posterior polietilé 1.000 litres 180 € 260 -  
Càrrega posterior polietilé 1.100 litres 130 € 190 -  
Càrrega superior polietilé 2.000 litres 420 € 620 -  
Càrrega superior polietilé 2.500 litres 410 € 600 -  
Càrrega superior polietilé 2.700 litres 1.300 € 1.900 -  
Càrrega superior polietilé 3.000 litres 510 € 750 -  
Càrrega superior metall 3.000 litres 680 € 1.000 -  
Càrrega superior fibra de vidre 2.500 litres 620 € 920 -  
Càrrega superior fibra de vidre 3.000 litres 680 € 1.000 -  
Càrrega lateral polietilé 2.200 litres 690 € 1.000 -  
Càrrega lateral polietilé 3.000 litres 730 € 1.080 -  
Càrrega lateral polietilé 3.200 litres 830 € 1.200 -  
Càrrega lateral metall 2.400 litres 1.050 € 1.500 -  
Càrrega lateral metall 3.200 litres 1.50 € 1.500 -  
Càrrega bilateral polietilé 2.000 litres 500 € 700 -  
Càrrega bilateral polietilé 3.000 litres 500 € 700 -  
Càrrega bilateral metall 2.400 litres 1.400 € 2.000 -  
Càrrega bilateral metall 3.000 litres 1.300 € 1.850 -  
  
  
ANNEX IX  
Acords sobre noves estacions   
de transferència a la Comunitat Valenciana  
  
Tal com indica l'annex II de condicions econòmiques, el punt 6, per a estacions de transferència no considerades, l'entitat titular de la instal·lació haurà de sol·licitar el pagament per transferència a la comissió mixta de seguiment, vigilància i control del conveni marc, amb la finalitat que es puga valorar la idoneïtat d'aquesta. Per a això, l'entitat haurà de facilitar la informació que li siga requerida, tal com la ubicació, el pressupost de l'obra civil, la inversió en maquinària, les especificacions tècniques dels equips (fixos i de transport), la previsió de tones que es gestionaran, el conveni de personal, l'horari, els dies d'obertura i l'operativa prevista.  
En el cas que la comissió mixta considere adequada la sol·licitud de gestió a través de l'estació de transferència, s'acordarà entre l'entitat titular de la instal·lació i Ecoembes un pagament per quilogram per a la transferència del material (gestió i transport), el qual serà comunicat a la comissió mixta. El càlcul del pagament per transferència s'efectuarà atenent criteris de màxima eficiència, i no podrà resultar en cap cas superior a la suma dels pagaments per transport directe a la planta de selecció de les entitats implicades.  
Segons aquestes condicions, els preus unitaris amb les noves estacions de transferència considerades en la Comissió mixta de seguiment, vigilància i control del conveni marc:  
1. Estació de Transferència de Dénia i Villena (VAERSA)  
VAERSA facturarà a ECOEMBES en concepte de «gestió a través d'estació de transferència» des de l'1 juny de 2020 i amb periodicitat mensual.  
La col·laboració econòmica per aquest concepte, quan el material tractat anualment a l'estació de transferència de Dénia no aconseguisca les huit mil tones (< 8.000 t/any), es calcularà aplicant un import unitari de 0,05371 ?/kg sobre la quantitat que, procedent de l'estació de transferència, es lliure a la planta de selecció. A partir de gener de l'any següent al qual se superen les huit mil tones (> 8.000 t/any), l'import unitari passarà a ser de 0,04955 ?/kg. En aquest concepte es considera la gestió dels envasos lleugers lliurats per les entitats locals i el transport del material fins a la planta de selecció.  
  
2. Estació de transferència de Caudete de las Fuentes i Loriguilla (Consorci València Interior)  
El Consorci València Interior facturarà a ECOEMBES en concepte de «gestió a través d'estació de transferència» des de l'1 abril de 2020 i amb periodicitat mensual.  
La col·laboració econòmica per aquest concepte, quan el material tractat anualment a l'estació de transferència de Caudete i Loriguilla no aconseguisca les dues mil tones (< 2.000 t/any), es calcularà aplicant un import unitari de 0,05693 ?/kg sobre la quantitat que, procedent de l'estació de transferència, es lliure a la planta de selecció. A partir de gener de l'any següent al qual se superen les dues mil tones (> 2.000 t/any), l'import unitari passarà a ser de 0,04814 ?/kg. En aquest concepte es considera la gestió dels envasos lleugers lliurats per les entitats locals i el transport del material fins a la planta de selecció.